DIO III.6.I - Obrazac o dodatnim podacima za državnu potporu dodijeljenu u okviru smjernica o državnim potporama za klimu, zaštitu okoliša i energiju za 2022. (dalje u tekstu „CEEAG”) – Odjeljak 4.7.2. – Potpore za zaštitu okoliša u obliku smanjenja poreza ili parafiskalnih davanja

*Obrazac o dodatnim podacima odnosi se na mjere obuhvaćene odjeljkom 4.7.2. CEEAG-a. Ako prijava uključuje mjere na koje se odnosi više odjeljaka CEEAG-a, nakon što postane dostupan ispunite i odgovarajući obrazac o dodatnim podacima koji se odnosi na odgovarajuće odjeljke CEEAG-a.*

*Svi dokumenti koje države članice prilažu obrascu o dodatnim podacima moraju biti označeni brojevima, a brojevi dokumenata navode se u odgovarajućim odjeljcima ovog obrasca o dodatnim podacima.*

Odjeljak A: Sažetak glavnih obilježja prijavljenih mjera

1. Kontekst i ciljevi prijavljenih mjera
   1. Ako se o tome već nije raspravljalo u odjeljku 5.2. obrasca za opće informacije (dio I.), navedite kontekst i glavni cilj, uključujući sve ciljeve Unije za zaštitu okoliša koje se mjerom namjerava poduprijeti.

* 1. Navedite sve druge ciljeve koji se nastoje postići mjerom. Ako je riječ o ciljevima koji nisu isključivo okolišni, objasnite mogu li dovesti do narušavanja tržišnog natjecanja na unutarnjem tržištu.

1. Stupanje na snagu i trajanje
   1. Ako već nije naveden u odjeljku 5.4. obrasca o općim podacima (dio I.), navedite datum na koji bi program potpore trebao stupiti na snagu.

* 1. Navedite trajanje programa[[1]](#footnote-1).

1. Korisnici
   1. Ako već nisu opisani u odjeljku 3. obrasca o općim podacima (dio I.), opišite (potencijalne) korisnike mjera.

* 1. Navedite lokaciju korisnika (tj. jesu li za sudjelovanje u mjeri prihvatljivi samo gospodarski subjekti koji se nalaze u predmetnoj državi članici ili i oni iz drugih država članica).

* 1. Kako bi se ocijenila usklađenost s točkom 15. CEEAG-a, navedite dodjeljuje li se potpora u okviru mjera u korist poduzetnika (pojedinačno ili u okviru programa) koji nije izvršio nalog za povrat sredstava na temelju prethodne odluke Komisije kojom je potpora ocijenjena protuzakonitom i nespojivom s unutarnjim tržištem.

Ako se dodjeljuje, navedite podatke o iznosu potpore koji još nije vraćen kako bi ga Komisija uzela u obzir pri ocjeni mjere potpore.

1. Potvrdite da mjera ne uključuje potporu za djelatnosti koje nisu obuhvaćene područjem primjene CEEAG-a (vidjeti točku 13. CEEAG-a). U protivnom navedite pojedinosti.

1. Proračun i financiranje mjera
   1. Ako već nije naveden u tablici u odjeljku 7.1. obrasca o općim podacima (dio I.), navedite godišnji i/ili ukupni proračun za cijelo trajanje mjera, a ako ukupni proračun nije poznat (npr. jer ovisi o rezultatima natječajâ), navedite procijenjeni proračun, uključujući pretpostavke na temelju kojih je izračunan[[2]](#footnote-2).

* 1. Ako se mjera (npr. smanjenja poreza ili parafiskalnih davanja) financira iz davanja, pojasnite:
     + 1. je li naknada utvrđena zakonom ili drugim zakonodavnim aktom. Ako jest, navedite relevantni pravni akt, broj i datum donošenja i stupanja na snagu i internetsku poveznicu;

* + - 1. naplaćuje li se davanje jednako za domaće i uvezene proizvode;

* + - 1. hoće li prijavljena mjera koristiti jednako domaćim i uvoznim proizvođačima;

* + - 1. financira li se davanjem mjera u cijelosti ili samo djelomično. Ako se financira samo djelomično, navedite druge izvore financiranja mjere i njihov odgovarajući udio;

* + - 1. financira li se naknadom iz koje se financira prijavljena mjera potpore i neke druge mjere potpore. Ako se financiraju, navedite ostale mjere potpore koje se financiraju iz te naknade.

Odjeljak B: Ocjena spojivosti potpore

# Pozitivni uvjet: potpora mora olakšavati razvoj gospodarske djelatnosti

## Doprinos razvoju gospodarske djelatnosti

*Za unos podataka u ovom odjeljku vidjeti odjeljke 3.1.1. (točke od 23. do 25.) i 4.7.2.1. (točka 310.) i 4.7.2.2. (točke od 311. do 313.) CEEAG-a.*

1. U članku 107. stavku 3. točki (c) Ugovora o funkcioniranju Europske unije („Ugovor”) predviđena je mogućnost da Komisija spojivima može proglasiti „potpore za olakšavanje razvoja određenih gospodarskih djelatnosti ili određenih gospodarskih područja ako takve potpore ne utječu negativno na trgovinske uvjete u mjeri u kojoj bi to bilo suprotno zajedničkom interesu”. Stoga potpora koja je spojiva na temelju te odredbe Ugovora mora pridonositi razvoju određene gospodarske djelatnosti.

Kako bi se ocijenila usklađenost s točkom 23. CEEAG-a, utvrdite gospodarske djelatnosti koje će potpora olakšati i način na koji se podupire razvoj tih djelatnosti.

1. Kako bi se ocijenila usklađenost s točkom 25. CEEAG-a, opišite i „hoće li i kako potpora pridonijeti postizanju ciljeva klimatske politike, politike zaštite okoliša i energetske politike Unije te, konkretnije, očekivane koristi potpore u smislu njezina bitnog doprinosa zaštiti okoliša, uključujući ublažavanje klimatskih promjena, ili učinkovitom funkcioniranju unutarnjeg energetskog tržišta”.

1. Osim toga, ovisno o odjeljku CEAAG-a koji obuhvaća djelatnosti koje se podupiru, naglasite u kojoj se mjeri potpora odnosi na ciljeve i/ili politike opisane u točki 135. CEEAG-a (za odjeljak 4.2.), točkama 160. i 161. CEEAG-a (za odjeljak 4.3.1.), točkama 190. i 191. CEEAG-a (za odjeljak 4.3.2.), točkama od 217. do 219. CEEAG-a (za odjeljak 4.4.), točkama 253. i 254. CEEAG-a (za odjeljak 4.5.) ili točkama od 276. do 278. CEEAG-a (za odjeljak 4.6.).

1. U skladu s točkom 311. CEEAG-a i ovisno o odjeljku CEEAG-a koji obuhvaća djelatnosti koje se podupiru, navedite točno područje primjene i točne djelatnosti koje se podupiru mjerom potpore tako što ćete odgovoriti na sljedeća pitanja relevantnog obrasca o dodatnim podacima. Za djelatnosti obuhvaćene odjeljkom:

* 4.2. (pitanja od 9. do 12. odgovarajućeg obrasca o dodatnim podacima),
* 4.3.1. (pitanje 10. odgovarajućeg obrasca o dodatnim podacima),
* 4.3.2. (pitanje 10. odgovarajućeg obrasca o dodatnim podacima),
* 4.4. (pitanja od 11. do 13. odgovarajućeg obrasca o dodatnim podacima),
* 4.5. (pitanja od 10. do 15. odgovarajućeg obrasca o dodatnim podacima),
* 4.6. (pitanja od 10. do 12. odgovarajućeg obrasca o dodatnim podacima).

1. Navedite jesu li djelatnosti koje se podupiru prvenstveno usmjerene na cilj dekarbonizacije. Ako je sprječavanje ili smanjenje emisija stakleničkih plinova prevladavajući cilj mjere potpore, pogledajte obrazac o dodatnim podacima za odjeljak 4.1. CEEAG-a u skladu s točkom 312. CEEAG-a jer se takva potpora ocjenjuje na temelju odjeljka 4.1. CEEAG-a.

1. Detaljno opišite poreze i/ili parafiskalna davanja koji će se smanjiti (uključujući njihovu svrhu, način na koji se naplaćuju po osnovici, stopu i subjekte uključene u njezino utvrđivanje i preispitivanje te prikupljanje prihoda i upravljanje njima). Na temelju toga, kako bi se osigurala usklađenost s točkom 313. CEEAG-a, dokažite da predložena mjera ne obuhvaća smanjenja poreza ili davanja koji odražavaju osnovne troškove pružanja energije ili povezanih usluga, kao što su mrežne naknade ili naknade za financiranje mehanizama za razvoj kapaciteta. Osim toga potvrdite da mjera ne uključuje smanjenja davanja za potrošnju električne energije kojima se financira cilj energetske politike.

1. Opišite uvjete prihvatljivosti koji se primjenjuju na korisnike (na primjer navedite sve uvjete u pogledu tehničkih značajki, okoliša (tj. dozvole), financija (tj. dodatna jamstva) ili druge uvjete koje korisnici moraju ispuniti).

## Učinak poticaja

*Za unos podataka u ovom odjeljku vidjeti odjeljke 3.1.2. (točke od 26. do 32.) i 4.7.2.3. (točke 315. i 316.) CEEAG-a.*

1. Može se smatrati da potpora olakšava gospodarsku djelatnost samo ako ima učinak poticaja. Kako bi se ocijenila usklađenost s točkom 26. CEEAG-a, objasnite kako se mjerom „[potiče] korisnika da promijeni svoje ponašanje odnosno da se uključi u dodatnu gospodarsku djelatnost ili gospodarsku djelatnost koja je prihvatljivija za okoliš, a koju bez potpore ne bi obavljao ili bi je obavljao na ograničen ili drukčiji način”.

1. U skladu s točkama 28. i 315. CEEAG-a:
   1. Opsežno opišite činjenični scenarij za koji se očekuje da će proizaći iz mjere potpore i vjerojatne protučinjenične scenarije koji će se dogoditi bez mjere potpore.[[3]](#footnote-3) Ako očekujete da će potporu dobiti različite kategorije korisnika, pobrinite se da je protučinjenični scenarij vjerodostojan za svaku od tih kategorija;

Uzmite u obzir zahtjeve povezane s protučinjeničnim scenarijem iz točaka od 165. do 169. CEEAG-a (za projekte i djelatnosti obuhvaćene područjem primjene odjeljka 4.3.1.) i od 226. do 230. CEEAG-a (za projekte i djelatnosti obuhvaćene područjem primjene odjeljaka 4.4. i 4.5.) i odgovorite na pitanja iz odgovarajućeg obrasca o dodatnim podacima za odjeljke 4.3.1., 4.4. ili 4.5.

* 1. Ukratko, prema potrebi, objasnite razloge za odabir vjerojatnog protučinjeničnog scenarija s obzirom na predložene različite kategorije korisnika.

* 1. Kvantificirajte troškove i prihode činjeničnog i protučinjeničnog scenarija i obrazložite promjenu ponašanja, prema potrebi za svaku kategoriju korisnika, usporedbom profitabilnosti referentnog projekta[[4]](#footnote-4) ili djelatnosti sa smanjenjem poreza ili parafiskalnih davanja i bez njega[[5]](#footnote-5), na temelju:
     + 1. odgovarajućeg referentnog projekta, odgovarajućeg protučinjeničnog scenarija i nastalog manjka financijskih sredstava[[6]](#footnote-6);

*ILI*

* + - 1. jednakovrijednih podataka.

1. Kako bi se ocijenila usklađenost s točkom 27. CEEAG-a, navedite informacije koje potvrđuju da se potporom ne financiraju troškovi djelatnosti koju bi korisnik potpore ionako obavljao i da se njome ne nadoknađuju uobičajeni poslovni rizici gospodarske djelatnosti.

1. Kako bi se dokazala usklađenost s točkama 29., 31. i 316. CEEAG-a, navedite jesu li projekt ili djelatnost već započeli prije nego što je korisnik nacionalnim tijelima podnio pisani zahtjev za potporu.

1. Za projekte ili djelatnosti koji su započeli prije podnošenja zahtjeva za potporu:
   * + 1. potvrdite da se mjerom utvrđuje pravo na potporu u skladu s objektivnim i nediskriminirajućim kriterijima i bez daljnje primjene diskrecijskog prava država članica te da je mjera donesena i stupila je na snagu prije početka rada na projektu ili djelatnosti kojima je dodijeljena potpora;

*ILI*

* + - 1. ako su projekt ili djelatnost započeli prije podnošenja pisanog zahtjeva za potporu i prije donošenja i/ili stupanja na snagu mjere, potvrdite da su projekt ili djelatnost već bili obuhvaćeni prethodnim sličnim programom u obliku poreznih ili parafiskalnih pogodnosti;

*ILI*

* + - 1. dokažite da su projekt ili djelatnost obuhvaćeni jednim od iznimnih slučajeva iz točke 31. podtočke (b) ili (c) CEEAG-a.

1. Kako biste dokazali usklađenost s točkom 30. CEEAG-a, potvrdite da zahtjev za potporu sadržava barem ime podnositelja zahtjeva, opis projekta ili djelatnosti, uključujući njihovu lokaciju, i iznos potpore potrebne za njihovu provedbu.

1. Kako bi se dokazala usklađenost s točkom 32. CEEAG-a:
   * + 1. navedite postoje li norme Unije[[7]](#footnote-7) primjenjive na prijavljene mjere, obvezne nacionalne norme koje su strože ili ambicioznije od odgovarajućih normi Unije ili obvezne nacionalne norme donesene u nedostatku normi Unije.

U tom kontekstu navedite informacije za dokazivanje učinka poticaja;

* + - 1. u slučajevima u kojima je relevantna norma Unije već donesena, ali još nije na snazi, dokažite da potpora ima učinak poticaja zato što potiče ulaganje koje će se provesti i dovršiti najmanje 18 mjeseci prije nego što ta norma stupi na snagu;

* + - 1. za projekte i djelovanja obuhvaćene područjem primjene odjeljka 4.2. objasnite jesu li projekti s razdobljem povrata[[8]](#footnote-8) kraćim od pet godina prihvatljivi za potporu u okviru mjera. Ako jesu, dostavite dokaze da je potpora potrebna za poticanje promjene ponašanja kako se zahtijeva točkom 142. CEEAG-a.

## Nepostojanje povrede bilo koje relevantne odredbe prava Unije

*Za unos podataka u ovom odjeljku vidjeti odjeljak 3.1.3. (točka 33.) CEEAG-a.*

1. Unesite podatke koji potvrđuju usklađenost s relevantnim odredbama prava EU-a u skladu s točkom 33. CEEAG-a.

1. Ako se mjera financira iz davanja, pojasnite je li potrebno provesti procjenu usklađenosti s člancima 30. i 110. UFEU-a. Ako jest, dokažite na koji je način mjera u skladu s odredbama članaka 30. i 110. Ugovora.U tom kontekstu, ako se prijavljene mjere financiraju iz davanja, može se pozvati na informacije dostavljene u okviru pitanja 5,2. točke .

# Negativni uvjet: potpora ne smije neopravdano utjecati na trgovinske uvjete u mjeri u kojoj bi to bilo suprotno zajedničkom interesu

## Svođenje narušavanja tržišnog natjecanja i trgovine na najmanju moguću mjeru

### Nužnost potpore

*Za unos podataka u ovom odjeljku vidjeti odjeljak 3.2.1.1. (točke od 34. do 38.) CEEAG-a.*

1. Objasnite koje su tržišne nedostatke koji sprječavaju postizanje dostatne razine zaštite okoliša utvrdila vaša nadležna tijela. Navedite kojoj kategoriji pripadaju ti nedostaci tako što ćete uputiti na točku 34. podtočku (a), (b), (c) ili (d) CEEAG-a.

1. U skladu s točkom 35. CEEAG-a navedite podatke o eventualnim postojećim politikama i mjerama koje su vaša tijela utvrdila, a koje se već primjenjuju na ispravljanje utvrđenih regulatornih ili tržišnih nedostataka.

1. Kako bi se dokazala usklađenost s točkom 36. CEEAG-a, navedite podatke koji dokazuju da se potpora učinkovito primjenjuje na ispravljanje preostalih tržišnih nedostataka, uzimajući u obzir i sve druge politike i mjere koje su već na snazi radi ispravljanja nekih utvrđenih tržišnih nedostataka.

1. Kako bi se dokazala usklađenost s točkom 37. CEEAG-a, objasnite jesu li, prema saznanjima vaših nadležnih tijela, projekti ili djelatnosti slični onima obuhvaćenima prijavljenim mjerama s obzirom na tehnološki sadržaj, razinu rizika i veličinu već provedeni u Uniji po tržišnim cijenama. Ako je odgovor potvrdan, dostavite dodatne dokaze o potrebi za državnom potporom.

1. Kako bi se dokazala usklađenost s točkom 38. CEEAG-a, osvrnite se na kvantitativne dokaze navedene u prethodnom pitanju 14 točci (c).

### Primjerenost

*Za unos podataka u ovom odjeljku vidjeti odjeljak 3.2.1.2. (točke od 39. do 46.) CEEAG-a.*

1. Kako biste provjerili usklađenost s točkom 40. CEEAG-a, dokažite da ne postoje primjereniji instrumenti kojima se manje narušava tržišno natjecanje.

1. Kako bi se provjerila usklađenost s točkom 41. CEEAG-a, dokažite da je mjera potpore osmišljena tako da ne ugrožava učinkovitost drugih mjera kojima se ispravlja isti tržišni nedostatak, kao što su mehanizmi koji se temelje na tržištu (npr. ETS EU-a).

1. Kako bi se provjerila usklađenost s točkom 42. CEEAG-a, potvrdite da se nijedan korisnik mjera potpore ne može smatrati odgovornim za onečišćenje u skladu s postojećim pravom Unije ili nacionalnim pravom (*načelo „onečišćivač plaća”*).

1. Kako bi se provjerila usklađenost s točkama od 43. do 46. CEEAG-a i dokazala primjerenost potpore među različitim instrumentima potpore, navedite sljedeće podatke:
   * + 1. objasnite zašto su drugi oblici potpore koji potencijalno manje narušavaju tržišno natjecanje manje primjereni, kako je propisano točkom 44. CEEAG-a;

* + - 1. dokažite da je odabrani instrument potpore primjeren tržišnom nedostatku koji se namjerava ispraviti mjerom potpore, kako se zahtijeva u točki 45. CEEAG-a;

* + - 1. objasnite na koji su način mjera potpore i njezin oblik primjereni za postizanje cilja mjere (točka 46. CEEAG-a).

### Proporcionalnost

*Za unos podataka u ovom odjeljku vidjeti odjeljak 4.7.2.4. (točke od 318. do 320.) CEEAG-a.*

1. Kako bi se provjerila usklađenost s točkom 318. CEEAG-a, navedite podatke kojima se dokazuje da potpora ne premašuje uobičajeni iznos poreza ili davanja koji bi se inače primjenjivao.

1. Ako je smanjenje poreza ili parafiskalnih davanja povezano s troškovima ulaganja, ovisno o odjeljku CEAAG-a koji obuhvaća djelatnosti koje se podupiru, opišite u skladu s točkom 319. CEEAG-a kako će se osigurati da potpora neće premašiti primjenjive intenzitete potpore i maksimalne iznose potpore:

* za odjeljak 4.2. (točke od 146. do 151. CEEAG-a),
* za odjeljak 4.3.1. (točke od 177. do 180. CEEAG-a),
* za odjeljak 4.3.2. (točke od 200. do 204. CEEAG-a),
* za odjeljak 4.4. (točke od 239. do 245. CEEAG-a),
* za odjeljak 4.5. (točke od 265. do 271. CEEAG-a),
* za odjeljak 4.6. (točke od 288. do 291. CEEAG-a).

Za maksimalne intenzitete potpore i maksimalne iznose potpore odgovorite na pitanja iz odgovarajućeg obrasca o dodatnim podacima za odgovarajući odjeljak.

1. Ako se smanjenjem poreza ili parafiskalnih davanja smanjuju periodični operativni troškovi, kako bi se provjerila usklađenost s točkom 320. CEEAG-a, opišite kako će se osigurati da iznos potpore neće premašiti razliku između troškova projekta ili djelatnosti koja je prihvatljiva za okoliš i protučinjeničnog scenarija koji je manje prihvatljiv za okoliš. Navedite i kako će se uzeti u obzir potencijalne uštede troškova i/ili dodatni prihodi projekta koji je prihvatljiviji za okoliš.

### Transparentnost

*Za unos podataka u ovom odjeljku vidjeti odjeljak 3.2.1.4. (točke od 58. do 62.) CEEAG-a.*

1. Potvrdite da će država članica ispuniti zahtjeve za transparentnost navedene u točkama od 58. do 61. CEEAG-a.

1. Navedite poveznicu na internetske stranice na kojima će biti objavljen cjeloviti tekst odobrenog programa potpore ili odluke o dodjeli pojedinačne potpore i njezinih provedbenih odredaba ili informacije o svakoj pojedinačnoj potpori koja je dodijeljena jednokratno ili u okviru programa potpore odobrenog na temelju CEEAG-a i koja premašuje 100 000 EUR, dok informacije o pojedinačnim iznosima potpore mogu biti objavljene u rasponima kako je utvrđeno u točki 60. CEEAG-a.

## Izbjegavanje nepotrebnih negativnih učinaka na tržišno natjecanje i trgovinu te uravnoteženje

*Za unos podataka u ovom odjeljku vidjeti odjeljak 3.2.2. (točke od 63. do 70.) i odjeljak 4.7.2.5. (točke od 322. do 324.) CEEAG-a.*

1. Kako bi se potvrdila usklađenost s točkom 67. CEEAG-a, dostavite podatke o mogućim kratkoročnim i dugoročnim negativnim učincima prijavljenih mjera na tržišno natjecanje i trgovinu.

1. Objasnite je li mjera obuhvaćena nekom od sljedećih situacija:
   * + 1. koristit će je samo jedan korisnik ili vrlo ograničen broj korisnika;

* + - 1. odnosi se na tržište (ili tržišta) na kojem su pozicionirani poduzetnici stekli tržišnu snagu prije liberalizacije tržišta.

1. Ako se mjerom potpore financira određeni tehnološki odabir/smjer, obrazložite taj tehnološki odabir i dokažite da neće odvratiti od uvođenja čišćih tehnologija.

1. Ako su prijavljene mjere namijenjene samo jednom korisniku ili vrlo ograničenom broju korisnika, kako bi se provjerila usklađenost s točkom 68. CEEAG-a:
   * + 1. objasnite jačaju li ili održavaju li prijavljene mjere tržišnu snagu korisnika ili odvraćaju od širenja postojećih konkurenata ili potiču njihov izlazak s tržišta ili odvraćaju nove konkurente od ulaska na tržište. U tom pogledu objasnite i hoće li mjera potpore dovesti do povećanja proizvodnog kapaciteta korisnika;

* + - 1. opišite mjere uvedene kako bi se ograničilo moguće narušavanje tržišnog natjecanja uzrokovano dodjelom potpore korisnicima.

1. Kako bi se provjerila usklađenost s točkom 69. CEEAG-a, objasnite:
   * + 1. je li cilj potpore dodijeljene u okviru prijavljenih mjera očuvanje gospodarske djelatnosti u jednoj regiji ili njezino odvlačenje iz drugih regija na unutarnjem tržištu;

* + - 1. ako je odgovor potvrdan, navedite koji je neto učinak na okoliš prijavljenih mjera i kako se prijavljenim mjerama poboljšava postojeća razina zaštite okoliša u državama članicama;

* + - 1. kako potpora dodijeljena u okviru prijavljenih mjera nema očite negativne učinke na tržišno natjecanje i trgovinu;

1. Kako bi se potvrdila usklađenost s točkom 70. CEEAG-a, navedite:
   * + 1. potvrdite da se potpora može dodijeliti u okviru prijavljenog programa na razdoblje od najviše 10 godina od datuma objave odluke Komisije kojom se državna potpora proglašava spojivom;

* + - 1. potvrdite da će vaša nadležna tijela ponovno prijaviti mjeru ako žele produljiti trajanje programa nakon isteka maksimalnog razdoblja.

1. Opišite kako se jamči da se u skladu s točkom 322. CEEAG-a potpora dodjeljuje na isti način svim poduzetnicima koji ispunjavaju uvjete, koji posluju u istom sektoru gospodarske djelatnosti i koji su u istoj ili sličnoj činjeničnoj situaciji s obzirom na ciljeve mjere potpore.

1. Za programe koji traju dulje od tri godine opišite u skladu s točkom 323. CEEAG-a praćenje koje će se provesti kako bi se osiguralo da će potpora i dalje biti nužna i potvrdite da će se provjera programa vršiti barem svake tri godine.

1. U skladu s točkom 324. CEEAG-a i ovisno o odjeljku CEEAG-a kojim su obuhvaćena djelovanja koja se podupiru, odgovorite na sljedeća pitanja relevantnog obrasca o dodatnim podacima. Za projekte obuhvaćene odjeljkom:

* 4.2. (pitanje 52. odgovarajućeg obrasca o dodatnim podacima),
* 4.3.1. (pitanja od 49. do 52. odgovarajućeg obrasca o dodatnim podacima),
* 4.3.2. (pitanja od 46. do 55. odgovarajućeg obrasca o dodatnim podacima).

# Razmatranje pozitivnih učinaka potpore u odnosu na negativne učinke na tržišno natjecanje i trgovinu

*Za unos podataka u ovom odjeljku vidjeti odjeljak 3.3. (točke od 71. do 76.) CEEAG-a.*

1. Kako bi se provjerila usklađenost s točkom 72. CEEAG-a, objasnite ispunjavaju li djelatnosti koje se podupiru u okviru prijavljene mjere kriterije za okolišno održive gospodarske djelatnosti iz članka 3. Uredbe (EU) 2020/852 Europskog parlamenta i Vijeća[[9]](#footnote-9), uključujući načelo „ne nanosi bitnu štetu”, ili druge usporedive metodologije.

Odjeljak C: Evaluacija

*Za unos podataka u ovom odjeljku vidjeti odjeljak 5. (točke od 455. do 463.) CEEAG-a.*

1. Ako prijavljene mjere premašuju pragove proračuna/rashoda iz točke 456. CEEAG-a, objasnite zašto smatrate da bi se trebalo primjenjivati odstupanje iz točke 457. CEEAG-a ili ovom obrascu o dodatnim podacima priložite nacrt plana evaluacije koji obuhvaća područje primjene navedeno u točki 458. CEEAG-a[[10]](#footnote-10).

1. Ako je dostavljen nacrt plana evaluacije:
   * + 1. sažeto opišite nacrt plana evaluacije iz Priloga;

* + - 1. potvrdite da će se poštovati točka 460. CEEAG-a;

* + - 1. navedite datum i poveznicu na internetske stranice na kojima će plan evaluacije biti javno dostupan.

1. Kako bi se provjerila usklađenost s točkom 459. podtočkom (b) CEEAG-a, ako za program potpore nije potrebna *ex post* evaluacija, a njegovo trajanje premašuje tri godine, potvrdite da ćete dostaviti nacrt plana evaluacije u roku od 30 radnih dana nakon znatne izmjene kojom se proračun programa povećava na više od 150 milijuna EUR u bilo kojoj godini ili 750 milijuna EUR tijekom ukupnog trajanja programa.

1. Kako bi se provjerila usklađenost s točkom 459. podtočkom (c) CEEAG-a, ako za program potpore trenutačno nije potrebna *ex post* evaluacija, u nastavku potvrdite da se država članica obvezuje dostaviti nacrt plana evaluacije u roku od 30 radnih dana nakon što su u službenoj računovodstvenoj dokumentaciji uknjiženi rashodi koji premašuju 150 milijuna EUR u prethodnoj godini.

1. Kako bi se potvrdila usklađenost s točkom 461. CEEAG-a:
   * + 1. navedite je li neovisni stručnjak već odabran ili će biti odabran u budućnosti;

* + - 1. unesite podatke o postupku odabira stručnjaka;

* + - 1. obrazložite na koji je način stručnjak neovisan o davatelju potpore.

1. Kako bi se potvrdila usklađenost s točkom 461. CEEAG-a:
   * + 1. navedite predložene rokove za podnošenje privremenog i završnog izvješća o evaluaciji. Napominjemo da se završno izvješće o evaluaciji mora pravodobno dostaviti Komisiji kako bi se omogućila ocjena mogućeg produljenja programa potpore, i to najkasnije devet mjeseci prije njegova isteka, u skladu s točkom 463. CEEAG-a. Napominjemo i da bi se taj rok mogao skratiti za programe za koje se zahtjev za evaluaciju aktivira u posljednje dvije godine provedbe;

* + - 1. potvrdite da će privremeno i završno izvješće o evaluaciji biti objavljeno. Navedite datum i internetsku poveznicu na kojoj će ta izvješća biti dostupna javnosti.

Odjeljak D – Izvješćivanje i praćenje

*Za unos podataka u ovom odjeljku vidjeti odjeljak 6. (točke 464. i 465.) CEEAG-a.*

1. Potvrdite da će država članica ispuniti zahtjeve za izvješćivanje i praćenje iz odjeljka 6. točaka 464. i 465. CEEAG-a.

1. Napominjemo da se za program potpora trajanje odnosi na razdoblje tijekom kojeg se može podnijeti zahtjev za potporu i u kojem se o njemu odlučuje (uključujući vrijeme koje je nacionalnim tijelima potrebno za odobravanje zahtjeva za potporu). Trajanje navedeno u ovom pitanju ne odnosi se na trajanje ugovora sklopljenih u okviru programa potpore, koje se može nastaviti i nakon isteka mjere. [↑](#footnote-ref-1)
2. Napominjemo da promjena stvarnog ili procijenjenog proračuna može činiti izmjenu potpore za koju je potrebno podnijeti novu prijavu. [↑](#footnote-ref-2)
3. Napominjemo da točke 38. i 52. te bilješke 39. i 45. CEEAG-a sadržavaju dodatne smjernice za utvrđivanje vjerojatnog protučinjeničnog scenarija. [↑](#footnote-ref-3)
4. „Referentni projekt” definiran je u točki 19. podtočki 63. CEEAG-a. [↑](#footnote-ref-4)
5. Na primjer, ako se mjera sastoji od smanjenja poreza na registraciju električnih automobila, država članica prvo bi trebala usporediti profitabilnost referentnog projekta (nabava voznog parka električnih automobila) i protučinjeničnog projekta (npr. nabava voznog parka benzinskih automobila) tako što će u oba scenarija primijeniti uobičajeni porez na registraciju automobila. Nakon toga država članica mora dokazati da bi smanjenje poreza na registraciju električnih automobila potaknulo korisnika na nabavu voznog parka električnih automobila usporedbom profitabilnosti referentnog projekta sa smanjenjem poreza (tj. nabava voznog parka električnih automobila uz primjenu sniženog poreza na registraciju automobila) i profitabilnosti protučinjeničnog projekta (tj. nabava voznog parka benzinskih automobila uz primjenu uobičajene stope poreza na registraciju automobila). Drugi je primjer mjera za ulaganja u strojeve prihvatljive za okoliš u obliku dodatnog odbitka 40 % troškova od osnovice poreza na dobit, povrh standardne amortizacije u porezne svrhe. U tom bi slučaju država članica trebala usporediti profitabilnost referentnog projekta (nabava strojeva prihvatljivih za okoliš) i protučinjeničnog projekta (npr. nabava standardnih strojeva) tako što će u oba scenarija primijeniti pravila o standardnoj amortizaciji u porezne svrhe i isto razdoblje amortizacije. Nakon toga država članica mora dokazati da bi dodatni odbitak 40 % troškova ulaganja u strojeve prihvatljive za okoliš od porezne osnovice (tako da ukupna amortizacija troškova tijekom životnog vijeka strojeva bude 140 %) potaknuo korisnika na nabavu tih skupljih strojeva. To se može postići usporedbom profitabilnosti referentnog projekta sa smanjenjem poreza (tj. konačni iznos poreza za platiti nakon dodatnog odbitka od porezne osnovice) i profitabilnosti protučinjeničnog projekta (tj. konačni iznos poreza za platiti nakon smanjenja porezne osnovice za standardnu amortizaciju). [↑](#footnote-ref-5)
6. Vidjeti primjere navedene u bilješci 6. [↑](#footnote-ref-6)
7. U skladu s točkom 19. podtočkom 89. CEEAG-a „norma Unije” znači:

   *obvezna norma Unije kojom se utvrđuju razine koje pojedini poduzetnici trebaju postići u smislu zaštite okoliša, isključujući norme ili ciljeve utvrđene na razini Unije koji su obvezujući za države članice, ali ne i za pojedinačne poduzetnike;*

   *obveza uporabe najboljih raspoloživih tehnika (NRT), kako su definirane u Direktivi 2010/75/EU, i osiguravanja da razine emisija onečišćujućih tvari nisu više nego što bi bile uz primjenu NRT-a; ako su razine emisija povezane s NRT-om utvrđene u provedbenim aktima donesenima na temelju Direktive 2010/75/EU ili drugih primjenjivih direktiva, te će razine biti primjenjive za potrebe ovih Smjernica; ako su te razine izražene kao raspon, primjenjivat će se granica postizanja NRT-a za predmetnog poduzetnika”.* [↑](#footnote-ref-7)
8. Razdoblje povrata odnosi se na vrijeme potrebno da bi se ostvario povrat troškova ulaganja (bez potpore). [↑](#footnote-ref-8)
9. Uredba (EU) 2020/852 Europskog parlamenta i Vijeća od 18. lipnja 2020. o uspostavi okvira za olakšavanje održivih ulaganja i izmjeni Uredbe (EU) 2019/2088 (SL L 198, 22.6.2020., str. 13.). [↑](#footnote-ref-9)
10. Predložak obrasca o dodatnim podacima za obavijest o planu evaluacije (dio III.8.) dostupan je ovdje: <https://competition-policy.ec.europa.eu/state-aid/legislation/forms-notifications-and-reporting_en#evaluation-plan> [↑](#footnote-ref-10)