OSA III.6.I - Lisätietolomake – Ilmastotoimiin, ympäristönsuojeluun ja energia-alalle myönnettävää valtiontukea koskevien vuoden 2022 suuntaviivojen mukaisesti myönnetty valtiontuki – 4.7.2 kohta – Ympäristönsuojeluun verohuojennusten tai veronluonteisten maksujen alennusten muodossa myönnettävä tuki

*Tämä lisätietolomake koskee suuntaviivojen 4.7.2 kohdan piiriin kuuluvia toimenpiteitä. Jos ilmoitus koskee toimenpiteitä, jotka kuuluvat useamman kuin yhden suuntaviivojen kohdan piiriin, täyttäkää kaikkia kyseeseen tulevia kohtia koskevat lisätietolomakkeet, kun ne tulevat saataville.*

*Kaikki asiakirjat, jotka jäsenvaltiot esittävät tämän lisätietolomakkeen liitteinä, on numeroitava, ja asiakirjojen numerot on mainittava tämän lisätietolomakkeen asianomaisissa kohdissa.*

Jakso A: Yhteenveto ilmoitetun toimenpiteen tärkeimmistä ominaispiirteistä

1. Ilmoitetun toimenpiteen tausta ja tavoitteet

1.1. Ilmoittakaa tausta ja päätavoite, mukaan lukien mahdolliset ympäristöä koskevat unionin tavoitteet, joita toimenpiteellä on tarkoitus tukea, jos tätä ei ole jo käsitelty yleistietolomakkeen (osa I) kohdassa 5.2.

1.2. Ilmoittakaa toimenpiteen mahdolliset muut tavoitteet. Jos tavoitteet eivät liity ainoastaan ympäristöön, selittäkää, voivatko ne johtaa kilpailun vääristymiseen sisämarkkinoilla.

2. Voimaantulo ja kesto

2.1. Ilmoittakaa päivämäärä, josta alkaen tukiohjelman on tarkoitus tulla voimaan, jos sitä ei ole jo ilmoitettu yleistietolomakkeen (osa I) kohdassa 5.4.

2.2. Ilmoittakaa ohjelman kesto.[[1]](#footnote-1)

3. Tuensaaja(t)

3.1. Kuvailkaa toimenpiteen/toimenpiteiden (mahdolliset) tuensaajat, ellei niitä ole jo ilmoitettu yleistietolomakkeen (osa I) kohdassa 3.

3.2. Ilmoittakaa tuensaajien sijainti (ts. voivatko toimenpiteeseen osallistua ainoastaan asianomaisessa jäsenvaltiossa vai myös muissa jäsenvaltioissa sijaitsevat taloudelliset yksiköt).

3.3. Täsmentäkää suuntaviivojen 15 kappaleen noudattamisen arvioimiseksi, myönnetäänkö toimenpiteestä (yksittäistä tai ohjelman osana) tukea yritykselle, jolle on annettu aiempaan komission päätökseen perustuva perintämääräys tuen sääntöjenvastaisuuden ja sisämarkkinoille soveltumattomuuden takia mutta perintämääräys on vielä maksamatta.

Jos kyllä, antakaa tiedot vielä perimättä olevan tuen määrästä, jotta komissio voi ottaa sen huomioon arvioidessaan tukitoimenpidettä.

4. Vahvistakaa, että toimenpiteeseen ei sisälly tukea toimintoihin, jotka eivät kuulu suuntaviivojen soveltamisalaan (ks. suuntaviivojen 13 kappale). Muussa tapauksessa antakaa lisätietoa.

5. Toimenpiteiden budjetti ja rahoitus

5.1. Ilmoittakaa vuotuinen budjetti ja/tai kokonaisbudjetti toimenpiteiden koko keston ajalta, jos sitä ei ole jo mainittu yleistietolomakkeen (osa I) kohdassa 7.1 olevassa taulukossa. Jos kokonaisbudjetti ei ole tiedossa (esimerkiksi siksi, että se riippuu tarjouskilpailujen tuloksista), ilmoittakaa alustava budjetti, mukaan lukien sen laskennassa käytetyt oletukset.[[2]](#footnote-2)

5.2. Jos toimenpiteen (eli veron tai veronluonteisen maksun alennuksen) rahoittamiseksi peritään maksuja, täsmentäkää,

(a) säädetäänkö maksusta laissa tai muussa säädöksessä; jos kyllä, ilmoittakaa säädöksen nimi, numero, antamis- ja voimaantulopäivä sekä linkki säädökseen;

(b) kohdistuuko maksu yhtäläisesti kotimaisiin tuotteisiin ja tuontituotteisiin;

(c) hyödyttääkö ilmoitettu toimenpide yhtä lailla kotimaisia tuottajia ja tuontituotteiden tuottajia;

(d) rahoitetaanko toimenpide maksuilla kokonaan vai vain osittain. Jos toimenpide rahoitetaan maksuilla vain osittain, ilmoittakaa toimenpiteen muut rahoituslähteet ja niiden osuudet;

(e) rahoitetaanko ilmoitetun toimenpiteen rahoittamiseksi perittävillä maksuilla myös muita tukitoimenpiteitä. Jos kyllä, luetelkaa tässä muut kyseisillä maksuilla rahoitettavat tukitoimenpiteet.

Jakso B: Tuen sisämarkkinoille soveltuvuuden arviointi

1. Positiivinen edellytys: tuen on edistettävä tietyn taloudellisen toiminnan kehitystä

1.1. Tietyn taloudellisen toiminnan kehityksen edistäminen

*Tämän jakson tietoja varten ks. suuntaviivojen 3.1.1 kohta (23–25 kappale), 4.7.2.1 kohta (310 kappale) ja 4.7.2.2 kohta (311–313 kappale).*

6. Euroopan unionin toiminnasta tehdyn sopimuksen, jäljempänä ’perussopimus’, 107 artiklan 3 kohdan c alakohdan mukaan komissio voi pitää sisämarkkinoille soveltuvana ”*tukea tietyn taloudellisen toiminnan tai talousalueen kehityksen edistämiseen, jos tuki ei muuta kaupankäynnin edellytyksiä yhteisen edun kanssa ristiriitaisella tavalla*”. Sen vuoksi kyseisen määräyksen mukaisen tuen on edistettävä tietyn taloudellisen toiminnan kehitystä.

Yksilöikää suuntaviivojen 23 kappaleen noudattamisen arvioimiseksi taloudellinen toiminta, jota tuella edistetään, ja se, miten kyseistä toimintaa tuetaan.

7. Kuvatkaa suuntaviivojen 25 kappaleen noudattamisen arvioimiseksi ”mahdollinen unionin ilmasto-, ympäristö- ja energiapolitiikan tavoitteiden saavuttamista edistävä vaikutus ja erityisesti tuen odotetut hyödyt, jotka liittyvät sen olennaiseen vaikutukseen ympäristönsuojeluun, mukaan lukien ilmastonmuutoksen hillitseminen, tai energian sisämarkkinoiden tehokkaaseen toimintaan”.

8. Ilmoittakaa lisäksi, riippuen siitä, minkä suuntaviivojen kohdan piiriin tuettu toiminta kuuluu, missä määrin tuki liittyy suuntaviivojen 135 kappaleessa (4.2 kohdan osalta), 160–161 kappaleessa (4.3.1 kohdan osalta), 190–191 kappaleessa (4.3.2 kohdan osalta), 217–219 kappaleessa (4.4 kohdan osalta), 253–254 kappaleessa (4.5 kohdan osalta) tai 276–278 kappaleessa (4.6 kohdan osalta) kuvattuihin tavoitteisiin ja/tai politiikkoihin.

9. Suuntaviivojen 311 kappaleen mukaisesti ja riippuen siitä, minkä suuntaviivojen kohdan piiriin tuettu toiminta kuuluu, antakaa täsmälliset tiedot tukitoimenpiteen laajuudesta ja sillä tuetusta toiminnasta vastaamalla seuraaviin asiaankuuluvan lisätietolomakkeen kysymyksiin:

* 4.2 (asianmukaisen lisätietolomakkeen kysymykset 9–12)
* 4.3.1 (asianmukaisen lisätietolomakkeen kysymys 10)
* 4.3.2 (asianmukaisen lisätietolomakkeen kysymys 10)
* 4.4 (asianmukaisen lisätietolomakkeen kysymykset 11–13)
* 4.5 (asianmukaisen lisätietolomakkeen kysymykset 10–15)
* 4.6 (asianmukaisen lisätietolomakkeen kysymykset 10–12)

10. Ilmoittakaa, pyritäänkö tuetulla toiminnalla ensisijaisesti hiilestä irtautumiseen. Jos tukitoimenpiteen ensisijainen tavoite on kasvihuonekaasupäästöjen ehkäiseminen tai vähentäminen, ks. suuntaviivojen 4.1 kohtaa koskeva lisätietolomake suuntaviivojen 312 kappaleen mukaisesti, koska tällaisten toimenpiteiden soveltuvuutta sisämarkkinoille arvioidaan suuntaviivojen 4.1 kohdan perusteella.

11. Esittäkää yksityiskohtainen kuvaus alennettavista veroista ja/tai veronluonteisista maksuista (mukaan lukien niiden tarkoitus, niiden perimistapa veropohjan puitteissa, verokanta ja sen määrittämiseen ja tarkistamiseen sekä verotulojen keräämiseen ja hallinnointiin osallistuvat tahot). Tämän perusteella osoittakaa suuntaviivojen 313 kappaleen noudattamisen varmistamiseksi, että ehdotettuun toimenpiteeseen ei sisälly sellaisten verojen tai maksujen alennuksia, jotka kuvastavat energian tai siihen liittyvien palvelujen olennaisia kustannuksia, kuten verkkomaksuja tai kapasiteettimekanismien rahoitusmaksuja. Vahvistakaa myös, että toimenpide ei kata alennuksia, joita voidaan myöntää tietyn energiapoliittisen tavoitteen rahoittamiseksi perittävistä sähkönkulutusmaksuista.

12. Kuvailkaa tuensaajiin sovellettavat tukikelpoisuusvaatimukset ilmoittaen muun muassa kaikki tekniset, ympäristöön liittyvät (eli ympäristöluvat), rahoitukseen liittyvät (eli vakuudet) tai muut vaatimukset, joita tuensaajien on noudatettava.

1.2. Kannustava vaikutus

*Tämän jakson tietoja varten ks. suuntaviivojen 3.1.2 kohta (26–32 kappale) ja 4.7.2,3 kohta (315–316 kappale).*

13. Tuen voidaan katsoa edistävän taloudellista toimintaa vain, jos sillä on kannustava vaikutus. Selostakaa suuntaviivojen 26 kappaleen noudattamisen arvioimiseksi, miten toimenpide ”*kannustaa tuensaajaa muuttamaan käyttäytymistään, harjoittamaan lisää taloudellista toimintaa tai harjoittamaan ympäristöystävällisempää taloudellista toimintaa, jota se ei harjoittaisi ilman tukea tai harjoittaisi rajallisemmin tai eri tavalla*”.

14. Suuntaviivojen 28 ja 315 kappaleen mukaisesti:

14.1. Esittäkää kattava kuvaus tosiasiallisesta skenaariosta, joka tukitoimenpiteestä odotetaan seuraavan, ja ilman tukea todennäköisesti toteutuvasta vaihtoehtoisesta skenaariosta.[[3]](#footnote-3) Jos odotatte, että tukea voidaan myöntää eri tuensaajaryhmille, varmistakaa, että vaihtoehtoinen skenaario on uskottava kunkin ryhmän osalta.

Huomioikaa vaihtoehtoista skenaariota koskevat vaatimukset, jotka sisältyvät suuntaviivojen 165–169 kappaleeseen (4.3.1 kohdan piiriin kuuluvien hankkeiden ja toimintojen osalta) ja 226–230 kappaleeseen (4.4 ja 4.5 kohdan piiriin kuuluvien hankkeiden ja toimintojen osalta), ja vastatkaa 4.3.1, 4.4 tai 4.5 kohtaa koskevan lisätietolomakkeen kysymyksiin.

14.2. Esittäkää lyhyesti perustelut todennäköisen vaihtoehtoisen skenaarion valinnalle ottaen tarvittaessa huomioon ehdotetut eri tuensaajaryhmät.

14.3. Määrittäkää tosiasiallisten ja vaihtoehtoisten skenaarioiden kustannukset ja tulot ja perustelkaa käyttäytymisen muutos, tarvittaessa kunkin tuensaajaryhmän osalta, vertaamalla viitehankkeen[[4]](#footnote-4) tai -toiminnan kannattavuutta veron tai veronluonteisen maksun alennuksen kanssa ja ilman sitä[[5]](#footnote-5) seuraavien perusteella:

(a) asianomainen viitehanke, vastaavat vaihtoehtoiset skenaariot ja niihin perustuva rahoitusvaje[[6]](#footnote-6);

*TAI*

(b) vastaavat tiedot.

15. Esittäkää suuntaviivojen 27 kappaleen noudattamisen arvioimiseksi tiedot, jotka vahvistavat, että tuella ei kateta kustannuksia toiminnasta, jota tuensaaja harjoittaisi joka tapauksessa, ja että sillä ei kompensoida taloudelliseen toimintaan liittyvää tavanomaista liiketoimintariskiä.

16. Ilmoittakaa suuntaviivojen 29, 31 ja 316 kappaleen noudattamisen osoittamiseksi, onko hanke tai toiminta aloitettu jo ennen kuin tuensaaja jätti kirjallisen tukihakemuksen kansallisille viranomaisille.

17. Jos hanke tai toiminta on aloitettu ennen tukihakemuksen jättämistä,

(a) vahvistakaa, että toimenpiteellä vahvistetaan oikeus tukeen objektiivisin ja syrjimättömin perustein ja ilman jäsenvaltion muuta harkintavaltaa ja että toimenpide on hyväksytty ja tullut voimaan ennen tuetun hankkeen tai toiminnan toteutukseen liittyvien töiden aloittamista;

*TAI*

(b) jos hanke tai toiminta on aloitettu jo ennen kirjallista tukihakemusta ja ennen toimenpiteen hyväksymistä ja/tai voimaantuloa, vahvistakaa, että hanke tai toiminta kuului jo aikaisemman, veroetuuksiin tai veronluonteisten maksujen alennuksiin perustuvan ohjelman piiriin;

*TAI*

(c) osoittakaa, että hankkeessa tai toiminnassa on kyse jostakin suuntaviivojen 31 kappaleen b tai c kohdassa tarkoitetuista poikkeustapauksista.

18. Vahvistakaa suuntaviivojen 30 kappaleen noudattamisen osoittamiseksi, että tukihakemuksessa on vähintään hakijan nimi, kuvaus hankkeesta tai toiminnasta, mukaan lukien sen sijainti, sekä hankkeen tai toiminnan toteuttamiseen tarvittavan tuen määrä.

19. Suuntaviivojen 32 kappaleen noudattamisen osoittamiseksi:

(a) Ilmoittakaa, sovelletaanko ilmoitettuihin toimenpiteisiin unionin normeja[[7]](#footnote-7), velvoittavia kansallisia normeja, jotka ovat tiukempia tai kunnianhimoisempia kuin vastaavat unionin normit, tai unionin normien puuttuessa hyväksyttyjä velvoittavia kansallisia normeja.

Esittäkää tässä yhteydessä tietoa kannustavan vaikutuksen osoittamiseksi.

(b) Jos kyseinen unionin normi on jo hyväksytty mutta ei vielä voimassa, osoittakaa, että tuella on kannustava vaikutus, koska se kannustaa investoinnin toteuttamiseen ja loppuunsaattamiseen vähintään 18 kuukautta ennen normin voimaantuloa.

(c) Jos hanke ja toiminta kuuluu 4.2 kohdan piiriin, selittäkää, voidaanko hankkeisiin, joiden takaisinmaksuaika[[8]](#footnote-8) on alle viisi vuotta, myöntää toimenpiteen mukaista tukea. Jos vastaus on myöntävä, esittäkää näyttöä sen osoittamiseksi, että tukea tarvitaan käyttäytymisen muuttamiseksi, kuten suuntaviivojen 142 kappaleessa edellytetään.

1.3. Mitään asiaan liittyvää unionin oikeuden säännöstä ei rikota

*Tämän jakson tietoja varten ks. suuntaviivojen 3.1.3 kohta (33 kappale).*

20. Antakaa tiedot, jotka vahvistavat, että asiaa koskevia EU:n lainsäädännön säännöksiä on noudatettu suuntaviivojen 33 kappaleen mukaisesti.

21. Jos toimenpiteen rahoittamiseksi peritään maksuja, täsmentäkää, onko toimenpidettä tarpeen arvioida perussopimuksen 30 ja 110 artiklan näkökulmasta. Jos kyllä, osoittakaa, millä tavoin toimenpide on perussopimuksen 30 ja 110 artiklan määräysten mukainen.Tässä yhteydessä voidaan viitata kysymyksen 5.2 yhteydessä esitettyihin tietoihin, jos ilmoitetun toimenpiteen rahoittamiseksi peritään maksuja.

2. Negatiivinen edellytys: tuki ei saa perusteettomasti vaikuttaa kaupankäynnin edellytyksiin yhteisen edun vastaisesti

2.1. Kilpailun ja kaupan vääristymien minimointi

2.1.1. Tuen tarpeellisuus

*Tämän jakson tietoja varten ks. suuntaviivojen 3.2.1.1 kohta (34–38 kappale).*

22. Selittäkää, minkä markkinoiden toimintapuutteen maanne viranomaiset ovat havainneet estävän riittävän ympäristönsuojelun tason saavuttamisen. Täsmentäkää, mihin luokkaan havaitut markkinoiden toimintapuutteet kuuluvat, viitaten suuntaviivojen 34 kappaleen a, b, c tai d kohtaan.

23. Esittäkää suuntaviivojen 35 kappaleen mukaisesti tiedot mahdollisista olemassa olevista toimintapolitiikoista ja toimenpiteistä, joita maanne viranomaiset ovat määritelleet ja jotka jo kohdistuvat havaittuihin sääntely- tai markkinapuutteisiin.

24. Esittäkää suuntaviivojen 36 kappaleen noudattamisen osoittamiseksi tiedot, jotka osoittavat, että tuki kohdistuu tuloksellisesti markkinoiden jäljellä oleviin toimintapuutteisiin, ottaen huomioon myös muut jo käytössä olevat toimintapolitiikat ja toimenpiteet, joilla puututaan osaan havaituista markkinoiden toimintapuutteista.

25. Selittäkää suuntaviivojen 37 kappaleen noudattamisen osoittamiseksi, ovatko ilmoitetun toimenpiteen piiriin kuuluvat hankkeet tai toiminnot maanne viranomaisten tiedon mukaan tekniseltä sisällöltään, riskitasoltaan ja kooltaan samantapaisia kuin ne hankkeet, joita jo toteutetaan unionissa markkinaehdoin. Jos kyllä, esittäkää lisänäyttöä valtiontuen tarpeellisuuden osoittamiseksi.

26. Osoittakaa suuntaviivojen 38 kappaleen noudattaminen viittaamalla kysymyksen 14 kohdan c yhteydessä jo esitettyyn määrälliseen näyttöön.

2.1.2. Tarkoituksenmukaisuus

*Tämän jakson tietoja varten ks. suuntaviivojen 3.2.1.2 kohta (39–46 kappale).*

27. Osoittakaa suuntaviivojen 40 kappaleen noudattamisen todentamiseksi, että käytettävissä ei ole vähemmän vääristäviä välineitä, jotka ovat tarkoituksenmukaisempia.

28. Osoittakaa suuntaviivojen 41 kappaleen noudattamisen todentamiseksi, että tukitoimenpide on suunniteltu siten, että se ei heikennä muiden sellaisten toimenpiteiden tehokkuutta, joilla pyritään korjaamaan samoja markkinoiden toimintapuutteita, kuten markkinapohjaiset mekanismit (esim. EU:n päästökauppajärjestelmä).

29. Vahvistakaa suuntaviivojen 42 kappaleen noudattamisen todentamiseksi, että tukitoimenpiteen yhdenkään tuensaajan ei voida katsoa olevan vastuussa kyseessä olevasta saastumisesta voimassa olevan unionin tai jäsenvaltion lainsäädännön nojalla (*”saastuttaja maksaa” -periaate*).

30. Esittäkää seuraavat tiedot suuntaviivojen 43–46 kappaleen noudattamisen todentamiseksi ja sen osoittamiseksi, että valittu tukimuoto on eri tukimuodoista tarkoituksenmukaisin:

(a) Osoittakaa, kuten suuntaviivojen 44 kappaleessa edellytetään, miksi muut mahdollisesti kilpailua vähemmän vääristävät tukimuodot ovat vähemmän tarkoituksenmukaisia.

(b) Osoittakaa, kuten suuntaviivojen 45 kappaleessa edellytetään, että valittu tukiväline on tarkoituksenmukainen suhteessa markkinoiden toimintapuutteeseen, jota tukitoimenpiteellä pyritään korjaamaan.

(c) Selittäkää, miten tukitoimenpide ja sen rakenne soveltuvat toimenpiteen tavoitteen saavuttamiseen (suuntaviivojen 46 kappale).

2.1.3. Oikeasuhteisuus

*Tämän jakson tietoja varten ks. suuntaviivojen 4.7.2.4 kohta (318–320 kappale).*

31. Antakaa suuntaviivojen 318 kappaleen noudattamisen todentamiseksi tiedot, jotka osoittavat, että tuki ei ylitä tavanomaista veron tai maksun määrää, jota muutoin sovellettaisiin.

32. Jos veron tai veronluonteisen maksun alennus liittyy investointikustannuksiin, kuvailkaa, riippuen siitä, minkä suuntaviivojen kohdan piiriin tuettu toiminta kuuluu, suuntaviivojen 319 kappaleen mukaisesti, miten varmistetaan, että tuki ei ylitä sovellettavia tuki-intensiteettejä ja tuen enimmäismääriä:

* 4.2 kohta (suuntaviivojen 146–151 kappale)
* 4.3.1 kohta (suuntaviivojen 177–180 kappale)
* 4.3.2 kohta (suuntaviivojen 200–204 kappale)
* 4.4 kohta (suuntaviivojen 239–245 kappale)
* 4.5 kohta (suuntaviivojen 265–271 kappale)
* 4.6 kohta (suuntaviivojen 288–291 kappale)

Täyttäkää tuen enimmäisintensiteetit ja tuen enimmäismäärät asianomaista kohtaa koskevan lisätietolomakkeen kysymysten yhteydessä.

33. Jos veron tai veronluonteisen maksun alennus vähentää toistuvia toimintakustannuksia, kuvatkaa suuntaviivojen 320 kappaleen noudattamisen todentamiseksi, miten varmistetaan, että tuen määrä ei ylitä ympäristöystävällisen hankkeen tai toiminnan ja vähemmän ympäristöystävällisen vaihtoehtoisen skenaarion kustannusten erotusta. Kuvailkaa myös, miten ympäristöystävällisemmän hankkeen mahdolliset kustannussäästöt ja/tai lisätulot otetaan huomioon.

2.1.4. Läpinäkyvyys

*Tämän jakson tietoja varten ks. suuntaviivojen 3.2.1.4 kohta (58–62 kappale).*

34. Vahvistakaa, että jäsenvaltio noudattaa suuntaviivojen 58–61 kappaleessa kuvattuja läpinäkyvyysvaatimuksia.

35. Antakaa linkki verkkosivulle, jolla julkaistaan hyväksytyn tukiohjelman tai yksittäisen tuen myöntämistä koskevan päätöksen ja sen täytäntöönpanosääntöjen koko teksti sekä tiedot kustakin yksittäisestä tuesta, joka on myönnetty tapauskohtaisesti tai suuntaviivojen perusteella hyväksytyn tukiohjelman puitteissa ja joka ylittää 100 000 euroa; yksittäisten tukien määrät voidaan julkaista suuntaviivojen 60 kappaleessa annettuja vaihteluvälejä käyttäen.

2.2. Kilpailuun ja kauppaan kohdistuvien tuen kohtuuttomien kielteisten vaikutusten välttäminen ja punninta

*Tämän jakson tietoja varten ks. suuntaviivojen 3.2.2 kohta (63–70 kappale) ja 4.7.2.5 kohta (322–324 kappale).*

36. Antakaa suuntaviivojen 67 kappaleen noudattamisen todentamiseksi tiedot ilmoitettujen toimenpiteiden mahdollisista kilpailuun ja kauppaan kohdistuvista lyhyen ja pitkän aikavälin kielteisistä vaikutuksista.

37. Selittäkää, päteekö toimenpiteeseen jokin seuraavista:

(a) Se hyödyttää vain yhtä tuensaajaa tai erityisen vähäistä määrää tuensaajia.

(b) Se on kohdennettu markkinoille, joilla vakiintuneet toimijat ovat saaneet markkinavoimansa ennen markkinoiden vapauttamista.

38. Jos tukitoimenpide keskittyy tiettyyn teknologiavalintaan/-polkuun, perustelkaa teknologiavalinnan syy ja selittäkää, miksi se ei estä puhtaampien teknologioiden käyttöönottoa.

39. Antakaa suuntaviivojen 68 kappaleen noudattamisen todentamiseksi seuraavat tiedot, jos ilmoitettu toimenpide hyödyttää vain yhtä tuensaajaa tai erityisen vähäistä määrää tuensaajia:

(a) Selittäkää, lisääkö tai ylläpitääkö ilmoitettu toimenpide tuensaajan markkinavoimaa, estääkö se olemassa olevien kilpailijoiden laajentumista, aiheuttaako se niiden poistumista markkinoilta tai estääkö se uusien kilpailijoiden tuloa markkinoille. Selittäkää tässä yhteydessä myös, lisääkö tukitoimenpide tuensaajan tuotantokapasiteettia.

(b) Kuvatkaa toimenpiteet, joiden tarkoituksena on rajoittaa kilpailun vääristymistä, jota tuen myöntäminen tuensaajalle mahdollisesti aiheuttaa.

40. Selittäkää suuntaviivojen 69 kappaleen noudattamisen todentamiseksi seuraavat:

(a) Pyritäänkö ilmoitetusta toimenpiteestä myönnetyllä tuella säilyttämään taloudellista toimintaa tietyllä alueella tai houkuttelemaan sitä pois muilta alueilta sisämarkkinoilla?

(b) Jos kyllä, täsmentäkää, mikä on ilmoitetun toimenpiteen nettovaikutus ympäristöön ja miten ilmoitettu toimenpide parantaa ympäristönsuojelun nykytasoa jäsenvaltioissa.

(c) Miten ilmoitetusta toimenpiteestä myönnetyllä tuella ei ole ilmeisen kielteisiä vaikutuksia kilpailuun ja kauppaan?

41. Suuntaviivojen 70 kappaleen noudattamisen todentamiseksi:

(a) Vahvistakaa, että ilmoitetusta toimenpiteestä voidaan myöntää tukea enintään 10 vuoden ajan siitä, kun komissio on antanut tiedoksi päätöksensä, jolla se toteaa tuen sisämarkkinoille soveltuvaksi.

(b) Vahvistakaa, että jos maanne viranomaiset haluavat jatkaa toimenpiteen kestoa yli tämän enimmäisajan, ne ilmoittavat toimenpiteestä uudelleen.

42. Kuvatkaa, miten varmistetaan suuntaviivojen 322 kappaleen mukaisesti, että valtiontukea myönnetään samalla tavalla kaikille samalla toimialalla toimiville tukikelpoisille yrityksille, jotka ovat samassa tai samankaltaisessa tosiasiallisessa tilanteessa tukitoimenpiteen tavoitteiden tai päämäärien osalta.

43. Kuvailkaa yli kolme vuotta kestävien ohjelmien osalta suuntaviivojen 323 kappaleen mukaisesti seuranta, jolla varmistetaan, että tuki pysyy tarpeellisena, ja vahvistakaa, että ohjelman tarkoituksenmukaisuus tarkastetaan vähintään joka kolmas vuosi.

44. Suuntaviivojen 324 kappaleen mukaisesti ja riippuen siitä, minkä suuntaviivojen kohdan piiriin tuettu toiminta kuuluu, vastatkaa seuraaviin asianmukaisen lisätietolomakkeen kysymyksiin:

* 4.2 (asianmukaisen lisätietolomakkeen kysymys 52)
* 4.3.1 (asianmukaisen lisätietolomakkeen kysymykset 49–52)
* 4.3.2 (asianmukaisen lisätietolomakkeen kysymykset 46–55)

3. Tuen myönteisten vaikutusten punnitseminen suhteessa kilpailuun ja kauppaan kohdistuviin kielteisiin vaikutuksiin

*Tämän jakson tietoja varten ks. suuntaviivojen 3.3 kohta (71–76 kappale).*

45. Selittäkää suuntaviivojen 72 kappaleen noudattamisen todentamiseksi, täyttävätkö ilmoitetun toimenpiteen nojalla tuetut toiminnot Euroopan parlamentin ja neuvoston asetuksen (EU) 2020/852[[9]](#footnote-9) 3 artiklassa säädetyt ympäristön kannalta kestäviä taloudellisia toimintoja koskevat kriteerit, mukaan lukien ”ei merkittävää haittaa” -periaate, tai muiden vastaavien arviointitapojen kriteerit.

Jakso C: Arviointi

*Tämän jakson tietoja varten ks. suuntaviivojen 5 kohta (455–463 kappale).*

46. Jos ilmoitettu toimenpide ylittää suuntaviivojen 456 kappaleessa esitetyt budjetin/menojen kynnysarvot, selittäkää, miksi mielestänne olisi sovellettava suuntaviivojen 457 kappaleen mukaista poikkeusta, tai liittäkää tähän lisätietolomakkeeseen liite, joka sisältää luonnoksen suuntaviivojen 458 kappaleessa mainitut seikat kattavaksi arviointisuunnitelmaksi[[10]](#footnote-10).

47. Jos toimitatte arviointisuunnitelman luonnoksen,

(a) esittäkää alla yhteenveto liitteessä olevasta arviointisuunnitelman luonnoksesta.

(b) vahvistakaa, että suuntaviivojen 460 kappaletta noudatetaan.

(c) antakaa linkki verkkosivulle, jolla arviointisuunnitelma julkaistaan, ja ilmoittakaa julkaisemisen päivämäärä.

48. Jos tukiohjelmaan ei tällä hetkellä sovelleta jälkiarviointia ja sen kesto on yli kolme vuotta, vahvistakaa suuntaviivojen 459 kappaleen b kohdan noudattamisen todentamiseksi, että ilmoitatte arviointisuunnitelman luonnoksen 30 työpäivän kuluessa merkittävästä muutoksesta, joka kasvattaa ohjelman budjetin jonakin vuotena yli 150 miljoonaan euroon tai ohjelman koko keston aikana yli 750 miljoonaan euroon.

49. Jos tukiohjelmaan ei tällä hetkellä sovelleta jälkiarviointia, esittäkää suuntaviivojen 459 kappaleen c kohdan noudattamisen todentamiseksi alla sitoumus, jonka mukaan jäsenvaltio ilmoittaa arviointisuunnitelman luonnoksen 30 työpäivän kuluessa siitä, kun viralliseen tilinpäätökseen on kirjattu yli 150 miljoonan euron menot edelliseltä vuodelta.

50. Suuntaviivojen 461 kappaleen noudattamisen todentamiseksi:

(a) täsmentäkää, onko riippumaton asiantuntija jo valittu vai valitaanko tämä tulevaisuudessa;

(b) Antakaa tiedot asiantuntijan valintamenettelystä.

(c) Perustelkaa, miten asiantuntija on riippumaton tuen myöntävästä viranomaisesta.

51. Suuntaviivojen 461 kappaleen noudattamisen todentamiseksi:

(a) Ilmoittakaa ehdottamanne määräajat väliarviointiraportin ja lopullisen arviointiraportin toimittamiselle. Huomatkaa, että suuntaviivojen 463 kappaleen mukaan jälkiarviointiraportti on toimitettava komissiolle riittävän ajoissa, jotta komissio voi arvioida tukiohjelman voimassaolon mahdollista jatkamista, ja viimeistään yhdeksän kuukautta ennen sen voimassaolon päättymistä. Huomatkaa, että tätä määräaikaa voidaan lyhentää ohjelmissa, joihin kohdistuu arviointivaatimus niiden kahden viimeisen toteutusvuoden aikana.

(b) Vahvistakaa, että väliarviointiraportti ja lopullinen arviointiraportti julkistetaan. Antakaa linkki verkkosivulle, jolla raportit julkaistaan, ja ilmoittakaa julkaisemisen päivämäärä.

Jakso D: Raportointi ja seuranta

*Tämän jakson tietoja varten ks. suuntaviivojen 6 kohta (464 ja 465 kappale).*

52. Vahvistakaa, että jäsenvaltio noudattaa suuntaviivojen 6 kohdan 464 ja 465 kappaleessa esitettyjä raportointi- ja seurantavaatimuksia.

1. Huomatkaa, että tukiohjelman kesto on se ajanjakso, jona tukea voidaan hakea ja jona siitä voidaan päättää (mukaan lukien aika, jonka kansalliset viranomaiset tarvitsevat tukihakemusten hyväksymiseen). Tässä kysymyksessä tarkoitettu kesto ei liity tukiohjelman puitteissa tehtyjen sopimusten kestoon, vaan sopimukset voivat jatkua myös toimenpiteen päättymisen jälkeen. [↑](#footnote-ref-1)
2. Huomatkaa, että toteutuvan tai alustavan budjetin muutos voi vaikuttaa tukitoimenpiteeseen siinä määrin että siitä on tehtävä uusi ilmoitus. [↑](#footnote-ref-2)
3. Huomatkaa, että suuntaviivojen 38 ja 52 kappaleessa sekä alaviitteissä 39 ja 45 annetaan lisäohjeita siitä, miten todennäköinen vaihtoehtoinen skenaario olisi laadittava. [↑](#footnote-ref-3)
4. ’Viitehanke’ määritellään suuntaviivojen 19 kappaleen 63 kohdassa. [↑](#footnote-ref-4)
5. Esimerkiksi jos toimenpide koostuu sähköautojen rekisteröintiveron alentamisesta, jäsenvaltion olisi ensin verrattava viitehankkeen (sähköautokannan hankinta) ja vaihtoehtoisen hankkeen (esim. bensiiniautokannan hankinta) kannattavuutta soveltaen molemmissa skenaarioissa tavanomaista autojen rekisteröintiveroa. Tämän jälkeen jäsenvaltion on osoitettava, että sähköautojen rekisteröintiveron alentaminen kannustaisi tuensaajaa hankkimaan sähköautokannan, vertaamalla veronalennuksen sisältävän viitehankkeen (sähköautokannan hankinta alennetulla autojen rekisteröintiverolla) kannattavuutta ja vaihtoehtoisen hankkeen (eli bensiiniautokannan hankinta tavanomaisella autojen rekisteröintiverolla) kannattavuutta. Toinen esimerkki voisi olla toimenpide, joka koostuu verotettavaan tuloperustaan sovellettavasta ympäristöystävällisiin koneisiin tehtäviä investointeja koskevasta 40 prosentin lisävähennyksestä verotuksessa tavanomaisten poistojen lisäksi. Tässä tapauksessa jäsenvaltion olisi verrattava viitehankkeen (ympäristöystävällisten koneiden hankinta) kannattavuutta ja vaihtoehtoisen hankkeen (esim. tavanomaisten koneiden hankinta) kannattavuutta soveltamalla molemmissa skenaarioissa tavanomaisia verotuksessa sallittuja poistoja koskevia sääntöjä ja samaa poistoaikaa. Tämän jälkeen jäsenvaltion on osoitettava, että ympäristöystävällisten koneiden investointikustannusten 40 prosentin lisävähennysoikeus tuloperustasta verotuksessa (jolloin poistot olisivat yhteensä 140 prosenttia koneiden käyttöiän aikana) kannustaisi tuensaajaa hankkimaan tämän kalliimman vaihtoehdon. Tämä voidaan tehdä vertaamalla veronalennuksen sisältävän viitehankkeen (maksettavan veron lopullinen määrä, kun veropohjaan sovelletaan lisävähennystä) kannattavuutta ja vaihtoehtoisen hankkeen (maksettavan veron lopullinen määrä, kun veropohjaan sovelletaan tavanomaisia poistosääntöjä) kannattavuutta. [↑](#footnote-ref-5)
6. Ks. alaviitteessä 6 esitetyt esimerkit. [↑](#footnote-ref-6)
7. Suuntaviivojen 19 kappaleen 89 kohdan mukaan ’unionin normilla’ tarkoitetaan

   *pakollista unionin normia, jossa vahvistetaan tasot, jotka yksittäisten yritysten on saavutettava ympäristön kannalta, lukuun ottamatta unionin tasolla asetettuja normeja tai tavoitteita, jotka sitovat jäsenvaltioita mutta eivät yksittäisiä yrityksiä;*

   *velvoitetta käyttää parasta käytettävissä olevaa tekniikkaa (BAT), siten kuin se on määritelty direktiivissä 2010/75/EU, ja sen varmistamista, että päästötasot eivät ylitä tasoa, joka saavutettaisiin soveltamalla parasta käytettävissä olevaa tekniikkaa; kun parhaaseen käytettävissä olevaan tekniikkaan liittyvät päästötasot on määritelty direktiivin 2010/75/EU tai muiden sovellettavien direktiivien nojalla annetuissa täytäntöönpanosäädöksissä, kyseisiä tasoja käytetään näitä suuntaviivoja sovellettaessa; jos nämä tasot ilmaistaan vaihteluvälinä, sovelletaan sitä raja-arvoa, jonka kyseinen yritys saavuttaa parhaalla käytettävissä olevalla tekniikalla ensimmäisen kerran.* [↑](#footnote-ref-7)
8. Takaisinmaksuaika on se aika, joka tarvitaan investoinnin kustannusten kattamiseen (ilman tukea). [↑](#footnote-ref-8)
9. Euroopan parlamentin ja neuvoston asetus (EU) 2020/852, annettu 18 päivänä kesäkuuta 2020, kestävää sijoittamista helpottavasta kehyksestä ja asetuksen (EU) 2019/2088 muuttamisesta (EUVL L 198, 22.6.2020, s. 13). [↑](#footnote-ref-9)
10. Arviointisuunnitelman ilmoittamiseen käytettävän lisätietolomakkeen malli (osa III.8) on saatavilla täällä: [https://competition-policy.ec.europa.eu/state-aid/legislation/forms-notifications-and-reporting\_en#evaluation-plan](https://competition-policy.ec.europa.eu/state-aid/legislation/forms-notifications-and-reporting_en#arviointisuunnitelma). [↑](#footnote-ref-10)