PARTI III.6.I - Skeda ta’ informazzjoni supplimentari għall-għajnuna mill-Istat mogħtija taħt il-Linji Gwida dwar l-għajnuna mill-Istat għall-klima, għall-ħarsien tal-ambjent u għall-enerġija 2022 (minn hawn ’il quddiem “CEEAG”) – Taqsima 4.7.2 – Għajnuna għall-ħarsien tal-ambjent fil-forma ta’ tnaqqis fit-taxxi jew imposti parafiskali

*Din l-iskeda ta’ informazzjoni supplimentari tirrigwarda l-miżuri koperti fit-Taqsima 4.7.2 tas-CEEAG. Jekk in-notifika tinkludi miżuri li huma koperti minn aktar minn taqsima waħda tas-CEEAG, jekk jogħġbok, ladarba tkun disponibbli, qis li timla wkoll l-iskeda ta’ informazzjoni supplimentari rispettiva li tikkonċerna t-taqsima rispettiva tas-CEEAG.*

*Id-dokumenti kollha pprovduti mill-Istati Membri bħala annessi ma’ din l-iskeda ta’ informazzjoni supplimentari jridu jiġu nnumerati u n-numri tad-dokumenti jridu jiġu indikati fit-taqsimiet rilevanti ta’ din l-iskeda ta’ informazzjoni supplimentari.*

Taqsima A: Sommarju tal-karatteristiċi ewlenin tal-miżura/i notifikata/i

1. L-isfond u l-objettiv(i) tal-miżura/i notifikata/i.
   1. Jekk mhux diġà diskuss fit-Taqsima 5.2 tal-Formola ta’ Informazzjoni Ġenerali (il-Parti I), jekk jogħġbok ipprovdi l-isfond u l-objettiv prinċipali, inkluża kwalunkwe mira tal-Unjoni għall-protezzjoni ambjentali li l-miżura hija maħsuba li tappoġġa.

* 1. Jekk jogħġbok indika kwalunkwe objettiv ieħor tal-miżura. Għal kwalunkwe objettiv li mhuwiex purament ambjentali, jekk jogħġbok spjega jekk dan jistax jirriżulta f’xi distorsjoni tal-kompetizzjoni fis-suq intern.

1. Dħul fis-seħħ u tul ta’ żmien:
   1. Jekk ma tkunx diġà pprovduta fit-Taqsima 5.4 tal-Formola ta’ Informazzjoni Ġenerali (il-Parti I), jekk jogħġbok indika d-data minn meta l-iskema ta’ għajnuna hija ppjanata li tidħol fis-seħħ;

* 1. Jekk jogħġbok indika t-tul ta’ żmien tal-iskema[[1]](#footnote-1).

1. Benefiċjarju/i
   1. Jekk mhux diġà pprovdut(i) fit-Taqsima 3 tal-Formola ta’ Informazzjoni Ġenerali (il-Parti I), jekk jogħġbok iddeskrivi l-benefiċjarju/i (potenzjali) tal-miżura/i;

* 1. Jekk jogħġbok indika l-post tal-benefiċjarju/i (jiġifieri jekk l-entitajiet ekonomiċi li jinsabu biss fl-Istat Membru rispettiv jew ukoll dawk fi Stati Membri oħra jkunu eliġibbli li jipparteċipaw fil-miżura).

* 1. Sabiex tiġi vvalutata l-konformità mal-punt 15 tas-CEEAG, jekk jogħġbok speċifika jekk l-għajnuna hix tingħata skont il-miżura/i favur l-impriża (individwali jew parti minn skema) li hija soġġetta għal ordni ta’ rkupru pendenti wara deċiżjoni preċedenti tal-Kummissjoni li tiddikjara li l-għajnuna hija illegali u inkompatibbli mas-suq intern.

Jekk iva, jekk jogħġbok ipprovdi informazzjoni dwar l-ammont ta’ għajnuna li għad irid jiġi rkuprat sabiex il-Kummissjoni tqisha fil-valutazzjoni tal-miżura/i ta’ għajnuna.

1. Jekk jogħġbok ikkonferma li l-miżura/i ma tinvolvix/jinvolvux għajnuna għal attivitajiet li jaqgħu barra mill-kamp ta’ applikazzjoni tas-CEEAG (ara l-punt 13 tas-CEEAG). Inkella, jekk jogħġbok ipprovdi d-dettalji.

1. Baġit u finanzjament tal-miżura/i.
   1. Jekk mhux diġà semmejtu fit-tabella fit-Taqsima 7.1 tal-Formola ta’ Informazzjoni Ġenerali (il-Parti I), jekk jogħġbok ipprovdi l-baġit annwali u/jew totali għat-tul ta’ żmien kollu tal-miżura/i; jekk il-baġit totali mhuwiex magħruf (pereżempju minħabba li jiddependi fuq ir-riżultati tal-offerti), jekk jogħġbok indika stima tal-baġit, inklużi s-suppożizzjonijiet użati għall-kalkolu tal-baġit stmat rispettiv[[2]](#footnote-2).

* 1. jekk il-miżura (jiġifieri t-tnaqqis tat-taxxa/parafiskali) hija ffinanzjata permezz ta’ imposta, jekk jogħġbok iċċara jekk:
     + 1. l-imposta hijiex stabbilita bil-liġi jew bi kwalunkwe att leġiżlattiv ieħor; jekk iva, jekk jogħġbok ipprovdi l-att legali, in-numru u d-data meta ġie adottat u daħal fis-seħħ, il-link tal-internet għall-att legali;

* + - 1. l-imposta hijiex imposta b’mod ugwali fuq il-prodotti domestiċi u importati;

* + - 1. il-miżura notifikata hijiex se tkun ta’ benefiċċju b’mod indaqs għall-prodotti domestiċi u dawk importati;

* + - 1. l-imposta tiffinanzjax kompletament il-miżura jew parzjalment biss. Jekk l-imposta tiffinanzja biss parzjalment il-miżura, indika s-sorsi l-oħra ta’ finanzjament tal-miżura u l-proporzjon rispettiv tagħhom;

* + - 1. l-imposta li tiffinanzja l-miżura notifikata tiffinanzjax ukoll miżuri oħra ta’ għajnuna. Jekk iva, indika l-miżuri l-oħra ta’ għajnuna ffinanzjati mill-imposta kkonċernata.

Taqsima B: Valutazzjoni tal-kompatibbiltà tal-għajnuna

# Kundizzjoni pożittiva: l-għajnuna trid tiffaċilita l-iżvilupp ta’ attività ekonomika

## Il-kontribut għall-iżvilupp ta’ attività ekonomika

*Biex tipprovdi l-informazzjoni f’din it-Taqsima, jekk jogħġbok irreferi għat-Taqsima 3.1.1 (il-punti 23-25) u t-Taqsimiet 4.7.2.1 (il-punt 310) u 4.7.2.2 (il-punti 311-313) tas-CEEAG.*

1. L-Artikolu 107(3), il-punt (c) tat-Trattat dwar il-Funzjonament tal-Unjoni Ewropea (“it-Trattat”) jipprevedi li l-Kummissjoni tista’ tiddikjara kompatibbli “*għajnuna maħsuba sabiex tiffaċilita l-iżvilupp ta’ ċerti attivitajiet jew ta’ ċerti reġjuni ekonomiċi, basta dik l-għajnuna ma tfixkilx il-kondizzjonijiet tal-kummerċ sa grad li jkun kuntrarju għall-interess komuni*”. Għaldaqstant, l-għajnuna kompatibbli skont din id-dispożizzjoni tat-Trattat trid tikkontribwixxi għall-iżvilupp ta’ ċertu attività ekonomika.

Sabiex tiġi vvalutata l-konformità mal-punt 23 tas-CEEAG, jekk jogħġbok identifika l-attivitajiet ekonomiċi li se jiġu ffaċilitati b’riżultat tal-għajnuna u kif l-iżvilupp ta’ dawk l-attivitajiet huwa appoġġat.

1. Sabiex tiġi vvalutata l-konformità mal-punt 25 tas-CEEAG, jekk jogħġbok “iddeskrivi jekk l-għajnuna hix se tikkontribwixxi għall-kisba tal-objettivi tal-politika dwar it-tibdil fil-klima, il-politika ambjentali u l-politika dwar l-enerġija tal-Unjoni u, aktar speċifikament, il-benefiċċji mistennija tal-għajnuna f’termini tal-kontribuzzjoni materjali tagħha għall-ħarsien tal-ambjent, inkluża l-mitigazzjoni tat-tibdil fil-klima, jew il-funzjonament effiċjenti tas-suq intern tal-enerġija, u kif se tagħmel dan”.

1. Barra minn hekk, skont it-Taqsima tas-CEAAG li taħtha jaqgħu l-attivitajiet appoġġati, jekk jogħġbok enfasizza sa liema punt l-għajnuna hija relatata mal-objettivi u/jew il-politiki deskritti fil-punt 135 tas-CEEAG (għat-Taqsima 4.2), il-punti 160-161 tas-CEEAG (għat-Taqsima 4.3.1), il-punti 190-191 tas-CEEAG (għat-Taqsima 4.3.2), il-punti 217-219 tas-CEEAG (għat-Taqsima 4.4), il-punti 253-254 tas-CEEAG (għat-Taqsima 4.5) jew il-punti 276-278 tas-CEEAG (għat-Taqsima 4.6).

1. Skont il-punt 311 tas-CEEAG, u skont it-Taqsima tas-CEEAG li taħtha jaqgħu l-attivitajiet appoġġati, ipprovdi informazzjoni dwar l-ambitu preċiż u l-attivitajiet appoġġati preċiżi tal-miżura/i ta’ għajnuna billi timla l-mistoqsija/i li ġejja/ġejjin tal-iskeda ta’ informazzjoni supplimentari rilevanti. Għall-attivitajiet li jaqgħu taħt it-Taqsima:

* 4.2 (il-mistoqsijiet 9-12 tal-iskeda ta’ informazzjoni supplimentari rilevanti)
* 4.3.1 (il-mistoqsija 10 tal-iskeda ta’ informazzjoni supplimentari rilevanti)
* 4.3.2 (il-mistoqsija 10 tal-iskeda ta’ informazzjoni supplimentari rilevanti)
* 4.4 (il-mistoqsijiet 11-13 tal-iskeda ta’ informazzjoni supplimentari rilevanti)
* 4.5 (il-mistoqsijiet 10-15 tal-iskeda ta’ informazzjoni supplimentari rilevanti)
* 4.6 (il-mistoqsijiet 10-12 tal-iskeda ta’ informazzjoni supplimentari rilevanti)

1. Jekk jogħġbok indika jekk l-attivitajiet appoġġati primarjament għandhomx objettiv ta’ dekarbonizzazzjoni. Jekk il-prevenzjoni jew it-tnaqqis tal-emissjonijiet ta’ gassijiet serra huma l-objettiv predominanti tal-miżura ta’ għajnuna, jekk jogħġbok irreferi għall-iskeda ta’ informazzjoni supplimentari għat-Taqsima 4.1 tas-CEEAG f’konformità mal-punt 312 tas-CEEAG, peress li tali għajnuna hija vvalutata fuq il-bażi tat-Taqsima 4.1 tas-CEEAG.

1. Jekk jogħġbok ipprovdi deskrizzjoni dettaljata tat-taxxi u/jew l-imposti parafiskali li se jitnaqqsu (inkluż l-iskop tagħhom, kif jiġu imposti fuq il-bażi, ir-rata u l-entitajiet involuti fl-istabbiliment u r-rieżami tar-rata kif ukoll fil-ġbir u l-ġestjoni tad-dħul iġġenerat). Fuq din il-bażi, sabiex tiġi żgurata l-konformità mal-punt 313 tas-CEEAG, jekk jogħġbok uri li l-miżura proposta ma tinvolvix tnaqqis fit-taxxi jew fl-imposti li jirriflettu l-kostijiet essenzjali tal-provvista tal-enerġija jew ta’ servizzi relatati, bħal tariffi tan-network jew imposti li jiffinanzjaw mekkaniżmi ta’ kapaċità. Barra minn hekk, jekk jogħġbok ikkonferma li l-miżura ma tkoprix tnaqqis mill-imposti fuq il-konsum tal-elettriku li jiffinanzja objettiv tal-politika tal-enerġija.

1. Jekk jogħġbok iddeskrivi r-rekwiżiti ta’ eliġibbiltà applikabbli għall-benefiċjarju/i (pereżempju billi tinkludi kwalunkwe rekwiżit tekniku, ambjentali (jiġifieri permessi), finanzjarji (jiġifieri kollaterali) jew rekwiżiti oħra li l-benefiċjarju/i jeħtieġ li jikkonforma/jikkonformaw magħhom).

## Effett ta’ inċentiv

*Biex tipprovdi l-informazzjoni f’din it-Taqsima, jekk jogħġbok irreferi għat-Taqsima 3.1.2 (il-punti 26-32) u t-Taqsima 4.7.2.3 (il-punti 315-316) tas-CEEAG.*

1. L-għajnuna tista’ titqies li tiffaċilita attività ekonomika biss jekk ikollha effett ta’ inċentiv. Sabiex tiġi vvalutata l-konformità mal-punt 26 tas-CEEAG, jekk jogħġbok spjega kif il-miżura/i *“ġġiegħel lill-benefiċjarju jibdel l-imġiba tiegħu, jinvolvi ruħu f’attività ekonomika addizzjonali jew f’attività ekonomika aktar ekoloġika, li kieku ma kienx iwettaqha mingħajr l-għajnuna jew kien iwettaqha b’mod ristrett jew differenti”*.

1. Skont il-punti 28 u 315 tas-CEEAG:
   1. Jekk jogħġbok ipprovdi deskrizzjoni komprensiva tax-xenarju fattwali li mistenni jirriżulta mill-miżura ta’ għajnuna u x-xenarju/i kontrofattwali probabbli fin-nuqqas tal-miżura ta’ għajnuna.[[3]](#footnote-3) Fejn taħseb li kategoriji differenti ta’ benefiċjarji jistgħu jiġu appoġġati, jekk jogħġbok żgura li l-kontrofattwali jkun kredibbli għal kull waħda minn dawn il-kategoriji.

Jekk jogħġbok ikkunsidra r-rekwiżiti rigward il-kontrofattwali inklużi fil-punti 165-169 tas-CEEAG (għall-proġetti u l-attivitajiet li jaqgħu fil-kamp ta’ applikazzjoni tat-Taqsima 4.3.1) u 226-230 tas-CEEAG (għall-proġetti u l-attivitajiet li jaqgħu fil-kamp ta’ applikazzjoni tat-Taqsimiet 4.4 u 4.5) u wieġeb għall-mistoqsijiet mill-iskeda ta’ informazzjoni supplimentari rispettiva għat-Taqsimiet 4.3.1, 4.4 jew 4.5.

* 1. Jekk jogħġbok spjega fil-qosor ir-raġunament għall-għażla tax-xenarju/i kontrofattwali probabbli, fid-dawl tal-kategoriji differenti proposti ta’ benefiċjarji, jekk applikabbli;

* 1. Jekk jogħġbok ikkwantifika l-kostijiet u d-dħul tax-xenarji fattwali u kontrofattwali u ġġustifika l-bidla fl-imġiba, fejn rilevanti għal kull kategorija ta’ benefiċjarju, billi tqabbel il-profittabbiltà tal-proġett jew tal-attività ta’ referenza[[4]](#footnote-4) bit-tnaqqis tat-taxxa jew tal-imposta parafiskali u mingħajru[[5]](#footnote-5), abbażi ta’:
     + 1. il-proġett ta’ referenza rispettiv, il-kontrofattwali korrispondenti u d-diskrepanza fil-finanzjament li tirriżulta[[6]](#footnote-6);

*JEW*

* + - 1. data ekwivalenti.

1. Sabiex tiġi vvalutata l-konformità mal-punt 27 tas-CEEAG, jekk jogħġbok ipprovdi informazzjoni biex tikkonferma li l-għajnuna ma tappoġġax il-kostijiet ta’ attività li l-benefiċjarju tal-għajnuna xorta waħda kien iwettaq u ma tikkumpensax għar-riskju kummerċjali normali ta’ attività ekonomika*.*

1. Sabiex turi l-konformità mal-punti 29, 31 u 316 tas-CEEAG, indika jekk il-proġett jew l-attività nbdewx diġà qabel applikazzjoni għall-għajnuna bil-miktub mill-benefiċjarju lill-awtoritajiet nazzjonali.

1. Għal proġetti jew attivitajiet li bdew qabel ma ġiet sottomessa l-applikazzjoni għall-għajnuna, jekk jogħġbok:
   * + 1. ikkonferma li l-miżura tistabbilixxi dritt għall-għajnuna f’konformità ma’ kriterji oġġettivi u mhux diskriminatorji u mingħajr eżerċizzju ulterjuri ta’ diskrezzjoni mill-Istati Membri u li l-miżura tkun ġiet adottata u tkun fis-seħħ qabel ma tkun bdiet il-ħidma fuq il-proġett jew l-attività megħjuna;

*JEW*

* + - 1. F’każ li l-proġett jew l-attività jkunu diġà bdew qabel applikazzjoni għall-għajnuna bil-miktub u qabel l-adozzjoni u/jew id-dħul fis-seħħ tal-miżura, ikkonferma li l-proġett jew l-attività kienu diġà koperti minn skema simili preċedenti fil-forma ta’ vantaġġi fiskali jew parafiskali

*JEW*

* + - 1. juru li l-proġett jew l-attività jaqgħu taħt wieħed mill-każijiet eċċezzjonali previsti fil-punt 31 tas-CEEAG (b) jew (c).

1. Sabiex turi l-konformità mal-punt 30 tas-CEEAG, jekk jogħġbok ikkonferma li l-applikazzjoni għall-għajnuna tinkludi mill-inqas l-isem tal-applikant, deskrizzjoni tal-proġett jew l-attività, inkluż il-post, u l-ammont tal-għajnuna meħtieġa biex jitwettqu.

1. Sabiex turi l-konformità mal-punt 32 tas-CEEAG:
   * + 1. Jekk jogħġbok indika jekk hemmx standards tal-Unjoni[[7]](#footnote-7) applikabbli għall-miżura/i notifikata/i, standards nazzjonali obbligatorji li huma aktar stretti jew ambizzjużi mill-istandards korrispondenti tal-Unjoni, jew standards nazzjonali obbligatorji adottati fin-nuqqas ta’ standards tal-Unjoni.

F’dak il-kuntest, jekk jogħġbok ipprovdi informazzjoni biex turi l-effett ta’ inċentiv.

* + - 1. F’każijiet fejn l-istandard rilevanti tal-Unjoni jkun diġà ġie adottat iżda jkun għadu mhux fis-seħħ, jekk jogħġbok uri li l-għajnuna għandha effett ta’ inċentiv għaliex tinċentiva l-investiment li għandu jiġi implimentat u ffinalizzat mill-inqas 18-il xahar qabel ma l-istandard jidħol fis-seħħ.

* + - 1. Għal proġetti u attivitajiet li jaqgħu fil-kamp ta’ applikazzjoni tat-Taqsima 4.2, jekk jogħġbok spjega jekk proġetti b’perjodu ta’ ħlas lura[[8]](#footnote-8) ta’ inqas minn ħames snin humiex eliġibbli għall-għajnuna taħt il-miżura/i. Jekk iva, jekk jogħġbok ipprovdi evidenza biex turi li l-għajnuna hija meħtieġa biex tiskatta bidla fl-imġiba, kif meħtieġ mill-punt 142 tas-CEEAG.

## Ebda ksur ta’ ebda dispożizzjoni rilevanti tad-dritt tal-Unjoni

*Biex tipprovdi l-informazzjoni f’din it-Taqsima, jekk jogħġbok irreferi għat-Taqsima 3.1.3 (il-punt 33) tas-CEEAG.*

1. Jekk jogħġbok ipprovdi informazzjoni biex tikkonferma l-konformità mad-dispożizzjonijiet rilevanti tad-dritt tal-UE, f’konformità mal-punt 33 tas-CEEAG.

1. Jekk tintuża imposta biex tiffinanzja l-miżura/i, jekk jogħġbok iċċara jekk hemmx bżonn li titwettaq il-valutazzjoni tal-konformità mal-Artikoli 30 u 110 tat-Trattat. Jekk iva, jekk jogħġbok uri kif il-miżura tikkonforma mad-dispożizzjonijiet tal-Artikoli 30 u 110 tat-Trattat.F’dan il-kuntest, tista’ ssir referenza għall-informazzjoni ppreżentata taħt il-mistoqsija 5.2 ta’ hawn fuq, fejn il-miżura/i notifikata/i hija/huma ffinanzjata/i permezz ta’ imposta.

# Kundizzjoni negattiva: l-għajnuna ma tistax taffettwa b’mod mhux xieraq il-kundizzjonijiet tal-kummerċ sa punt li jmur kontra l-interess komuni

## Minimizzazzjoni tad-distorsjonijiet tal-kompetizzjoni u tal-kummerċ

### Neċessità tal-għajnuna

*Biex tipprovdi l-informazzjoni f’din it-Taqsima, jekk jogħġbok irreferi għat-Taqsima 3.2.1.1 (il-punti 34-38) tas-CEEAG.*

1. Jekk jogħġbok spjega liema falliment(i) tas-suq identifikaw l-awtoritajiet tiegħek li jipprevjeni/u l-kisba ta’ livell suffiċjenti ta’ ħarsien tal-ambjent. Jekk jogħġbok speċifika f’liema kategorija jaqgħu l-fallimenti tas-suq identifikati, billi tagħmel referenza għall-ittri (a), (b), (c) jew (d) tal-punt 34 tas-CEEAG.

1. F’konformità mal-punt 35 tas-CEEAG, jekk jogħġbok ipprovdi informazzjoni dwar kwalunkwe politika u miżura eżistenti li l-awtoritajiet tiegħek identifikaw, li diġà għandhom fil-mira l-fallimenti regolatorji jew tas-suq identifikati.

1. Sabiex turi l-konformità mal-punt 36 tas-CEEAG, jekk jogħġbok ipprovdi informazzjoni li turi li l-għajnuna għandha fil-mira b’mod effettiv il-fallimenti residwi tas-suq, filwaqt li tqis ukoll kwalunkwe politika u miżura oħra diġà fis-seħħ biex tindirizza wħud mill-fallimenti tas-suq identifikati.

1. Sabiex turi l-konformità mal-punt 37 tas-CEEAG, jekk jogħġbok spjega jekk, sa fejn jafu l-awtoritajiet tiegħek, proġetti jew attivitajiet simili għal dawk koperti mill-miżura/i notifikata/i fir-rigward tal-kontenut teknoloġiku, il-livell ta’ riskju u d-daqs tagħhom, humiex diġà mwassla fl-Unjoni bil-kundizzjonijiet tas-suq. Jekk iva, jekk jogħġbok ipprovdi evidenza ulterjuri biex turi l-ħtieġa għal għajnuna mill-Istat.

1. Sabiex turi l-konformità mal-punt 38 tas-CEEAG, jekk jogħġbok irreferi għall-evidenza kwantitattiva diġà pprovduta fil-mistoqsija 14(c) ta’ hawn fuq.

### Adegwatezza

*Biex tipprovdi l-informazzjoni f’din it-Taqsima, jekk jogħġbok irreferi għat-Taqsima 3.2.1.2 (il-punti 39-46) tas-CEEAG.*

1. Sabiex tiġi vverifikata l-konformità mal-punt 40 tas-CEEAG, jekk jogħġbok uri li ma hemmx strumenti inqas distorsivi disponibbli li huma aktar xierqa.

1. Sabiex tiġi vverifikata l-konformità mal-punt 41 tas-CEEAG, jekk jogħġbok uri li l-miżura ta’ għajnuna hija mfassla b’tali mod li ma ddgħajjifx l-effiċjenza ta’ miżuri oħra li jirrimedjaw l-istess falliment tas-suq, bħal mekkaniżmi bbażati fuq is-suq (pereżempju, l-EU ETS).

1. Sabiex tiġi vverifikata l-konformità mal-punt 42 tas-CEEAG, jekk jogħġbok ikkonferma li l-ebda wieħed mill-benefiċjarji tal-miżura/i ta’ għajnuna ma seta’ jinżamm responsabbli għat-tniġġis taħt id-dritt eżistenti tal-Unjoni jew nazzjonali (*il-prinċipju ta’ “min iniġġes iħallas”*).

1. Sabiex tiġi vverifikata l-konformità mal-punti minn 43 sa 46 tas-CEEAG, biex turi l-adegwatezza tal-għajnuna fost strumenti ta’ għajnuna differenti, jekk jogħġbok ipprovdi l-informazzjoni li ġejja:
   * + 1. Jekk jogħġbok spjega għaliex forom oħra ta’ għajnuna li potenzjalment jiġġeneraw inqas distorsjoni huma inqas adegwati, kif meħtieġ fil-punt 44 tas-CEEAG.

* + - 1. Uri li l-għażla tal-istrument ta’ għajnuna hija xierqa għall-falliment tas-suq li l-miżura/i ta’ għajnuna għandha l-għan li tindirizza, kif meħtieġ fil-punt 45 tas-CEEAG.

* + - 1. Jekk jogħġbok spjega kif il-miżura ta’ għajnuna u t-tfassil tagħha huma xierqa sabiex jintlaħaq l-objettiv tagħha (il-punt 46 tas-CEEAG).

### Proporzjonalità

*Biex tipprovdi l-informazzjoni f’din it-Taqsima, jekk jogħġbok irreferi għat-Taqsima 4.7.2.4 (il-punti 318-320) tas-CEEAG.*

1. Sabiex tiġi vverifikata l-konformità mal-punt 318 tas-CEEAG, jekk jogħġbok ipprovdi informazzjoni biex turi li l-għajnuna ma taqbiżx l-ammont normali tat-taxxa jew tal-imposta li altrimenti kien ikun applikabbli.

1. F’każijiet fejn it-tnaqqis tat-taxxa jew tal-imposta parafiskali huwa marbut mal-kostijiet tal-investiment, skont it-Taqsima tas-CEAAG li taħtha jaqgħu l-attivitajiet appoġġati, iddeskrivi f’konformità mal-punt 319 tas-CEEAG kif se jiġi żgurat li l-għajnuna ma taqbiżx l-intensitajiet tal-għajnuna applikabbli u l-ammonti massimi tal-għajnuna:

* Għat-Taqsima 4.2 (il-punti 146-151 tas-CEEAG)
* Għat-Taqsima 4.3.1 (il-punti 177-180 tas-CEEAG)
* Għat-Taqsima 4.3.2 (il-punti 200-204 tas-CEEAG
* Għat-Taqsima 4.4 (il-punti 239-245 tas-CEEAG)
* Għat-Taqsima 4.5 (il-punti 265-271 tas-CEEAG)
* Għat-Taqsima 4.6 (il-punti 288-291 tas-CEEAG)

Għall-intensitajiet massimi tal-għajnuna u l-ammonti massimi tal-għajnuna, jekk jogħġbok imla l-mistoqsijiet mill-iskeda ta’ informazzjoni supplimentari rispettiva għat-Taqsima rilevanti.

1. F’każijiet fejn it-tnaqqis tat-taxxa jew tal-imposta parafiskali jnaqqas il-kostijiet operatorji rikorrenti, sabiex tiġi vverifikata l-konformità mal-punt 320 tas-CEEAG, jekk jogħġbok iddeskrivi kif se jiġi żgurat li l-ammont tal-għajnuna mhuwiex se jaqbeż id-differenza bejn il-kostijiet tal-proġett jew tal-attività ekoloġika u tax-xenarju kontrofattwali inqas ekoloġiku. Jekk jogħġbok agħti wkoll dettalji dwar kif se jitqies l-iffrankar potenzjali tal-kostijiet u/jew ir-rikavat addizzjonali tal-proġett ekoloġiku.

### Trasparenza

*Biex tipprovdi l-informazzjoni f’din it-Taqsima, jekk jogħġbok irreferi għat-Taqsima 3.2.1.4 (il-punti 58-62) tas-CEEAG.*

1. Jekk jogħġbok ikkonferma li l-Istat Membru se jikkonforma mar-rekwiżiti dwar it-trasparenza previsti fil-punti 58-61 tas-CEEAG.

1. Jekk jogħġbok ipprovdi l-link tal-internet fejn se jiġu ppubblikati t-test sħiħ tal-iskema ta’ għajnuna approvata jew tad-deċiżjoni dwar l-għoti tal-għajnuna individwali u d-dispożizzjonijiet ta’ implimentazzjoni tagħha, u l-informazzjoni dwar kull għotja ta’ għajnuna individwali mogħtija *ad hoc* jew taħt skema ta’ għajnuna approvata fuq il-bażi tas-CEEAG u li taqbeż l-EUR 100 000, fejn l-ammonti ta’ għajnuna individwali jistgħu jiġu ppubblikati f’meded kif stabbilit fil-punt 60 tas-CEEAG.

## L-evitar ta’ effetti negattivi bla bżonn tal-għajnuna fuq il-kompetizzjoni u l-kummerċ u l-ibbilanċjar

*Biex tipprovdi l-informazzjoni f’din it-Taqsima, jekk jogħġbok irreferi għat-Taqsima 3.2.2 (il-punti 63-70) u t-Taqsima 4.7.2.5 (il-punti 322-324) tas-CEEAG.*

1. Sabiex tiġi vverifikata l-konformità mal-punt 67 tas-CEEAG, jekk jogħġbok ipprovdi informazzjoni dwar l-effetti negattivi possibbli fuq terminu qasir u twil tal-miżura/i notifikata/i fuq il-kompetizzjoni u l-kummerċ.

1. Jekk jogħġbok spjega jekk il-miżura taqax taħt xi waħda mis-sitwazzjonijiet li ġejjin:
   * + 1. Se tkun ta’ benefiċċju biss għal benefiċjarju wieħed jew għal għadd partikolarment limitat ta’ benefiċjarji;

* + - 1. Hija mmirata lejn suq (jew swieq) fejn l-operaturi stabbiliti kisbu saħħa fis-suq qabel il-liberalizzazzjoni tas-suq.

1. Jekk il-miżura ta’ għajnuna tiffoka fuq għażla/perkors teknoloġiku speċifiku, jekk jogħġbok iġġustifika r-raġuni għall-għażla teknoloġika u li mhux se tiskoraġġixxi l-użu ta’ teknoloġiji aktar nodfa.

1. Jekk il-miżura/i notifikata/i se tibbenefika/jibbenefikaw biss minn benefiċjarju wieħed jew minn għadd partikolarment limitat ta’ benefiċjarji, sabiex tiġi vverifikata l-konformità mal-punt 68 tas-CEEAG, jekk jogħġbok:
   * + 1. Spjega jekk il-miżura/i notifikata/i ssaħħaħx/jsaħħux jew iżżommx/iżommux is-saħħa fis-suq tal-benefiċjarju/i jew tiskoraġġixxix/jiskoraġġixxux l-espansjoni tal-kompetituri eżistenti jew twassalx/iwasslux għall-ħruġ tagħhom jew tiskoraġġixxi/jiskoraġġixxux id-dħul ta’ kompetituri ġodda. F’dan ir-rigward spjega wkoll jekk il-miżura ta’ għajnuna twassalx għal żieda fil-kapaċità tal-produzzjoni tal-benefiċjarju.

* + - 1. Iddeskrivi l-miżura/i stabbilita/i biex tillimita d-distorsjoni potenzjali tal-kompetizzjoni kkawżata mill-għoti tal-għajnuna lill-benefiċjarju/i.

1. Sabiex tiġi vverifikata l-konformità mal-punt 69 tas-CEEAG, jekk jogħġbok spjega:
   * + 1. Jekk l-għajnuna mogħtija skont il-miżura/i notifikata/i għandha l-għan li tippreserva l-attività ekonomika f’reġjun wieħed jew tiġbed lejha lil hinn minn reġjuni oħra fis-suq intern.

* + - 1. Jekk iva, speċifika liema huwa l-effett ambjentali nett tal-miżura/i notifikata/i u kif il-miżura/i notifikata/i ttejjeb il-livell eżistenti ta’ protezzjoni ambjentali fl-Istati Membri.

* + - 1. Kif l-għajnuna mogħtija taħt il-miżura/i notifikata/i ma tirriżultax f’effetti manifestament negattivi fuq il-kompetizzjoni u l-kummerċ.

1. Sabiex tiġi vverifikata l-konformità mal-punt 70 tas-CEEAG:
   * + 1. Jekk jogħġbok ikkonferma li l-għajnuna tista’ tingħata taħt l-iskema notifikata għal perjodu massimu ta’ 10 snin mid-data tan-notifika tad-deċiżjoni tal-Kummissjoni li tiddikjara l-għajnuna bħala kompatibbli.

* + - 1. Jekk jogħġbok ikkonferma li, jekk l-awtoritajiet tiegħek jixtiequ jestendu t-tul ta’ żmien tal-iskema lil hinn minn dak il-perjodu massimu, huma se jirrinotifikaw il-miżura.

1. Iddeskrivi kif huwa żgurat li tingħata l-għajnuna, f’konformità mal-punt 322 tas-CEEAG, bl-istess mod għall-impriżi eliġibbli kollha li joperaw fl-istess settur ta’ attività ekonomika li jinsabu fl-istess sitwazzjoni fattwali jew f’sitwazzjoni fattwali simili fir-rigward tal-għanijiet jew l-objettivi tal-miżura ta’ għajnuna.

1. Għal skemi li ilhom għaddejjin għal aktar minn 3 snin, iddeskrivi f’konformità mal-punt 323 tas-CEEAG il-monitoraġġ li se jsir biex jiġi żgurat li l-għajnuna tibqa’ meħtieġa u kkonferma li l-iskema se tkun soġġetta għal eżerċizzju ta’ verifika mill-inqas kull 3 snin.

1. Skont il-punt 324 tas-CEEAG, u skont it-Taqsima tas-CEEAG li taħtha jaqgħu l-attivitajiet appoġġati, imla l-mistoqsija/iet li ġejja/ġejjin tal-iskeda ta’ informazzjoni supplimentari rilevanti. Għall-proġetti li jaqgħu taħt it-Taqsima:

* 4.2 (il-mistoqsija 52 tal-iskeda ta’ informazzjoni supplimentari rilevanti).
* 4.3.1 (il-mistoqsijiet 49-52 tal-iskeda ta’ informazzjoni supplimentari rilevanti).
* 4.3.2 (il-mistoqsijiet 46-55 tal-iskeda ta’ informazzjoni supplimentari rilevanti).

# L-ibbilanċjar tal-effetti pożittivi tal-għajnuna mal-effetti negattivi fuq il-kompetizzjoni u l-kummerċ

*Biex tipprovdi l-informazzjoni f’din it-Taqsima, jekk jogħġbok irreferi għat-Taqsima 3.3 (il-punti 71-76) tas-CEEAG.*

1. Sabiex tiġi vverifikata l-konformità mal-punt 72 tas-CEEAG, jekk jogħġbok spjega jekk l-attivitajiet appoġġati taħt il-miżura notifikata jissodisfawx il-kriterji għal attivitajiet ekonomiċi ambjentalment sostenibbli previsti fl-Artikolu 3 tar-Regolament (UE) 2020/852 tal-Parlament Ewropew u tal-Kunsill[[9]](#footnote-9), inkluż il-prinċipju “la tagħmilx ħsara sinifikanti”, jew metodoloġiji paragunabbli oħra.

Taqsima C: Evalwazzjoni

*Biex tipprovdi l-informazzjoni f’din it-Taqsima, jekk jogħġbok irreferi għat-Taqsima 5 (il-punti 455-463) tas-CEEAG.*

1. Jekk il-miżura/i notifikata/i taqbeż/jaqbżu l-limiti tal-baġit/tan-nefqa fil-punt 456 tas-CEEAG, jekk jogħġbok spjega għaliex fil-fehma tiegħek għandha tapplika l-eċċezzjoni fil-punt 457 tas-CEEAG, jew ehmeż Anness ma’ din l-iskeda ta’ informazzjoni supplimentari li jinkludi abbozz ta’ pjan ta’ evalwazzjoni li jkopri l-kamp ta’ applikazzjoni msemmi fil-punt 458 tas-CEEAG[[10]](#footnote-10).

1. Jekk jiġi pprovdut abbozz ta’ pjan ta’ evalwazzjoni, jekk jogħġbok:
   * + 1. hawn taħt ipprovdi sommarju ta’ dak l-abbozz tal-pjan ta’ evalwazzjoni inkluż fl-Anness.

* + - 1. ikkonferma li l-punt 460 tas-CEEAG se jiġi rrispettat.

* + - 1. agħti d-data u l-link tal-internet fejn il-pjan ta’ evalwazzjoni se jkun disponibbli għall-pubbliku.

1. Sabiex tiġi vverifikata l-konformità mal-punt 459(b) tas-CEEAG, f’każ li l-iskema ta’ għajnuna attwalment ma tkunx soġġetta għal evalwazzjoni *ex post* u t-tul ta’ żmien tagħha jaqbeż it-tliet snin, jekk jogħġbok ikkonferma li se tinnotifika abbozz ta’ pjan ta’ evalwazzjoni fi żmien 30 jum tax-xogħol wara modifika sinifikanti li żżid il-baġit tal-iskema għal aktar minn EUR 150 miljun fi kwalunkwe sena partikolari jew EUR 750 miljun matul it-tul ta’ żmien totali tal-iskema.

1. Sabiex tiġi vverifikata l-konformità mal-punt 459(c) tas-CEEAG, f’każ li l-iskema ta’ għajnuna attwalment ma tkunx soġġetta għal evalwazzjoni *ex post*, jekk jogħġbok hawn taħt ipprovdi impenn li l-Istat Membru se jinnotifika abbozz ta’ pjan ta’ evalwazzjoni fi żmien 30 jum tax-xogħol wara r-reġistrazzjoni fil-kontijiet uffiċjali ta’ nfiq ta’ aktar minn EUR 150 miljun fis-sena preċedenti.

1. Sabiex tiġi vverifikata l-konformità mal-punt 461 tas-CEEAG:
   * + 1. Jekk jogħġbok iċċara jekk l-espert indipendenti diġà ntgħażilx jew jekk hux se jintgħażel fil-futur.

* + - 1. Jekk jogħġbok ipprovdi informazzjoni dwar il-proċedura tal-għażla tal-espert.

* + - 1. Jekk jogħġbok iġġustifika kif l-espert huwa indipendenti mill-awtorità tal-għotjiet.

1. Sabiex tiġi vverifikata l-konformità mal-punt 461 tas-CEEAG:
   * + 1. Jekk jogħġbok ipprovdi l-iskadenzi proposti tiegħek għas-sottomissjoni tar-rapport ta’ evalwazzjoni interim u finali. Jekk jogħġbok innota li r-rapport ta’ evalwazzjoni finali jrid jiġi ppreżentat lill-Kummissjoni fi żmien xieraq biex tkun tista’ ssir il-valutazzjoni tal-estensjoni possibbli tal-iskema ta’ għajnuna u mhux aktar tard minn 9 xhur qabel l-iskadenza tagħha, f’konformità mal-punt 463 tas-CEEAG. Jekk jogħġbok kun af li din l-iskadenza tista’ titnaqqas għal skemi li għalihom jiskatta r-rekwiżit ta’ evalwazzjoni fl-aħħar sentejn ta’ implimentazzjoni tagħhom.

* + - 1. Jekk jogħġbok ikkonferma li r-rapport ta’ evalwazzjoni interim u finali se jsir pubbliku. Jekk jogħġbok ipprovdi d-data u l-link tal-internet fejn dawn ir-rapporti se jkunu disponibbli għall-pubbliku.

Taqsima D — Rappurtar u monitoraġġ

*Biex tipprovdi l-informazzjoni f’din it-Taqsima, jekk jogħġbok irreferi għat-Taqsima 6 (il-punti 464 u 465) tas-CEEAG.*

1. Jekk jogħġbok ikkonferma li l-Istat Membru se jikkonforma mar-rekwiżiti għar-rappurtar u l-monitoraġġ stipulati fit-Taqsima 6, il-punti 464 u 465 tas-CEEAG.

1. Jekk jogħġbok kun af li għal skema ta’ għajnuna, it-tul ta’ żmien huwa l-perjodu li matulu tista’ ssir applikazzjoni għall-għajnuna u tittieħed deċiżjoni dwarha (inkluż għalhekk iż-żmien meħtieġ biex l-awtoritajiet nazzjonali japprovaw l-applikazzjonijiet għall-għajnuna). It-tul ta’ żmien li hemm referenza għalih f’din id-domanda ma jirrigwardax it-tul tal-kuntratti konklużi taħt l-iskema ta’ għajnuna, li jistgħu jitkomplew wara t-tul ta’ żmien tal-miżura. [↑](#footnote-ref-1)
2. Jekk jogħġbok kun af li bidla fil-baġit effettiv jew stmat tista’ tkun bidla fl-għajnuna, li teħtieġ notifika ġdida. [↑](#footnote-ref-2)
3. Jekk jogħġbok kun af li l-punti 38 u 52, kif ukoll in-noti 39 u 45 f’qiegħ il-paġna tas-CEEAG jipprovdu gwida ulterjuri dwar kif għandu jiġi żviluppat ix-xenarju kontrofattwali probabbli. [↑](#footnote-ref-3)
4. “Proġett ta’ referenza” huwa definit fil-punt 19(63) tas-CEEAG. [↑](#footnote-ref-4)
5. Pereżempju, jekk il-miżura tikkonsisti fi tnaqqis tat-taxxa tar-reġistrazzjoni tal-karozzi fuq il-karozzi elettriċi, l-Istat Membru l-ewwel ikollu jqabbel il-profittabbiltà tal-proġett ta’ referenza (l-akkwist ta’ flotta ta’ karozzi elettriċi) u l-proġett kontrofattwali (eż. l-akkwist ta’ flotta ta’ karozzi tal-petrol) li japplika fiż-żewġ xenarji t-taxxa normali tar-reġistrazzjoni tal-karozzi. Sussegwentement, l-Istat Membru mbagħad irid juri li t-tnaqqis fit-taxxa tar-reġistrazzjoni tal-karozzi għall-karozzi elettriċi jinċentiva lill-benefiċjarju biex jakkwista l-flotta tal-karozzi elettriċi billi jipparaguna l-profittabbiltà tal-proġett ta’ referenza mat-tnaqqis fit-taxxa (jiġifieri l-akkwist ta’ flotta ta’ karozzi elettriċi bit-taxxa tar-reġistrazzjoni tal-karozzi mnaqqsa) u l-profittabbiltà tal-proġett kontrofattwali (jiġifieri l-akkwist ta’ flotta ta’ karozzi li jaħdmu bil-petrol bir-rata normali tat-taxxa tar-reġistrazzjoni tal-karozzi). Eżempju ieħor jista’ jkun miżura li tikkonsisti fi tnaqqis ta’ 40 % fil-kostijiet addizzjonali mill-bażi tal-introjtu taxxabbli minbarra d-deprezzament standard għall-finijiet tat-taxxa għal investimenti f’makkinarju li ma jagħmilx ħsara lill-ambjent. F’dak il-każ, l-Istat Membru jkollu jqabbel il-profittabbiltà tal-proġett ta’ referenza (l-akkwist ta’ makkinarju li ma jagħmilx ħsara lill-ambjent) u l-proġett kontrofattwali (eż. l-akkwist ta’ makkinarju standard) billi japplika fiż-żewġ xenarji r-regoli standard ta’ deprezzament għal finijiet ta’ taxxa u l-istess perjodu ta’ deprezzament. Sussegwentement, l-Istat Membru jrid juri li t-tnaqqis addizzjonali ta’ 40 % tal-kost tal-investiment tal-makkinarju li ma jagħmilx ħsara lill-ambjent mill-bażi taxxabbli (għalhekk f’deprezzament totali ta’ 140 % tal-kostijiet tul il-ħajja tal-makkinarju) jinċentiva lill-benefiċjarju jakkwista din il-verżjoni aktar għalja. Dan jista’ jitwettaq billi jsir paragun bejn il-profittabbiltà tal-proġett ta’ referenza mat-tnaqqis fit-taxxa (jiġifieri l-ammont finali ta’ taxxa dovuta wara l-applikazzjoni tat-tnaqqis addizzjonali għall-bażi tat-taxxa) u l-profittabbiltà tal-proġett kontrofattwali (jiġifieri l-ammont finali ta’ taxxa dovuta wara l-applikazzjoni tar-regoli standard ta’ deprezzament għall-bażi taxxabbli). [↑](#footnote-ref-5)
6. Ara l-eżempji pprovduti fin-nota 6 f’qiegħ il-paġna. [↑](#footnote-ref-6)
7. Skont il-punt 19(89) tas-CEEAG, “standard tal-Unjoni” tfisser:

   *standard obbligatorju tal-Unjoni li jiffissa l-livelli li għandhom jintlaħqu f’termini ambjentali minn impriżi individwali, esklużi standards jew miri stabbiliti fil-livell tal-Unjoni li huma vinkolanti għall-Istati Membri iżda mhux għall-impriżi individwali;*

   *l-obbligu li jintużaw l-aqwa tekniki disponibbli (BAT, best available techniques), kif definit fid-Direttiva 2010/75/UE, u li jiġi żgurat li l-livelli ta’ emissjonijiet ma jkunux ogħla minn dawk li kienu jintlaħqu bl-applikazzjoni tal-BAT; meta l-livelli ta’ emissjonijiet assoċjati mal-BAT ikunu ġew definiti f’atti ta’ implimentazzjoni adottati skont id-Direttiva 2010/75/UE jew skont direttivi oħra applikabbli, dawk il-livelli jkunu applikabbli għall-fini ta’ dawn il-linji gwida; meta dawn il-livelli jkunu espressi bħala firxa, ikun applikabbli l-limitu li jintlaħaq bl-aqwa tekniki disponibbli tal-impriża kkonċernata.* [↑](#footnote-ref-7)
8. Il-perjodu ta’ ħlas lura huwa l-ammont ta’ żmien biex jiġi rkuprat il-kost ta’ investiment (mingħajr għajnuna). [↑](#footnote-ref-8)
9. Ir-Regolament (UE) 2020/852 tal-Parlament Ewropew u tal-Kunsill tat-18 ta’ Ġunju 2020 dwar l-istabbiliment ta’ qafas biex jiġi ffaċilitat l-investiment sostenibbli, u li jemenda r-Regolament (UE) 2019/2088 (ĠU L 198, 22.6.2020, p. 13). [↑](#footnote-ref-9)
10. Il-mudell għall-iskeda ta’ informazzjoni supplimentari għan-notifika tal-pjan ta’ evalwazzjoni (il-Parti III.8) huwa aċċessibbli hawnhekk: [https://competition-policy.ec.europa.eu/state-aid/legislation/forms-notifications-and-reporting\_en#evaluation-plan](https://competition-policy.ec.europa.eu/state-aid/legislation/forms-notifications-and-reporting_en#pjan ta’ evalwazzjoni) [↑](#footnote-ref-10)