|  |
| --- |
| Част III.6 –Актуализиран\* формуляр за допълнителна информация относно държавна помощ, предоставена съгласно Насоките относно държавната помощ в областта на климата, опазването на околната среда и енергетиката от 2022 г. („CEEAG“)[[1]](#footnote-2) Глава 4.7.2 — Помощ за опазване на околната среда под формата на данъчни облекчения или намаляване на парафискални такси  \* все още неприет официално |

*Настоящият формуляр за допълнителна информация трябва да се използва за отправяне на уведомления за помощ, обхваната от Насоките относно държавната помощ в областта на климата, опазването на околната среда и енергетиката от 2022 г. (CEEAG).*

*Настоящият формуляр за допълнителна информация се отнася за мерките, обхванати от глава 4.7.2 от CEEAG. Ако уведомлението включва мерки, които са обхванати от повече от една глава от CEEAG, моля, след като стане наличен, попълнете и съответния формуляр за допълнителна информация, който се отнася до съответната глава от CEEAG.*

*Всички документи, предоставени от държавите членки като приложения към настоящия формуляр за допълнителна информация, трябва да се номерират, като номерата на документите трябва да се посочват в съответните раздели на настоящия формуляр за допълнителна информация.*

|  |
| --- |
| **Раздел А: Обобщение на основните характеристики на мярката(мерките), за която(ито) е отправено уведомление** |

1. **Контекст и цел(и) на мярката(мерките), за която(ито) е отправено уведомление.**
   1. ако все още не са разгледани в раздел 5.2 от формуляра за обща информация (част I), моля, посочете контекста и основната цел, включително всички цели на Съюза в областта на опазването на околната среда, които мярката е предназначена да подкрепи;

* 1. моля, посочете всички други цели, преследвани с мярката. За всички цели, които не са чисто екологични, моля, обяснете дали те могат да доведат до някакви нарушения на конкуренцията във вътрешния пазар.

1. Влизане в сила и срок на действие:
   1. доколкото не е направено в раздел 5.5 от формуляра за обща информация (част I), моля, посочете датата, от която се планира схемата за помощ да влезе в сила;

* 1. моля, посочете продължителността на схемата[[2]](#footnote-3).

1. **Бенефициер(и)** 
   1. ако все още не сте предоставили информация в раздел 3 от формуляра за обща информация (част I), моля, опишете (потенциалния/потенциалните) бенефициер(и) на мярката(мерките);

* 1. моля, посочете местоположението на бенефициера(ите) (т.е. дали само стопански субекти, намиращи се в съответната държава членка, или и в други държави членки, имат право да участват в мярката);

* 1. за да се оцени съответствието с точка 15 от CEEAG, моля, посочете дали помощта по мярката се предоставя в полза на предприятие (индивидуално или част от схема), което е обект на неизпълнено разпореждане за възстановяване в резултат на предишно решение на Комисията, с което помощта се обявява за неправомерна и несъвместима с вътрешния пазар.

При положителен отговор, моля, предоставете информация за размера на помощта, която все още не е събрана, за да я вземе Комисията предвид при оценката на мярката(мерките) за помощ.

1. Моля, потвърдете, че мярката(мерките) не включва(т) помощ за дейности, които не попадат в приложното поле на CEEAG (вж. точка 13 от CEEAG). В противен случай, моля, посочете подробности.

1. Бюджет и финансиране на мярката(мерките):
   1. ако не е посочен в таблицата в раздел 7.1 от формуляра за обща информация (част I), моля, посочете годишния и/или общия бюджет за цялата продължителност на мярката(мерките); ако общият бюджет не е известен (например тъй като зависи от резултатите от търгове), моля, посочете приблизителния бюджет, включително допусканията, използвани за изчисляване на съответния прогнозен бюджет[[3]](#footnote-4);

* 1. ако мярката (т.е. намалението на данъка или парафискалната такса) се финансира чрез такса, моля пояснете дали:
  2. таксата е определена със закон или друг законодателен акт; при положителен отговор, моля, посочете правния акт, номера и датата, на която е приет и влязъл в сила, както и интернет връзка към правния акт;

* 1. таксата се прилага еднакво по отношение на местните и вносните продукти;

* 1. мярката, за която е отправено уведомление, ще донесе ползи както за местните, така и за чуждестранните продукти;

* 1. мярката се финансира изцяло или само частично от таксата. Ако мярката се финансира само частично от таксата, посочете другите източници на финансиране на мярката и техния съответен дял;

* 1. с таксата, финансираща мярката, за която е отправено уведомление, се финансират и други мерки за помощ. Ако е така, посочете другите мерки за помощ, финансирани със съответната такса.

|  |
| --- |
| **Раздел Б: Оценка на съвместимостта на помощта** |

|  |
| --- |
| *Положително условие: помощта трябва да улеснява развитието на икономическа дейност* |

|  |
| --- |
| Принос към развитието на икономическа дейност |

*За да предоставите информацията в настоящия раздел, моля, вижте раздел 3.1.1 (точки 23—25) и раздели 4.7.2.1 (точка 310) и 4.7.2.2 (точки 311—313) от CEEAG.*

1. В член 107, параграф 3, буква в) от Договора за функционирането на Европейския съюз (ДФЕС) се предвижда, че Комисията може да обяви за съвместими „помощите, които имат за цел да улеснят развитието на някои икономически дейности или на някои икономически региони, доколкото тези помощи не засягат по неблагоприятен начин условията на търговия до степен, която противоречи на общия интерес“. Следователно съвместимата помощ съгласно тази разпоредба на ДФЕС трябва да допринася за развитието на определена икономическа дейност.

За да се оцени съответствието с точка 23 от CEEAG, моля, посочете икономическите дейности, които ще бъдат улеснени в резултат на помощта, и начина, по който се подпомага развитието на тези дейности.

1. За да се оцени съответствието с точка 25 от CEEAG, моля, „опишете дали и по какъв начин помощта ще допринесе за постигането на целите на политиките на Съюза в областта на климата, околната среда и енергетиката, и по-специално очакваните ползи от помощта по отношение на нейния съществен принос за опазването на околната среда, включително за смекчаването на последиците от изменението на климата, или за ефективното функциониране на вътрешния енергиен пазар“.

1. Освен това, в зависимост от раздела от CEAAG, в който попадат подпомаганите дейности, моля, посочете до каква степен помощта е свързана с целите и/или политиките, описани в точка 135 от CEEAG (за раздел 4.2), точки 160—161 от CEEAG (за раздел 4.3.1), точки 190—191 от CEEAG (за раздел 4.3.2), точки 217—219 от CEEAG (за раздел 4.4), точки 253—254 от CEEAG (за раздел 4.5) или точки 276—278 от CEEAG (за раздел 4.6).

1. В съответствие с точка 311 от CEEAG и в зависимост от раздела от CEEAG, в който попадат подпомаганите дейности, моля, представете информация за точния обхват и подпомагани дейности по мярката(мерките) за помощ, като попълните следните въпроси от съответния формуляр за допълнителна информация. За дейности, попадащи в обхвата на раздел:

o 4.2 (*въпроси 9—12 от съответния формуляр за допълнителна информация)*

o 4.3.1 (*въпрос 10 от съответния формуляр за допълнителна информация*

o 4.3.2 (*въпрос 10 от съответния формуляр за допълнителна информация*

o 4.4 (*въпроси 11—13 от съответния формуляр за допълнителна информация)*

o 4.5 (*въпроси 10—15 от съответния формуляр за допълнителна информация)*

o 4.6 (*въпроси 10—12 от съответния формуляр за допълнителна информация)*

1. Моля, потвърдете дали с подпомаганите дейности се преследва преди всичко цел за декарбонизация. Ако предотвратяването или намаляването на емисиите на парникови газове е основната цел на мярката за помощ, вж. формуляра за допълнителна информация за раздел 4.1 от CEEAG в съответствие с точка 312 от CEEAG, тъй като тази помощ ще бъде оценена въз основа на раздел 4.1 от CEEAG.

1. Представете подробно описание на данъците и/или парафискалните такси, които ще бъдат намалени (включително тяхното предназначение, начина на начисляване спрямо базата, ставката и субектите, участващи в определянето и преразглеждането на ставката, както и в събирането и управлението на получените приходи). Въз основа на това, за да се гарантира съответствие с точка 313 от CEEAG, моля, докажете, че предложената мярка не включва намаления на данъци или такси, отразяващи основните разходи за предоставяне на енергия или свързани услуги, като например мрежови такси или такси за финансиране на механизми за капацитет. Освен това, моля, потвърдете, че мярката не обхваща намаленията на такси върху потреблението на електроенергия, с които се финансира цел на енергийната политика.

1. Моля, опишете изискванията за допустимост, приложими към бенефициера(ите) (например като включите всички технически, екологични (т.е. разрешения), финансови (т.е. обезпечения) или други изисквания, които бенефициерът(ите) трябва да спазва(т).

|  |
| --- |
| Стимулиращ ефект |

*За да предоставите информацията в настоящия раздел, моля, вижте раздел 3.1.2 (точки 26—32) и раздел 4.7.2.3 (точки 315—316) от CEEAG.*

1. Помощта може да се смята за улесняваща дадена икономическа дейност само ако има стимулиращ ефект. За да се оцени съответствието с точка 26 от CEEAG, моля, обяснете как мярката(мерките) „насърчава(т) бенефициера да промени своето поведение, да участва в допълнителна или в по-екологосъобразна икономическа дейност, която без помощта той не би извършвал или би извършвал по ограничен или различен начин“.

1. В съответствие с точки 28 и 315 от CEEAG:

моля, представете изчерпателно описание на фактическия сценарий, който се очаква да възникне в резултат на мярката за помощ, и вероятния(те) съпоставителен(ни) сценарий(и) при липса на мярка за помощ[[4]](#footnote-5). Ако очаквате, че може да бъдат подпомогнати различни категории бенефициери, моля, уверете се, че съпоставителният сценарий е правдоподобен за всяка от тези категории.

Моля, вземете предвид изискванията относно съпоставителния сценарий, включени в точки 165—169 от CEEAG (за проекти и дейности, които попадат в обхвата на раздел 4.3.1) и 226—230 от CEEAG (за проекти и дейности, които попадат в обхвата на раздели 4.4 и 4.5), и попълнете въпросите от съответния формуляр за допълнителна информация за раздели 4.3.1, 4.4 или 4.5;

моля, обяснете накратко основанията за избора на вероятния(ите) съпоставителен(ни) сценарий(и) с оглед на предложените различни категории бенефициери, ако е приложимо;

моля, посочете количествено разходите и приходите от фактическия и съпоставителния сценарий и обосновете промяната в поведението в подходящите случаи за всяка категория бенефициери, като сравните рентабилността на референтния проект[[5]](#footnote-6) или дейност със и без намаляването на данъка или парафискалната такса[[6]](#footnote-7) въз основа на:

1. съответния референтен проект, съответните съпоставителни сценарии и свързания с тях недостиг на финансиране[[7]](#footnote-8);

*ИЛИ*

1. еквивалентни данни.

1. За да се оцени съответствието с точка 27 от CEEAG, моля, представете информация, която да потвърди, че с помощта не се подпомагат разходи за дейност, която даден бенефициер така или иначе би извършил, и не се компенсира обичайният търговски риск за дадена икономическа дейност.

1. За да се докаже съответствие с точки 29, 31 и 316 от CEEAG, моля, посочете дали проектът или дейността са започнали преди подаването на писмено заявление за помощ от бенефициера до националните органи.

1. За проекти или дейности, започнали преди подаването на заявлението за помощ, моля:
2. потвърдете, че с мярката се установява право на помощ в съответствие с обективни и недискриминационни критерии и без по-нататъшно упражняване на правото на преценка от страна на държавите членки, както и че мярката е била приета и е влязла в сила преди започването на работата по подпомагания проект или дейност;

*ИЛИ*

1. в случай че проектът или дейността са започнали преди подаването на писмено заявление за помощ и преди приемането и/или влизането в сила на мярката, моля, потвърдете, че проектът или дейността вече са били обхванати от предишна подобна схема под формата на данъчни или парафискални предимства;

*ИЛИ*

1. докажете, че проектът или дейността попада в един от изключителните случаи, предвидени в точка 31, буква б) или в) от CEEAG.

1. За да докажете, че е спазена точка 30 от CEEAG, моля, потвърдете, че заявлението за помощ включва най-малко името на заявителя, описанието на проекта или дейността, включително неговото/нейното местоположение, и размера на помощта, необходима за изпълнението му/ѝ.

1. За да докажете съответствието с точка 32 от CEEAG:
2. моля, посочете дали има стандарти на Съюза[[8]](#footnote-9), приложими към мярката(мерките), за която(ито) е отправено уведомление, задължителни национални стандарти, които са по-строги или по-амбициозни от съответните стандарти на Съюза, или задължителни национални стандарти, които са приети при липса на стандарти на Съюза.

В този контекст, моля, представете информация, за да докажете стимулиращия ефект;

1. в случай че съответният стандарт на Съюза вече е приет, но още не е влязъл в сила, моля, докажете, че помощта има стимулиращ ефект, тъй като стимулира инвестицията да бъде осъществена и финализирана поне 18 месеца преди стандартът да влезе в сила;

1. за проекти и дейности, които попадат в обхвата на раздел 4.2, моля, обяснете дали проекти със срок на изплащане[[9]](#footnote-10) под пет години са допустими за помощ по мярката(мерките). При положителен отговор, моля, представете доказателства, че помощта е необходима с цел да се предизвика промяна на поведението, както се изисква в точка 142 от CEEAG.

|  |
| --- |
| Ненарушаване на приложими разпоредби на правото на Съюза |

*За да предоставите информацията в настоящия раздел, моля, вижте раздел 3.1.3 (точка 33) от CEEAG.*

1. Моля, представете информация, с която се потвърждава спазването на съответните разпоредби на правото на ЕС в съответствие с точка 33 от CEEAG.

1. Ако за финансирането на мярката(мерките) се използва такса, моля, пояснете дали е необходимо да се извърши оценка на съответствието с член 30 и член 110 от ДФЕС. При положителен отговор, моля, покажете как мярката съответства на разпоредбите на член 30 и член 110 от ДФЕС.В този контекст може да се посочи информацията, предоставена във въпрос 5ii по-горе, когато мярката(мерките), за която(ито) е отправено уведомление, се финансира(т) чрез такса.

|  |
| --- |
| *Отрицателно условие: помощта не може да влияе неправомерно върху условията на търговия до степен, която противоречи на общия интерес* |

|  |
| --- |
| Свеждане до минимум на нарушаването на конкуренцията и търговията |

|  |
| --- |
| Необходимост от помощта |

*За да предоставите информацията в настоящия раздел, моля, вижте раздел 3.2.1.1 (точки 34—38) от CEEAG.*

1. Моля, обяснете кои случаи на неефективност на пазара, установени от вашите органи, възпрепятстват постигането на достатъчно равнище на опазване на околната среда. Моля, посочете в коя категория попадат установените случаи на неефективност на пазара, като се позовавате на точка 34, букви а), б), в) или г) от CEEAG.

1. В съответствие с точка 35 от CEEAG, моля, представете информация за всички съществуващи политики и мерки, които вашите органи са определили и които вече са насочени към преодоляване на установените регулаторни пропуски и неефективност на пазара.

1. За да докажете съответствие с точка 36 от CEEAG, моля, представете информация, която показва, че въпросната помощ е насочена към ефективното преодоляване на остатъчната неефективност на пазара, като се вземат предвид също всички въведени вече политики и мерки за преодоляване на установената неефективност на пазара.

1. За да докажете съответствие с точка 37 от CEEAG, моля, обяснете дали, доколкото е известно на вашите органи, проекти или дейности, подобни на тези, обхванати от мярката(мерките), за която(ито) е отправено уведомление, по отношение на тяхното технологично съдържание, степен на риска и размер, вече са били реализирани в рамките на Съюза при пазарни условия. Ако отговорът е положителен, моля, представете допълнителни данни, за да докажете необходимостта от държавна помощ.

1. За да докажете съответствие с точка 38 от CEEAG, моля, направете справка с количествените доказателства, вече предоставени във въпрос 14C по-горе.

|  |
| --- |
| Целесъобразност |

*За да предоставите информацията в настоящия раздел, моля, вижте раздел 3.2.1.2 (точки 39—46) от CEEAG.*

1. За да се провери съответствието с точка 40 от CEEAG, моля, докажете, че няма налични инструменти, които да нарушават конкуренцията в по-малка степен и да са по-подходящи.

1. За да се провери съответствието с точка 41 от CEEAG, моля, докажете, че мярката за помощ е разработена по такъв начин, че да не подкопава ефективността на други мерки за преодоляване на същата неефективност на пазара, като например пазарните механизми (например СТЕ на ЕС).

1. За да се провери съответствието с точка 42 от CEEAG, моля, потвърдете, че на никой от бенефициерите на мярката(мерките) за помощ не може да бъде вменена отговорност за замърсяването съгласно съществуващото право на Съюза или националното законодателство (*принцип „замърсителят плаща“*).

1. За да се провери съответствието с точки 43—46 от CEEAG, с цел да се докаже целесъобразността на помощта сред различните инструменти за помощ, моля, представете следната информация:
2. моля, обяснете защо други форми на помощ, които потенциално нарушават конкуренцията в по-малка степен, са по-малко подходящи, както се изисква в точка 44 от CEEAG;

1. моля, докажете, че изборът на инструмент за помощ съответства на неефективността на пазара, която мярката(мерките) за помощ има(т) за цел да отстрани(ят), както се изисква в точка 45 от CEEAG;

1. моля, обяснете как мярката за помощ и условията ѝ са подходящи за постигането на нейната цел (точка 46 от CEEAG).

|  |
| --- |
| Пропорционалност |

*За да предоставите информацията в настоящия раздел, моля, вижте раздел 4.7.2.4 (точки 318—320) от CEEAG.*

1. За да се провери съответствието с точка 318 от CEEAG, моля, представете информация, за да докажете, че помощта не надвишава обичайния размер на данъка или таксата, която иначе би била приложима.

1. В случаите, когато намалението на данъка или парафискалната такса е свързано с инвестиционни разходи, в зависимост от раздела на CEAAG, в който попадат подпомаганите дейности, моля, опишете в съответствие с точка 319 от CEEAG как ще се гарантира, че помощта няма да надвишава приложимите интензитети на помощта и максималните размери на помощта:

o за раздел 4.2 (точки 146—151 от CEEAG)

o за раздел 4.3.1 (точки 177—180 от CEEAG)

o за раздел 4.3.2 (точки 200—204 от CEEAG)

o за раздел 4.4 (точки 239—245 от CEEAG)

o за раздел 4.5 (точки 265—271 от CEEAG)

o за раздел 4.6 (точки 288—291 от CEEAG)

Моля, попълнете за максималните интензитети на помощта и максималните размери на помощта въпросите от съответния формуляр за допълнителна информация за съответния раздел.

1. В случаи, при които чрез намаляването на данък или парафискална такса се намаляват регулярни оперативни разходи, за да се провери съответствието с точка 320 от CEEAG, моля, опишете как ще се гарантира, че размерът на помощта няма да надвишава разликата между разходите при екологосъобразен проект или дейност и тези при съпоставителния, по-малко екологосъобразен сценарий. Моля, опишете също така как ще бъдат взети предвид потенциалните икономии на разходи или допълнителни приходи от по-екологосъобразния проект.

|  |
| --- |
| Прозрачност |

*За да предоставите информацията в настоящия раздел, моля, вижте раздел 3.2.1.4 (точки 58—62) от CEEAG.*

1. Моля, потвърдете, че държавата членка ще спазва изискванията за прозрачност, предвидени в точки 58—61 от CEEAG.

1. Моля, посочете интернет връзката, на която ще бъде публикуван пълният текст на решението за предоставяне на одобрената схема за помощ или индивидуалната помощ и разпоредбите за прилагането му, и информация за всяка индивидуална помощ, отпусната *ad hoc* или по схема за помощ, одобрена въз основа на CEEAG, чийто размер надхвърля 100 000 EUR, при което индивидуалната помощ може да бъде публикувана в диапазоните, посочени в точка от 60 от CEEAG.

|  |
| --- |
| Избягване на неоправдани отрицателни последици от помощта за конкуренцията и търговията и балансиране |

*За да предоставите информацията в настоящия раздел, моля, вижте раздел 3.2.2 (точки 63—70) и раздел 4.7.2.5 (точки 322—324) от CEEAG.*

1. За да се провери съответствието с точка 67 от CEEAG, моля, представете информация за възможните краткосрочни и дългосрочни отрицателни ефекти от мярката(мерките), за която(които) е отправено уведомление, за конкуренцията и търговията.

1. Моля, обяснете дали мярката попада в някоя от следните ситуации:
   1. тя ще бъде в полза на един или особено ограничен брой бенефициери;

* 1. тя се отнася до пазар (или пазари), на който завареният оператор е придобил пазарна мощ преди либерализацията на пазара.

1. Ако мярката за помощ е насочена към конкретен технологичен избор/път, моля, обосновете причината за технологичния избор и това, че тя няма да възпрепятства внедряването на по-чисти технологии.

1. Ако мярката(мерките), за която(които) е отправено уведомление, ще бъде(ат) в полза само на един или на особено ограничен брой бенефициери, за да се провери съответствието с точка 68 от CEEAG, моля:
   1. обяснете дали мярката(мерките), за която(ито) е отправено уведомление, увеличава(т) или запазва(т) пазарната мощ на бенефициера(ите) или възпира(т) разрастването на съществуващи конкуренти, предизвиква(т) тяхното напускане на пазара или възпира(т) навлизането на нови конкуренти. Във връзка с това обяснете също така дали мярката за помощ ще доведе до увеличаване на производствения капацитет на бенефициера;

* 1. опишете мярката(мерките), въведена(и) за ограничаване на потенциалното нарушаване на конкуренцията, причинено от предоставянето на помощта на бенефициера(ите).

1. За да се провери съответствието с точка 69 от CEEAG, моля, обяснете:
   1. дали помощта, предоставена по мярката(мерките), за която(които) е отправено уведомление, е насочена към запазване на икономическа дейност в даден регион или привличането ѝ в този регион за сметка на други региони в рамките на вътрешния пазар;

* 1. ако отговорът е положителен, моля, посочете какво е нетното въздействие върху околната среда на мярката(мерките), за която(които) е отправено уведомление, и как мярката(мерките), за която(които) е отправено уведомление, подобрява съществуващото равнище на опазване на околната среда;

* 1. как помощта, предоставена по мярката(мерките), за която(които) е отправено уведомление, не поражда явни отрицателни последици за конкуренцията и търговията.

1. За да се провери съответствието с точка 70 от CEEAG:
   1. моля, потвърдете, че помощта може да бъде предоставена по схемата, за която е отправено уведомление, в рамките на максимален срок от 10 години, считано от датата на нотифициране за решението на Комисията, с което помощта се обявява за съвместима;

* 1. моля, потвърдете, че ако вашите органи желаят да удължат продължителността на схемата над този максимален срок, те ще изпратят повторно уведомление за мярката.

1. Моля, опишете как се гарантира, че тази помощ се предоставя в съответствие с точка 322 от CEEAG по еднакъв начин за всички отговарящи на условията предприятия от един и същ сектор на икономическа дейност, които са в еднакво или сходно фактическо положение по отношение на целите или задачите на мярката за помощ.

1. За схеми, които продължават повече от 3 години, моля, опишете в съответствие с точка 323 от CEEAG мониторинга, който ще бъде предприет, за да се гарантира, че помощта продължава да бъде необходима, и потвърдете, че схемата ще бъде предмет на проверка най-малко на всеки 3 години.

1. В съответствие с точка 324 от CEEAG и в зависимост от раздела от CEEAG, в който попадат подпомаганите дейности, моля, попълнете следния(ите) въпрос(и) от съответния формуляр за допълнителна информация. За проекти, попадащи в обхвата на раздел:

o 4.2 (*въпрос 52 от съответния формуляр за допълнителна информация)*

o 4.3.1 (*въпроси 49—52 от съответния формуляр за допълнителна информация*

o 4.3.2 (*въпроси 46—55 от съответния формуляр за допълнителна информация*

|  |
| --- |
| *Съпоставяне на положителните последици от помощта с отрицателните последици за конкуренцията и търговията* |

*За да предоставите информацията в настоящия раздел, моля, вижте раздел 3.3 (точки 71—76) от CEEAG.*

1. За да се провери съответствието с точка 72 от CEEAG, моля, обяснете дали дейностите, подпомагани по мярката, за която е отправено уведомление, отговарят на критериите за екологично устойчиви икономически дейности, предвидени в член 3 от Регламент (ЕС) 2020/852 на Европейския парламент и на Съвета[[10]](#footnote-11), включително принципа за ненанасяне на значителни вреди или други съпоставими методики.

|  |
| --- |
| **Раздел В: Оценка** |

*За да предоставите информацията в настоящия раздел, моля, вижте раздел 5 (точки 455—463) от CEEAG.*

1. Ако мярката(мерките), за която(ито) е отправено уведомление, надвишава(т) праговете за бюджет/разходи, посочени в точка 456 от CEEAG, моля, обяснете защо според вас следва да се прилага изключението, посочено в точка 457 от CEEAG, или добавете към настоящия формуляр за допълнителна информация приложение, което включва проект на план за оценка, покриващ обхвата, посочен в точка 458 от CEEAG[[11]](#footnote-12).

……………………………………………………………………………………………

1. Ако е представен проект на план за оценка, моля:
2. представете по-долу резюме на този проект на план за оценка, включен в приложението;

………………………………………………………………………………….

1. потвърдете, че ще бъде спазена точка 460 от CEEAG;

………………………………………………………………………………….

1. посочете датата и интернет връзката, на която планът за оценка ще бъде публично достъпен.

………………………………………………………………………………….

1. За да се провери съответствието с точка 459, буква б) от CEEAG, в случай че схемата за помощ понастоящем не подлежи на последваща оценка и нейният срок на действие надхвърля три години, моля, потвърдете, че ще изпратите проект на план за оценка в срок от 30 работни дни след всяка значителна промяна, с която бюджетът на схемата се увеличава до стойност над 150 милиона евро за дадена година или 750 милиона евро за целия срок на действие на схемата.

1. За да се провери съответствието с точка 459, буква в) от CEEAG, в случай че схемата за помощ понастоящем не подлежи на последваща оценка, моля, представете по-долу ангажимент, че държавата членка ще изпрати проект на план за оценка в рамките на 30 работни дни след отчитане в официалните сметки на разходи, които надвишават 150 милиона евро за предходната година.

1. За да се провери съответствието с точка 461 от CEEAG:
   1. моля, пояснете дали независимият експерт вече е избран или ще бъде избран в бъдеще;

* 1. моля, представете информация относно процедурата за избор на експерт;

* 1. моля, обосновете по какъв начин експертът е независим от органа, предоставящ държавната помощ.

1. За да се провери съответствието с точка 461 от CEEAG:
   1. моля, посочете предложените от вас срокове за представяне на междинния и окончателния доклад за оценка. Моля, обърнете внимание, че окончателният доклад за оценка трябва да бъде представен на Комисията своевременно, за да може тя да оцени възможното удължаване на схемата за помощ, и най-късно девет месеца преди да изтече срокът на действие на схемата, в съответствие с точка 463 от CEEAG. Моля, имайте предвид, че този срок може да бъде съкратен за схеми, при които изискването за оценка се задейства през последните две години от тяхното изпълнение;

* 1. моля, потвърдете, че междинният и окончателният доклад за оценка ще бъдат оповестени публично. Моля, посочете датата и интернет връзката, на която тези доклади ще бъдат публично достъпни.

|  |
| --- |
| **Раздел Г — Докладване и мониторинг** |

*За да предоставите информацията в настоящия раздел, моля, вижте раздел 6 (точки 464 и 465) от CEEAG.*

1. Моля, потвърдете, че държавата членка ще спазва изискванията за докладване и мониторинг, посочени в раздел 6, точки 464 и 465 от CEEAG.

………………………………………………………………………………………….....

1. ОВ C 80, 18.2.2022 г., стр. 1. [↑](#footnote-ref-2)
2. Моля, обърнете внимание, че за дадена схема за помощ срокът на действие е периодът, през който може да се кандидатства за помощ и да се вземе решение за отпускането ѝ (следователно това включва времето, необходимо на националните органи да одобрят заявленията за помощ). Срокът на действие, посочен в настоящия въпрос, не се отнася до срока на действие на договорите, сключени в рамките на схемата за помощ, който може да продължи и след изтичането на срока на действие на мярката. [↑](#footnote-ref-3)
3. Моля, имайте предвид, че промяна в действителния или прогнозния бюджет може да представлява изменение на помощта, за което се изисква ново уведомление. [↑](#footnote-ref-4)
4. Моля, обърнете внимание, че в точки 38 и 52, както и в бележки под линия 39 и 45 от CEEAG се предоставят допълнителни насоки за това как следва да се разработи вероятният съпоставителен сценарий. [↑](#footnote-ref-5)
5. Определение за „референтен проект“ се съдържа в точка 19, подточка 63 от CEEAG. [↑](#footnote-ref-6)
6. Например, ако мярката се състои от намаляване на данъка за регистрация на електрически автомобили, държавата членка ще трябва първо да сравни рентабилността на референтния проект (придобиване на парк от електрически автомобили) и съпоставителния проект (например придобиване на парк от бензинови автомобили), като прилага и при двата сценария нормалната такса за регистрация на автомобили. След това държавата членка трябва да докаже, че намаляването на таксата за регистрация на електрически автомобили би насърчило бенефициера да придобие парка от електрически автомобили, като направи сравнение между рентабилността на референтния проект и данъчното намаление (т.е. придобиване на парк от електрически автомобили, при което се прилага намалена такса за регистрация на автомобили) и рентабилността на съпоставителния проект (т.е. придобиване на парк от бензинови автомобили, като се прилага нормалната ставка на таксата за регистрация на автомобили). Друг пример може да бъде мярка, състояща се от допълнително приспадане от 40 % на разходите от облагаемата основа на доходите в допълнение към стандартната амортизация за данъчни цели за инвестиции в екологосъобразни машини. В този случай държавата членка ще трябва да сравни рентабилността на референтния проект (придобиване на екологосъобразни машини) и съпоставителния проект (например придобиване на стандартни машини), като прилага и в двата сценария стандартните правила за амортизация за данъчни цели и един и същ амортизационен период. Впоследствие държавата членка трябва да докаже, че допълнителното намаление с 40 % на инвестиционните разходи за екологосъобразните машини от облагаемата основа (т.е. общата амортизация от 140 % от разходите през жизнения цикъл на машините) би насърчило бенефициера да придобие тази по-скъпа версия. Това може да се извърши чрез сравняване между рентабилността на референтния проект и данъчното облекчение (т.е. окончателната сума на дължимия данък след прилагане на допълнителното приспадане към данъчната основа) и рентабилността на съпоставителния проект (т.е. окончателния размер на дължимия данък след прилагане на стандартните амортизационни правила към облагаемата основа). [↑](#footnote-ref-7)
7. Вж. примерите, представени в бележка под линия 6. [↑](#footnote-ref-8)
8. Съгласно точка 19, подточка 89 от CEEAG „стандарт на Съюза“ означава:

   *задължителен стандарт на Съюза, въз основа на който се определят равнищата, които отделните предприятия трябва да постигнат в екологично отношение, с изключение на стандартите или целите, определени на равнището на Съюза, които са задължителни за държавите членки, но не и за отделните предприятия;*

   *задължението да се използват най-добрите налични техники (НДНТ), определени в Директива 2010/75/ЕС, и да се гарантира, че равнищата на емисиите не надвишават равнищата, които биха били постигнати при прилагане на НДНТ; когато равнищата на емисиите при използване на НДНТ са определени в актовете за изпълнение, приети по Директива 2010/75/ЕС или по други приложими директиви, тези равнища ще бъдат приложими за целите на настоящите насоки; когато тези равнища са изразени като диапазон, ще се прилага пределната стойност, постигната за първи път с НДНТ за съответното предприятие.* [↑](#footnote-ref-9)
9. Срокът на изплащане е времето, необходимо за възстановяване на разходите за дадена инвестиция (без помощ). [↑](#footnote-ref-10)
10. Регламент (ЕС) 2020/852 на Европейския парламент и на Съвета от 18 юни 2020 г. за създаване на рамка за улесняване на устойчивите инвестиции и за изменение на Регламент (ЕС) 2019/2088 (ОВ L 198, 22.6.2020 г., стр. 13). [↑](#footnote-ref-11)
11. Образецът на формуляра за допълнителна информация за отправяне на уведомление за план за оценка (част III.8) е достъпен на следния адрес: [https://competition-policy.ec.europa.eu/state-aid/legislation/forms-notifications-and-reporting\_en#evaluation-plan](#evaluation-plan). [↑](#footnote-ref-12)