|  |
| --- |
| Del III.6 –Posodobljeni\* obrazec za dodatne informacije o državni pomoči, dodeljeni na podlagi Smernic o državni pomoči za podnebje, varstvo okolja in energijo iz leta 2022 (CEEAG)[[1]](#footnote-2) Poglavje 4.7.2 – Pomoč za varstvo okolja v obliki znižanj davkov ali davkom podobnih dajatev  \* Še ni uradno sprejeto. |

*Ta obrazec za dodatne informacije je namenjen priglasitvi katere koli pomoči iz Smernic o državni pomoči za podnebje, varstvo okolja in energijo iz leta 2022 (v nadaljnjem besedilu: Smernice).*

*Ta obrazec za dodatne informacije se nanaša na ukrepe iz poglavja 4.7.2 Smernic. Če so v priglasitev vključeni ukrepi, ki so zajeti v več kot enem poglavju Smernic, izpolnite tudi ustrezni obrazec za dodatne informacije, ki se nanaša na zadevno poglavje Smernic, ko bo na voljo.*

*Vse dokumente, ki jih države članice zagotovijo kot priloge k temu obrazcu za dodatne informacije, je treba oštevilčiti in številke dokumentov navesti v ustreznih oddelkih tega obrazca za dodatne informacije.*

|  |
| --- |
| **Oddelek A: Povzetek glavnih značilnosti priglašenega ukrepa** |

1. **Ozadje in cilji priglašenega ukrepa.**
   1. Če to še ni bilo obravnavano v oddelku 5.2 obrazca za splošne informacije (del I), navedite ozadje in glavni cilj, vključno z morebitnimi cilji Unije za varstvo okolja, ki naj bi jih ukrep podprl.

* 1. Navedite vse druge cilje ukrepa. Za vse cilje, ki niso izključno okoljski, pojasnite, ali bi lahko povzročili kakršno koli izkrivljanje konkurence na notranjem trgu.

1. **Začetek veljavnosti in trajanje**:
   1. Če to še ni bilo navedeno v oddelku 5.5 obrazca za splošne informacije (del I), navedite datum, na katerega naj bi shema pomoči začela veljati.

* 1. Navedite trajanje sheme[[2]](#footnote-3).

1. **Upravičenci**
   1. Če to še ni bilo navedeno v oddelku 3 obrazca za splošne informacije (del I), opišite (potencialne) upravičence ukrepa.

* 1. Navedite lokacijo upravičencev (tj. če so do sodelovanja v ukrepu upravičeni le gospodarski subjekti s sedežem v zadevni državi članici ali tudi tisti, ki imajo sedež v drugih državah članicah).

* 1. Za presojo skladnosti s točko 15 Smernic navedite, ali se pomoč na podlagi ukrepa dodeljuje podjetju (individualno ali v okviru sheme), ki je naslovnik neporavnanega naloga za izterjavo na podlagi prejšnjega sklepa Komisije, v katerem je bila pomoč razglašena za nezakonito in nezdružljivo z notranjim trgom.

Če je odgovor pritrdilen, zagotovite informacije o znesku pomoči, ki ga je treba še izterjati, da ga Komisija upošteva pri presoji ukrepa pomoči.

1. Potrdite, da ukrep ne vključuje pomoči za dejavnosti, ki ne spadajo na področje uporabe Smernic (glej točko 13 Smernic). Sicer navedite podrobnosti.

1. **Proračun in financiranje ukrepa**.
   1. Če to še ni navedeno v preglednici v oddelku 7.1 obrazca za splošne informacije (del I), navedite letni in/ali skupni proračun za celotno trajanje ukrepa; če skupni proračun ni znan (na primer zato, ker je odvisen od rezultatov razpisov), navedite približno oceno proračuna, vključno s predpostavkami, uporabljenimi za izračun zadevne ocene proračuna[[3]](#footnote-4).

* 1. Če se ukrep (npr. znižanje davka ali davku podobne dajatve) financira z dajatvijo, pojasnite, ali:
  2. je dajatev določena z zakonom ali drugim zakonodajnim aktom; če je odgovor pritrdilen, navedite pravni akt, njegovo številko ter datuma sprejetja in začetka veljavnosti akta ter spletno povezavo do pravnega akta;

* 1. se dajatev v enaki meri naloži na domače in uvožene proizvode;

* 1. bo priglašeni ukrep enako koristil domačim in uvoženim proizvodom;

* 1. se ukrep z dajatvijo financira v celoti ali le delno. Če se ukrep z dajatvijo financira le delno, navedite druge vire financiranja ukrepa in njihov ustrezni delež;

* 1. se z dajatvijo, s katero se financira priglašeni ukrep, financirajo tudi drugi ukrepi pomoči. Če je tako, navedite druge ukrepe pomoči, ki se financirajo z zadevno dajatvijo.

|  |
| --- |
| **Oddelek B: Ocena združljivosti pomoči** |

|  |
| --- |
| *Pozitivni pogoj: pomoč mora pospeševati razvoj gospodarske dejavnosti* |

|  |
| --- |
| Prispevek k razvoju gospodarske dejavnosti |

*Pri zagotavljanju informacij v tem oddelku glej oddelek 3.1.1 (točke 23–25) ter oddelka 4.7.2.1 (točka 310) in 4.7.2.2 (točke 311–313) Smernic.*

1. Člen 107(3), točka (c), Pogodbe o delovanju Evropske unije (PDEU) določa, da lahko Komisija za združljivo razglasi „pomoč za pospeševanje razvoja določenih gospodarskih dejavnosti ali določenih gospodarskih območij, kadar takšna pomoč ne spreminja trgovinskih pogojev v obsegu, ki bi bil v nasprotju s skupnimi interesi“. Zato mora združljiva pomoč na podlagi navedene določbe PDEU prispevati k razvoju določenih gospodarskih dejavnosti.

Za presojo skladnosti s točko 23 Smernic opredelite gospodarske dejavnosti, ki se bodo pospeševale s pomočjo, in navedite, kako se bo podpiral razvoj navedenih dejavnosti.

1. Za presojo skladnosti s točko 25 Smernic navedite tudi, „ali bo pomoč prispevala k doseganju ciljev podnebne, okoljske in energetske politike Unije, ter [opišite], kako, ter, natančneje, pričakovane koristi pomoči v smislu njenega konkretnega prispevka k varstvu okolja, vključno z blažitvijo podnebnih sprememb, ali učinkovitemu delovanju notranjega trga z energijo“.

1. Poleg tega odvisno od oddelka Smernic, v katerega spadajo podprte dejavnosti, navedite, v kolikšni meri je pomoč povezana s cilji/politikami, opisanimi v točki 135 (za oddelek 4.2), točkah 160–161 (za oddelek 4.3.1), točkah 190–191 (za oddelek 4.3.2), točkah 217–219 (za oddelek 4.4), točkah 253–254 (za oddelek 4.5) ali točkah 276–278 Smernic (za oddelek 4.6).

1. V skladu s točko 311 Smernic in odvisno od oddelka Smernic, v katerega spadajo podprte dejavnosti, zagotovite točne informacije o obsegu in podprtih dejavnostih ukrepa pomoči, tako da odgovorite na naslednja vprašanja v ustreznem obrazcu za dodatne informacije. Za dejavnosti, ki spadajo v oddelek:

o 4.2 *(vprašanja 9–12 v ustreznem obrazcu za dodatne informacije)*;

o 4.3.1 *(vprašanje 10 v ustreznem obrazcu za dodatne informacije)*;

o 4.3.2 *(vprašanje 10 v ustreznem obrazcu za dodatne informacije)*;

o4.4 *(vprašanja 11–13 v ustreznem obrazcu za dodatne informacije)*;

o4.5 *(vprašanja 10–15 v ustreznem obrazcu za dodatne informacije)*;

o4.6 *(vprašanja 10–12 v ustreznem obrazcu za dodatne informacije)*.

1. Potrdite, ali so podprte dejavnosti namenjene predvsem doseganju cilja razogljičenja. Če je preprečevanje ali zmanjšanje emisij toplogrednih plinov glavni cilj ukrepa pomoči, glej obrazec za dodatne informacije za oddelek 4.1 Smernic v skladu s točko 312 Smernic, saj se takšna pomoč presoja na podlagi oddelka 4.1 Smernic.

1. Navedite podroben opis davkov in/ali davkom podobnih dajatev, ki bodo znižani (vključno z njihovim namenom, načinom, kako se zaračunavajo glede na celotno osnovo, stopnjo in subjekti, vključenimi v določanje in pregledovanje stopnje ter pobiranje zbranih prihodkov in njihovo upravljanje). Na podlagi tega in za zagotovitev skladnosti s točko 313 Smernic dokažite, da predlagani ukrep ne vključuje znižanj davkov ali dajatev, ki odražajo nujne stroške zagotavljanja energije ali povezanih storitev, kot so omrežnine ali plačila, s katerimi se financirajo mehanizmi za zmogljivost. Poleg tega potrdite, da ukrep ne zajema znižanja dajatev za porabo električne energije, s katerimi se financira cilj energetske politike.

1. Opišite zahteve za upravičenost, ki se uporabljajo za upravičence (na primer z vključitvijo tehničnih, okoljskih (tj. dovoljenja), finančnih (tj. zavarovanja s premoženjem) ali drugih zahtev, ki jih morajo upravičenci izpolnjevati).

|  |
| --- |
| Spodbujevalni učinek |

*Za zagotovitev informacij v tem oddelku glej oddelek 3.1.2 (točke 26–32) in oddelek 4.7.2.3. (točke 315–316) Smernic.*

1. Za pomoč se lahko šteje, da pospešuje gospodarsko dejavnost, samo, če ima spodbujevalni učinek. Za presojo skladnosti s točko 26 Smernic pojasnite, kako ukrep upravičenca „spodbudi k spremembi ravnanja ali izvajanju dodatne gospodarske dejavnosti ali okolju prijaznejše gospodarske dejavnosti, ki je brez pomoči ne bi izvajal ali bi jo izvajal v omejenem obsegu ali na drugačen način“.

1. V skladu s točkama 28 in 315 Smernic:

Izčrpno opišite dejanski scenarij, ki naj bi se dosegel z ukrepom pomoči, in verjetni hipotetični scenarij brez ukrepa pomoči.[[4]](#footnote-5) Če pričakujete, da bodo podprte različne kategorije upravičencev, zagotovite verodostojnost hipotetičnega scenarija za vsako od teh kategorij.

Upoštevajte zahteve v zvezi s hipotetičnim scenarijem iz točk 165–169 Smernic (za projekte in dejavnosti, ki spadajo na področje uporabe oddelka 4.3.1) in 226–230 Smernic (za projekte in dejavnosti, ki spadajo na področje uporabe oddelkov 4.4 in 4.5) ter odgovorite na vprašanja v ustreznem obrazcu za dodatne informacije za oddelke 4.3.1, 4.4 ali 4.5.

1. Na kratko pojasnite razloge za izbiro verjetnih hipotetičnih scenarijev glede na predlagane različne kategorije upravičencev, če je ustrezno.

1. Količinsko opredelite stroške in prihodke po dejanskem in hipotetičnem scenariju ter, kadar je to ustrezno, za vsako kategorijo upravičenca utemeljite spremembo ravnanja s primerjavo donosnosti referenčnega projekta[[5]](#footnote-6) ali dejavnosti v primeru znižanja davkov ali davkom podobnih dajatev in brez znižanja[[6]](#footnote-7) na podlagi:
2. zadevnega referenčnega projekta, ustreznih hipotetičnih scenarijev in posledične vrzeli v financiranju[[7]](#footnote-8);

*ALI*

1. enakovrednih podatkov.

1. Za presojo skladnosti s točko 27 Smernic navedite informacije, ki potrjujejo, da pomoč ne podpira stroškov dejavnosti, ki bi jo upravičenec do pomoči v vsakem primeru opravljal, in ne nadomešča običajnega poslovnega tveganja gospodarske dejavnosti*.*

1. Za dokazovanje skladnosti s točkami 29, 31 in 316 Smernic navedite, ali se je projekt ali dejavnost začela, preden je upravičenec nacionalnim organom predložil pisno vlogo za pomoč.

1. Za projekte ali dejavnosti, ki so se začeli, preden je bila predložena vloga za pomoč:
2. potrdite, da ukrep uvaja pravico do pomoči v skladu z objektivnimi in nediskriminatornimi merili in brez nadaljnjega uveljavljanja diskrecijske pravice držav članic ter da je bil ukrep sprejet in je začel veljati, preden se je delo na projektu ali dejavnosti, za katero je bila dodeljena pomoč, začelo izvajati;

*ALI*

1. če se je projekt ali dejavnost začela že pred pisno vlogo za pomoč ter pred sprejetjem in/ali začetkom veljavnosti ukrepa, potrdite, da sta bila projekt ali dejavnost že zajeta v prejšnji podobni shemi v obliki davčnih ali davkom podobnih ugodnosti;

*ALI*

1. dokažite, da projekt ali dejavnost spada v enega od izjemnih primerov iz točke 31(b) ali (c) Smernic.

1. Za dokazovanje skladnosti s točko 30 Smernic potrdite, da vloga za pomoč vsebuje vsaj ime prosilca, opis projekta ali dejavnosti, vključno z lokacijo projekta ali dejavnosti, in znesek pomoči, ki je potreben za njegovo izvedbo.

1. Za dokazovanje skladnosti s točko 32 Smernic:
2. Navedite, ali se za priglašeni ukrep uporabljajo standardi Unije[[8]](#footnote-9), obvezni nacionalni standardi, ki so strožji ali ambicioznejši od ustreznih standardov Unije, ali obvezni nacionalni standardi, sprejeti v primeru neobstoja standardov Unije.

V zvezi s tem zagotovite informacije za dokaz spodbujevalnega učinka.

1. Če je bil ustrezni standard Unije že sprejet, vendar še ni začel veljati, dokažite, da ima pomoč spodbujevalni učinek, ker spodbuja naložbo, ki jo je treba izvesti in dokončati vsaj 18 mesecev pred začetkom veljavnosti standarda.

1. Za projekte in dejavnosti, ki spadajo na področje uporabe oddelka 4.2, pojasnite, ali so projekti z vračilno dobo[[9]](#footnote-10), krajšo od petih let, upravičeni do pomoči na podlagi ukrepa. Če je tako, predložite dokaze, da je pomoč potrebna, da se spodbudi sprememba ravnanja, kot zahteva točka 142 Smernic.

|  |
| --- |
| Neobstoj kršitve ustreznih določb prava Unije |

*Za zagotovitev informacij v tem oddelku glej oddelek 3.1.3 (točka 33) Smernic.*

1. Zagotovite informacije za potrditev skladnosti z ustreznimi določbami prava EU v skladu s točko 33 Smernic.

1. Če se za financiranje ukrepa uporablja dajatev, pojasnite, ali je potrebna presoja skladnosti s členoma 30 in 110 PDEU. Če je tako, dokažite, kako ukrep izpolnjuje določbe členov 30 in 110 PDEU.V zvezi s tem se je mogoče sklicevati na informacije, predložene v okviru vprašanja 5(ii) zgoraj, če se priglašeni ukrep financira z dajatvijo.

|  |
| --- |
| *Negativni pogoj: pomoč ne sme neupravičeno spreminjati trgovinskih pogojev v obsegu, ki bi bil v nasprotju s skupnimi interesi* |

|  |
| --- |
| Čim večje zmanjšanje izkrivljanja konkurence in trgovine |

|  |
| --- |
| Nujnost pomoči |

*Za zagotovitev informacij v tem oddelku glej oddelek 3.2.1.1 (točke 34–38) Smernic.*

1. Pojasnite, kakšno nedelovanje trga, ki preprečuje doseganje zadostne ravni varstva okolja, so ugotovili organi vaše države. Navedite, v katero kategorijo spada ugotovljeno nedelovanje trga, in sicer s sklicevanjem na točke (a), (b), (c) ali (d) točke 34 Smernic.

1. V skladu s točko 35 Smernic zagotovite informacije o vseh obstoječih politikah in ukrepih, ki so jih organi vaše države opredelili in ki so že namenjeni odpravi ugotovljenih regulativnih pomanjkljivosti ali nedelovanja trga.

1. Za dokazovanje skladnosti s točko 36 Smernic zagotovite informacije, ki dokazujejo, da je pomoč dejansko namenjena odpravi preostalih nedelovanj trga, tudi ob upoštevanju vseh morebitnih drugih politik in ukrepov, ki so že vzpostavljeni za odpravo nekaterih ugotovljenih nedelovanj trga.

1. Za dokazovanje skladnosti s točko 37 Smernic pojasnite, ali se po informacijah organov vaše države projekti ali dejavnosti, ki so po tehnološki vsebini, stopnji tveganja in obsegu podobni priglašenemu ukrepu, že izvajajo v Uniji pod tržnimi pogoji. Če je tako, predložite dodatne dokaze, da je državna pomoč potrebna.

1. Za dokazovanje skladnosti s točko 38 Smernic, glej kvantitativne dokaze, predložene pri vprašanju 14C zgoraj.

|  |
| --- |
| Ustreznost |

*Za zagotovitev informacij v tem oddelku glej oddelek 3.2.1.2 (točke 39–46) Smernic.*

1. Za preverjanje skladnosti s točko 40 Smernic dokažite, da ni na voljo noben manj izkrivljajoč instrument, ki bi bil primernejši.

1. Za preverjanje skladnosti s točko 41 Smernic dokažite, da je ukrep pomoči zasnovan tako, da ne ogroža učinkovitosti drugih ukrepov za odpravo istega nedelovanja trga, kot so tržni mehanizmi (npr. EU ETS).

1. Za preverjanje skladnosti s točko 42 Smernic potrdite, da nobenemu od upravičencev do ukrepa pomoči ni mogoče na podlagi obstoječe zakonodaje Unije ali nacionalne zakonodaje pripisati odgovornosti za onesnaževanje (*načelo „onesnaževalec plača“*).

1. Za preverjanje skladnosti s točkami 43 do 46 Smernic in dokazovanje ustreznosti pomoči med različnimi instrumenti pomoči zagotovitev naslednje informacije:
2. Pojasnite, zakaj so druge potencialno manj izkrivljajoče oblike pomoči manj primerne, kot se zahteva v točki 44 Smernic.

1. Dokažite, da izbira instrumenta pomoči ustreza nedelovanju trga, ki naj bi se z ukrepom pomoči odpravilo, kot določa točka 45 Smernic.

1. Pojasnite, kako sta ukrep pomoči in njegova zasnova ustrezna za doseganje cilja (točka 46 Smernic).

|  |
| --- |
| Sorazmernost |

*Za zagotovitev informacij v tem oddelku glej oddelek 4.7.2.4 (točke 318–320) Smernic.*

1. Za preverjanje skladnosti s točko 318 Smernic zagotovite informacije, ki dokazujejo, da pomoč ne presega običajnega zneska davka ali dajatve, ki bi se sicer uporabljal.

1. V primerih, ko je znižanje davkov ali davkom podobnih dajatev povezano s stroški naložbe, odvisno od oddelka Smernic, v katerega spadajo podprte dejavnosti, v skladu s točko 319 Smernic opišite, kako bo zagotovljeno, da pomoč ne bo presegla veljavnih intenzivnosti pomoči in najvišjih zneskov pomoči:

o za oddelek 4.2 (točke 146–151 Smernic);

o za oddelek 4.3.1 (točke 177–180 Smernic);

o za oddelek 4.3.2 (točke 200–204 Smernic);

o za oddelek 4.4 (točke 239–245 Smernic);

o za oddelek 4.5 (točke 265–271 Smernic);

o za oddelek 4.6 (točke 288–291 Smernic).

Za največje intenzivnosti pomoči in najvišje zneske pomoči odgovorite na vprašanja v ustreznem obrazcu za dodatne informacije za ustrezni oddelek.

1. V primerih, ko se zaradi znižanja davkov ali davkom podobnih dajatev znižajo ponavljajoči se stroški poslovanja, za preverjanje skladnosti s točko 320 Smernic opišite, kako bo zagotovljeno, da znesek pomoči ne bo presegal razlike med stroški okolju prijaznega projekta ali dejavnosti in okolju manj prijaznega hipotetičnega scenarija. Podrobno navedite tudi, kako se bodo upoštevali morebitni prihranki stroškov in/ali dodatni prihodki okolju prijaznejšega projekta.

|  |
| --- |
| Preglednost |

*Za zagotovitev informacij v tem oddelku glej oddelek 3.2.1.4 (točke 58–62) Smernic.*

1. Potrdite, da bo država članica izpolnjevala zahteve glede preglednosti iz točk 58–61 Smernic.

1. Navedite spletno povezavo, na kateri bodo objavljeni celotno besedilo odobrene sheme pomoči ali sklepa o dodelitvi individualne pomoči in njegovih izvedbenih določb ter informacije o vsaki individualni pomoči, dodeljeni *ad hoc* ali na podlagi sheme pomoči, odobrene na podlagi Smernic, ki presega 100 000 EUR, pri čemer se lahko zneske individualne pomoči objavi v razponih, kot je določeno v točki 60 Smernic.

|  |
| --- |
| Preprečevanje neupravičenih negativnih učinkov pomoči na konkurenco in trgovino ter test tehtanja |

*Za zagotovitev informacij v tem oddelku glej oddelek 3.2.2 (točke 63–70) in oddelek 4.7.2.5. (točke 322–324) Smernic.*

1. Za preverjanje skladnosti s točko 67 Smernic zagotovite informacije o morebitnih kratkoročnih in dolgoročnih negativnih učinkih priglašenega ukrepa na konkurenco in trgovino.

1. Pojasnite, ali ukrep spada v katerega od naslednjih primerov:
   1. ukrep bo koristil le enemu upravičencu ali precej omejenemu številu upravičencev;

* 1. usmerjen je v trg (ali trge), na katerem (katerih) so prvotni operaterji pridobili tržno moč pred liberalizacijo trga.

1. Če se ukrep pomoči osredotoča na določeno tehnološko izbiro/pot, utemeljite razlog za tehnološko izbiro in potrdite, da ukrep ne bo odvračal od uporabe čistejših tehnologij.

1. Če bo priglašeni ukrep koristil le enemu upravičencu ali precej omejenemu številu upravičencev, za preverjanje skladnosti s točko 68 Smernic:
   1. Pojasnite, ali priglašeni ukrep krepi ali ohranja tržno moč upravičencev ali odvrača obstoječe konkurente od širitve oziroma jih spodbuja k izstopu ali odvrača nove konkurente od vstopa. V zvezi s tem pojasnite tudi, ali se bo na podlagi ukrepa pomoči povečala proizvodna zmogljivost upravičenca.

* 1. Opišite ukrepe, ki so bili sprejeti za omejitev morebitnega izkrivljanja konkurence, ki bi ga lahko povzročila dodelitev pomoči upravičencem.

1. Za preverjanje skladnosti s točko 69 Smernic pojasnite naslednje:
   1. Ali je pomoč, ki se dodeli na podlagi priglašenega ukrepa, namenjena ohranjanju gospodarske dejavnosti v eni regiji ali privabljanju dejavnosti iz drugih regij na notranjem trgu.

* 1. Če je odgovor pritrdilen, navedite neto vpliv priglašenega ukrepa na okolje in kako priglašeni ukrep izboljšuje obstoječo raven varstva okolja v državah članicah.

* 1. Kako pomoč, ki se dodeli na podlagi priglašenega ukrepa, nima očitno negativnih učinkov na konkurenco in trgovino.

1. Za preverjanje skladnosti s točko 70 Smernic:
   1. Potrdite, da se lahko pomoč na podlagi priglašene sheme dodeli za največ deset let od datuma obvestila o sklepu Komisije o razglasitvi državne pomoči za združljivo.

* 1. Potrdite, da bodo organi vaše države ponovno priglasili ukrep, če bi želeli podaljšati trajanje sheme prek tega najdaljšega obdobja.

1. Opišite, kako je zagotovljeno, da se pomoč v skladu s točko 322 Smernic dodeli enako za vsa upravičena podjetja, ki poslujejo v istem sektorju gospodarske dejavnosti in so v zvezi s cilji ukrepa pomoči v istem ali podobnem dejanskem položaju.

1. Za sheme, ki trajajo več kot tri leta, v skladu s točko 323 Smernic opišite spremljanje, ki se bo izvajalo za zagotovitev, da pomoč ostane nujna, in potrdite, da se bo shema preverjala vsaj vsaka tri leta.

1. V skladu s točko 324 Smernic in glede na oddelek Smernic, v katerega spadajo podprte dejavnosti, odgovorite na naslednja vprašanja v ustreznem obrazcu za dodatne informacije. Za projekte, ki spadajo v oddelek:

o4.2 *(vprašanje 52 v ustreznem obrazcu za dodatne informacije)*;

o 4.3.1 *(vprašanja 49–52 v ustreznem obrazcu za dodatne informacije)*;

o 4.3.2 *(vprašanja 46–55 v ustreznem obrazcu za dodatne informacije)*.

|  |
| --- |
| *Primerjava pozitivnih učinkov pomoči z negativnimi učinki na konkurenco in trgovino* |

*Za zagotovitev informacij v tem oddelku glej oddelek 3.3 (točke 71–76) Smernic.*

1. Za preverjanje skladnosti s točko 72 Smernic pojasnite, ali dejavnosti, za katere se na podlagi priglašenega ukrepa zagotavlja podpora, izpolnjujejo merila za okoljsko trajnostne gospodarske dejavnosti iz člena 3 Uredbe (EU) 2020/852 Evropskega parlamenta in Sveta[[10]](#footnote-11), vključno z načelom, da se ne škoduje bistveno, ali iz drugih primerljivih metodologij.

|  |
| --- |
| **Oddelek C: Ocenjevanje** |

*Za zagotovitev informacij v tem oddelku glej poglavje 5 (točke 455–463) Smernic.*

1. Če priglašeni ukrep presega pragove za proračun / odhodke iz točke 456 Smernic, pojasnite, zakaj bi se morala po vašem mnenju uporabljati izjema iz točke 457 Smernic, ali pa temu obrazcu za dodatne informacije priložite prilogo, ki vključuje osnutek načrta ocenjevanja za področje uporabe iz točke 458 Smernic[[11]](#footnote-12).

……………………………………………………………………………………………

1. Če je predložen osnutek načrta ocenjevanja:
2. v nadaljevanju predložite povzetek navedenega osnutka načrta ocenjevanja, vključenega v Prilogo;

………………………………………………………………………………….

1. potrdite, da se bo pri tem upoštevala točka 460 Smernic;

………………………………………………………………………………….

1. navedite datum in spletno povezavo, na kateri bo načrt ocenjevanja javno dostopen.

………………………………………………………………………………….

1. Za preverjanje skladnosti s točko 459(b) Smernic, če shema pomoči trenutno ni predmet naknadne ocene in traja več kot tri leta, potrdite, da boste osnutek načrta ocenjevanja priglasili v 30 delovnih dneh po pomembni spremembi, s katero se je proračun sheme povečal na več kot 150 milijonov EUR v katerem koli zadevnem letu ali 750 milijonov EUR v celotnem obdobju trajanja sheme.

1. Za preverjanje skladnosti s točko 459(c) Smernic, če shema pomoči trenutno ni predmet naknadne ocene, se v nadaljevanju zavežite, da bo država članica osnutek načrta ocenjevanja priglasila v 30 delovnih dneh po tem, ko so bili na uradnih računih evidentirani odhodki, ki presegajo 150 milijonov EUR v prejšnjem letu.

1. Za preverjanje skladnosti s točko 461 Smernic:
   1. pojasnite, ali je bil neodvisni strokovnjak že izbran ali bo izbran v prihodnosti;

* 1. Zagotovite informacije o postopku za izbiro strokovnjaka.

* 1. Utemeljite, kako je zagotovljena strokovnjakova neodvisnost od organa, ki dodeli pomoč.

1. Za preverjanje skladnosti s točko 461 Smernic:
   1. Navedite predlagane roke za predložitev vmesnega in končnega ocenjevalnega poročila. Upoštevajte, da je treba v skladu s točko 463 Smernic končno ocenjevalno poročilo Komisiji predložiti pravočasno, da ta lahko presoja o morebitnem podaljšanju sheme pomoči, in najpozneje devet mesecev pred njenim iztekom. Upoštevajte, da se lahko navedeni rok skrajša za sheme, ki sprožijo zahtevo za ocenjevanje v zadnjih dveh letih izvajanja.

* 1. Potrdite, da bosta vmesno in končno ocenjevalno poročilo objavljeni. Navedite datum in spletno povezavo, na kateri bosta navedeni poročili javno dostopni.

|  |
| --- |
| **Oddelek D – Poročanje in spremljanje** |

*Za zagotovitev informacij v tem oddelku glej oddelek 6 (točki 464 in 465) Smernic.*

1. Potrdite, da bo država članica izpolnjevala zahteve glede poročanja in spremljanja iz oddelka 6, točki 464 in 465 Smernic.

………………………………………………………………………………………….....

1. (UL C 80, 18.2.2022, str. 1). [↑](#footnote-ref-2)
2. Upoštevajte, da trajanje sheme pomoči zajema obdobje, v katerem je mogoče za pomoč zaprositi in v katerem se o njej odloča (vključno s časom, ki ga nacionalni organi potrebujejo za odobritev vlog za pomoč). Trajanje v tem vprašanju se ne nanaša na trajanje pogodb, sklenjenih v okviru sheme pomoči, saj je to lahko daljše od trajanja ukrepa. [↑](#footnote-ref-3)
3. Upoštevajte, da lahko sprememba dejanskega proračuna ali ocene proračuna pomeni spremembo pomoči, ki jo je treba na novo priglasiti. [↑](#footnote-ref-4)
4. Upoštevajte, da točki 38 in 52 ter opombi 39 in 45 Smernic vsebujejo dodatna navodila glede tega, kako bi bilo treba razviti verjetni hipotetični scenarij. [↑](#footnote-ref-5)
5. „Referenčni projekt“ je opredeljen v točki 19(63) Smernic. [↑](#footnote-ref-6)
6. Na primer, če ukrep vključuje znižanje davka na registracijo električnih avtomobilov, bi morala država članica najprej primerjati donosnost referenčnega projekta (nabava voznega parka električnih avtomobilov) in hipotetičnega projekta (npr. nabava voznega parka bencinskih avtomobilov) ter v obeh scenarijih uporabiti običajni davek na registracijo avtomobilov. Nato mora država članica dokazati, da bi znižanje davka na registracijo električnih avtomobilov spodbudilo upravičenca k nabavi voznega parka električnih avtomobilov, in sicer s primerjavo donosnosti referenčnega projekta z znižanjem davka (tj. nabava voznega parka električnih avtomobilov z uporabo znižanega davka na registracijo avtomobilov) in donosnosti hipotetičnega projekta (tj. nabava voznega parka bencinskih avtomobilov z uporabo običajne stopnje davka na registracijo avtomobilov). Drug primer bi lahko bil ukrep, ki bi za naložbe v okolju prijazne stroje poleg standardne amortizacije za davčne namene predvideval še dodatni 40-% odbitek stroškov od obdavčljivih prihodkov. V tem primeru bi morala država članica primerjati donosnost referenčnega projekta (nabava okolju prijaznih strojev) in hipotetičnega projekta (npr. nabava standardnih strojev) ter v obeh scenarijih uporabiti pravila standardne amortizacije za davčne namene in isto amortizacijsko dobo. Nato mora država članica dokazati, da bi dodatni 40-% odbitek stroškov naložbe v okolju prijazne stroje od davčne osnove (kar pomeni 140-% skupno amortizacijo stroškov v celotni življenjski dobi stroja) spodbudil upravičenca k nabavi teh dražjih strojev. To se lahko izvede s primerjavo med donosnostjo referenčnega projekta z znižanjem davka (tj. končnim zneskom davka, ki ga je treba plačati po uporabi dodatnega odbitka od davčne osnove) in donosnostjo hipotetičnega projekta (tj. končnim zneskom davka, ki ga je treba plačati po uporabi pravil standardne amortizacije za davčno osnovo). [↑](#footnote-ref-7)
7. Glej primere v opombi 6. [↑](#footnote-ref-8)
8. V skladu s točko 19(89) Smernic „standard Unije“ pomeni:

   *obvezni standard Unije, ki določa stopnje, ki jih morajo posamezna podjetja doseči pri varstvu okolja, razen standardov ali ciljev, določenih na ravni Unije, ki so zavezujoči za države članice, ne pa tudi za posamezna podjetja;*

   *obveznost uporabe najboljših razpoložljivih tehnologij, kot so opredeljene v Direktivi 2010/75/EU, in zagotavljanja, da ravni emisij ne presegajo ravni, ki bi bile dosežene z uporabo najboljše razpoložljive tehnologije; kadar so ravni emisij, povezane z najboljšo razpoložljivo tehnologijo, opredeljene v izvedbenih aktih, sprejetih na podlagi Direktive 2010/75/EU ali drugih direktiv, ki se uporabljajo, se bodo za namen teh smernic uporabljale te ravni; kadar so te ravni izražene kot razpon, se bo uporabljala mejna vrednost, ki se z najboljšo razpoložljivo tehnologijo najprej doseže za zadevno podjetje.* [↑](#footnote-ref-9)
9. Vračilna doba je čas, potreben za vračilo stroškov naložbe (brez pomoči). [↑](#footnote-ref-10)
10. Uredba (EU) 2020/852 Evropskega parlamenta in Sveta z dne 18. junija 2020 o vzpostavitvi okvira za spodbujanje trajnostnih naložb ter spremembi Uredbe (EU) 2019/2088 (UL L 198, 22.6.2020, str. 13). [↑](#footnote-ref-11)
11. Predloga obrazca za dodatne informacije za priglasitev načrta ocenjevanja (del III.8) je na voljo tukaj: [https://competition-policy.ec.europa.eu/state-aid/legislation/forms-notifications-and-reporting\_en#evaluation-plan](#evaluation-plan). [↑](#footnote-ref-12)