OSA III.6.I - Täiendava teabe leht alates aastast 2022 kohaldatavate kliima-, keskkonnakaitse- ja energiaalase riigiabi suuniste kohasest abist teatamiseks – Jagu 4.7.2. Abi, mida antakse keskkonnakaitse eesmärgil maksude või maksutaoliste tasude vähendamise vormis

*See täiendava teabe leht puudutab kliima-, keskkonnakaitse- ja energiaalase riigiabi suuniste jaoga 4.7.2 hõlmatud meetmeid. Kui teatis sisaldab meetmeid, mis on hõlmatud rohkem kui ühe kliima-, keskkonnakaitse- ja energiaalase riigiabi suuniste jaoga, täitke (niipea kui see on kättesaadav) ka vastav täiendava teabe leht, mis käsitleb kliima-, keskkonnakaitse- ja energiaalase riigiabi suuniste vastavat jagu.*

*Kõik liikmesriigi esitatud dokumendid, mis on lisatud täiendava teabe lehele, peavad olema nummerdatud. Viited nendele dokumentidele tuleb märkida käesoleva täiendava teabe lehe asjakohastes punktides.*

A osa. Teatatud meetme(te) põhiomaduste kokkuvõte

1. Teatatud meetme(te) taust ja eesmärk (eesmärgid)

1.1. Kui seda ei ole juba käsitletud üldise teabe vormi (I osa) punktis 5.2, märkige meetme(te) taust ja peamine eesmärk, sealhulgas kõik liidu keskkonnakaitse eesmärgid, mida meetmega kavatsetakse toetada.

1.2. Märkige muud meetmega taotletavad eesmärgid. Kui eesmärgid ei ole puhtalt keskkonnaalased, siis selgitage, kas need võivad põhjustada konkurentsimoonutusi siseturul.

2. Jõustumine ja kestus

2.1. Kui seda ei ole juba esitatud üldise teabe vormi (I osa) punktis 5.4, märkige kuupäev, millest alates abikava kavatsetakse rakendada.

2.2. Märkige kava kestus[[1]](#footnote-1).

3. Abisaaja(d)

3.1. Kui seda ei ole juba esitatud üldise teabe vormi (I osa) punktis 3, kirjeldage meetme(te) (võimalikku/võimalikke) abisaajat (abisaajaid).

3.2. Märkige abisaaja(te) asukoht (st kui meetmes võivad osaleda ainult asjaomases liikmesriigis või ka teistes liikmesriikides asuvad majandusüksused).

3.3. Selleks et hinnata vastavust kliima-, keskkonnakaitse- ja energiaalase riigiabi suuniste punktile 15, täpsustage, kas abi (üksikabina või abikava raames) antakse meetme(te) alusel sellisele ettevõtjale, kellele on esitatud seni täitmata korraldus abi tagasimaksmiseks pärast komisjoni varasemat otsust, millega abi on tunnistatud ebaseaduslikuks ja siseturuga kokkusobimatuks.

Jaatava vastuse korral esitage teave veel tagasimaksmata abisumma kohta, et komisjon võtaks seda abimeetme(te) hindamisel arvesse.

4. Kinnitage, et meede (meetmed) ei sisalda abi tegevusteks, mis ei kuulu kliima-, keskkonnakaitse- ja energiaalase riigiabi suuniste kohaldamisalasse (vt kliima-, keskkonnakaitse- ja energiaalase riigiabi suuniste punkt 13). Muudel juhtudel täpsustage.

5. Meetme(te) eelarve ja rahastamine

5.1. Kui seda ei ole juba märgitud üldise teabe vormi (I osa) punktis 7.1 esitatud tabelis, esitage aasta- ja/või kogueelarve meetme(te) kogu kestuse jooksul; kui kogueelarve ei ole teada (näiteks seetõttu, et see sõltub hanke tulemustest), märkige hinnanguline eelarve, sealhulgas selle arvutamise eeldused[[2]](#footnote-2).

5.2. Kui meedet (st maks / maksutaoline tasu) rahastatakse maksust, siis selgitage, kas:

(a) maks on kehtestatud seadusega või muu seadusandliku aktiga; jaatava vastuse korral märkige õigusakti number ning vastuvõtmise ja jõustumise kuupäev, samuti link õigusaktile;

(b) maks on kehtestatud nii omamaistele kui ka imporditud toodetele;

(c) teatatud meede toob kasu nii omamaistele kui ka imporditud toodetele;

(d) maksust rahastatakse meedet täielikult või ainult osaliselt. Kui maksust rahastatakse meedet ainult osaliselt, märkige meetme muud rahastamisallikad ja nende osakaal;

(e) teatatud meetme rahastamiseks kasutatavast maksust rahastatakse ka muid abimeetmeid. Kui jah, märkige muud asjaomasest maksust rahastatavad abimeetmed.

B osa. Abikava siseturuga kokkusobivuse hindamine

1. Positiivne tingimus: abi peab soodustama teatava majandustegevuse arengut

1.1. Majandustegevuse arengule kaasaaitamine

*Selles osas teabe esitamiseks vt kliima-, keskkonnakaitse- ja energiaalase riigiabi suuniste jaod 3.1.1 (punktid 23–25), 4.7.2.1 (punkt 310) ja 4.7.2.2 (punktid 311–313).*

6. ELi toimimise lepingu (edaspidi „alusleping“) artikli 107 lõike 3 punktis c on sätestatud, et komisjon võib tunnistada siseturuga kokkusobivaks „abi teatud majandustegevuse või teatud majanduspiirkondade arengu soodustamiseks, kui niisugune abi ei mõjuta ebasoovitavalt kaubandustingimusi määral, mis oleks vastuolus ühiste huvidega“. Seega peab aluslepingu selle sätte alusel antav siseturuga kokkusobiv abi aitama kaasa teatava majandustegevuse arengule.

Selleks et hinnata vastavust kliima-, keskkonnakaitse- ja energiaalase riigiabi suuniste punktile 23, märkige, millist majandustegevust abi soodustab ja kuidas selle tegevuse arendamist toetatakse.

7. Selleks et hinnata vastavust kliima-, keskkonnakaitse- ja energiaalase riigiabi suuniste punktile 25, „kirjeldage, kas ja kuidas aitab abi kaasa liidu kliima-, keskkonna- ja energiapoliitika eesmärkide saavutamisele, ning täpsemalt abi eeldatavat kasulikkust seoses olulise panusega keskkonnakaitsesse, sealhulgas kliimamuutuste leevendamisse, või energia siseturu tõhusasse toimimisse“.

8. Lisaks sellele märkige sõltuvalt kliima-, keskkonnakaitse- ja energiaalase riigiabi suuniste jaotisest, mille alla toetatavad tegevused kuuluvad, mil määral on abi seotud kliima-, keskkonnakaitse- ja energiaalase riigiabi suuniste punktis 135 (jagu 4.2), punktides 160–161 (jagu 4.3.1), punktides 190–191 (jagu 4.3.2), punktides 217–219 (jagu 4.4), punktides 253–254 (jagu 4.5) või punktides 276–278 (jagu 4.6) kirjeldatud eesmärkide ja/või poliitikameetmetega.

9. Kliima-, keskkonnakaitse- ja energiaalase riigiabi suuniste punkti 311 kohaselt ja olenevalt kliima-, keskkonnakaitse- ja energiaalase riigiabi suuniste jaost, mille alla toetatavad tegevused kuuluvad, esitage teave abimeetme(te) täpse ulatuse ja toetatava tegevuse kohta, ning vastake asjakohase täiendava teabe lehe järgmis(t)ele küsimus(t)ele. Tegevuse puhul, mis on hõlmatud järgmise jaoga:

* 4.2 (asjakohase täiendava teabe lehe küsimused 9–12)
* 4.3.1 (asjakohase täiendava teabe lehe küsimus 10)
* 4.3.2 (asjakohase täiendava teabe lehe küsimus 10).
* 4.4 (asjakohase täiendava teabe lehe küsimused 11–13)
* 4.5 (asjakohase täiendava teabe lehe küsimused 10–15)
* 4.6 (asjakohase täiendava teabe lehe küsimused 10–12)

10. Märkige, kas toetatava tegevuse peamine eesmärk on süsinikuheite vähendamine. Kui kasvuhoonegaaside heitkoguste vältimine või vähendamine on abimeetme peamine eesmärk, siis vaadake kliima-, keskkonnakaitse- ja energiaalase riigiabi suuniste jao 4.1 kohta kooskõlas suuniste punktiga 312 esitatud täiendava teabe lehte, sest sellist abi hinnatakse kliima-, keskkonnakaitse- ja energiaalase riigiabi suuniste jao 4.1 alusel.

11. Esitage vähendatavate maksude või maksutaoliste tasude üksikasjalik kirjeldus (sealhulgas nende eesmärk, kuidas need jaotuvad maksubaasi lõikes, määr ning kõnealuse määra määramisse ja muutmisse kaasatud üksused, samuti tulu kogumise ja haldamise kohta). Selle põhjal ning kliima-, keskkonnakaitse- ja energiaalase riigiabi suuniste punktile 313 vastavuse tagamiseks näidake, et kavandatav meede ei sisalda selliste maksude või tasude vähendamist, mis kajastavad energiaga varustamise või sellega seotud teenuste osutamise põhikulusid, nagu võrgutasud või reservvõimsuse mehhanismide rahastamiseks kehtestatud tasud. Lisaks sellele kinnitage, et meede ei hõlma energiapoliitika eesmärkide rahastamiseks kasutatavate elektritarbimise tasude vähendamist.

12. Kirjeldage abisaaja(te) suhtes kohaldatavaid rahastamiskõlblikkuse nõudeid (näiteks tehnilised, keskkonnaalased (st load), finants- (st tagatised) või muud nõuded, millele abisaaja(d) peavad vastama).

1.2. Ergutav mõju

*Selles osas teabe esitamiseks vt kliima-, keskkonnakaitse- ja energiaalase riigiabi suuniste jaod 3.1.2 (punktid 26–32) ja 4.7.2.3 (punktid 315–316).*

13. Abi saab pidada majandustegevust soodustavaks üksnes juhul, kui sellel on ergutav mõju. Selleks et hinnata vastavust kliima-, keskkonnakaitse- ja energiaalase riigiabi suuniste punktile 26, selgitage, kuidas meede ajendab (meetmed ajendavad) „abisaajat muutma oma käitumist ning tegelema täiendava majandustegevusega või keskkonnasõbralikuma majandustegevusega, millega ta ilma abita ei tegeleks või tegeleks väiksemas ulatuses või teistsugusel viisil.“

14. Kliima-, keskkonnakaitse- ja energiaalase riigiabi suuniste punktide 28 ja 315 kohaselt:

14.1. kirjeldage põhjalikult tegelikku stsenaariumi, mis abimeetmest eeldatavasti tuleneb, ja tõenäolisi vastupidiseid stsenaariume, kui abi ei anta[[3]](#footnote-3). Kui eeldate, et toetatakse abisaajate eri kategooriaid, siis veenduge, et vastupidine stsenaarium on iga kategooria puhul usutav.

Võtke arvesse vastupidist stsenaariumit käsitlevaid nõudeid kliima-, keskkonnakaitse- ja energiaalase riigiabi suuniste punktides 165–169 (projektide ja tegevuste puhul, mis kuuluvad kliima-, keskkonnakaitse- ja energiaalase riigiabi suuniste jao 4.3.1 kohaldamisalasse) ja 226–230 (projektide ja tegevuste puhul, mis kuuluvad jagude 4.4 ja 4.5 kohaldamisalasse) ning vastake vastava täiendava teabe lehe küsimustele jagude 4.3.1, 4.4 või 4.5 kohta;

14.2. selgitage lühidalt tõenäolis(t)e vastupidis(t)e stsenaariumi(de) valiku põhjuseid, võttes vajaduse korral arvesse abisaajate eri kategooriaid;

14.3. kvantifitseerige tegelike ja vastupidiste stsenaariumide kulud ja tulud ning põhjendage käitumise muutust, kui see on asjakohane, iga abisaajakategooria puhul, võrreldes võrdlusprojekti[[4]](#footnote-4) või tegevuse kasumlikkust maksu või maksutaolise tasu vähendamise korral ja ilma vähenduseta,[[5]](#footnote-5) võttes aluseks järgmise:

(a) vastava(d) võrdlusprojekti(d), vastavad vastupidised stsenaariumid ja neist tuleneva rahastamispuudujäägi[[6]](#footnote-6)

*VÕI*

(b) samaväärsed andmed.

15. Selleks et hinnata vastavust kliima-, keskkonnakaitse- ja energiaalase riigiabi suuniste punktile 27, esitage teave, mis kinnitab, et abiga ei toetata sellise tegevuse kulusid, millega abisaaja igal juhul tegeleks, ega hüvitata majandustegevuse tavalist äririski*.*

16. Kliima-, keskkonnakaitse- ja energiaalase riigiabi suuniste punktidele 29, 31 ja 316 vastavuse tõendamiseks märkige, kas projekt või tegevus algas juba enne seda, kui abisaaja esitas riiklikele ametiasutustele kirjaliku abitaotluse.

17. Projektide või tegevuste puhul, mis algasid enne abitaotluse esitamist:

(a) kinnitage, et meetmega nähakse ette õigus saada abi objektiivsete ja mittediskrimineerivate kriteeriumide alusel, ilma et liikmesriik saaks täiendavalt oma kaalutlusõigust kasutada, ning et meede on vastu võetud ja jõustunud enne abi saava projekti või tegevusega seotud tööde alustamist;

*VÕI*

(b) kui projekt või tegevus algas juba enne kirjaliku abitaotluse esitamist ning enne meetme vastuvõtmist ja/või jõustumist, kinnitage, et projekt või tegevus oli juba hõlmatud eelneva sarnase maksu- või maksutaoliste soodustuste kavaga;

*VÕI*

(c) näidake, et projekt või tegevus kuulub kliima-, keskkonnakaitse- ja energiaalase riigiabi suuniste punkti 31 alapunktis b või c sätestatud erandjuhu alla.

18. Selleks et tõendada vastavust kliima-, keskkonnakaitse- ja energiaalase riigiabi suuniste punktile 30, kinnitage, et abitaotlus sisaldab vähemalt taotleja nime, projekti või tegevuse kirjeldust, sealhulgas selle asukohta, ja selle elluviimiseks vajalikku abisummat.

19. Selleks et tõendada vastavust kliima-, keskkonnakaitse- ja energiaalase riigiabi suuniste punktile 32:

(a) märkige, kas teatatud meetme(te) suhtes kohaldatakse liidu standardeid,[[7]](#footnote-7) liidu vastavatest standarditest rangemaid või ambitsioonikamaid kohustuslikke riiklikke standardeid või liidu standardite puudumisel vastu võetud kohustuslikke riiklikke standardeid.

Sellega seoses esitage teave, millega tõendatakse ergutava mõju olemasolu.

(b) kui asjakohane liidu standard on juba vastu võetud, kuid ei ole veel jõustunud, siis tõendage, et abil on ergutav mõju, sest see ergutab investeeringut tegema ja lõpule viima vähemalt 18 kuud enne standardi jõustumist;

(c) jao 4.2 kohaldamisalasse kuuluvate projektide ja tegevuste puhul selgitage, kas projektid, mille tasuvusperiood[[8]](#footnote-8) on lühem kui viis aastat, on meetme(te) raames abikõlblikud. Jaatava vastuse korral esitage tõendid, mis näitavad, et abi on vaja käitumise muutuse esilekutsumiseks, nagu on nõutud kliima-, keskkonnakaitse- ja energiaalase riigiabi suuniste punktis 142.

1.3. Liidu õiguse asjakohaste sätete rikkumise puudumine

*Selles osas teabe esitamiseks vt kliima-, keskkonnakaitse- ja energiaalase riigiabi suuniste jagu 3.1.3 (punkt 33).*

20. Esitage teave, mis kinnitab kooskõlas kliima-, keskkonnakaitse- ja energiaalase riigiabi suuniste punktiga 33 vastavust ELi õiguse asjakohastele sätetele.

21. Kui meetme(te) rahastamiseks kasutatakse maksu, selgitage, kas on vaja hinnata vastavust aluslepingu artiklitele 30 ja 110. Jaatava vastuse korral tõendage, kuidas meede on kooskõlas aluslepingu artiklitega 30 ja 110.Sellega seoses võib viidata küsimuse 5.2 all esitatud teabele, mille kohaselt teatatud meedet (meetmeid) rahastatakse maksust.

2. Negatiivne tingimus: abi ei tohi mõjutada ebasoovitavalt kaubandustingimusi määral, mis oleks vastuolus ühiste huvidega

2.1. Konkurentsi- ja kaubandusmoonutuste minimeerimine

2.1.1. Abi vajalikkus

*Selles osas teabe esitamiseks vt kliima-, keskkonnakaitse- ja energiaalase riigiabi suuniste jagu 3.2.1.1 (punktid 34–38).*

22. Selgitage, millise(d) turutõrke(d), mis ei võimalda saavutada piisavat keskkonnakaitse taset, on teie ametiasutused kindlaks teinud. Täpsustage, millisesse kategooriasse kuuluvad kindlakstehtud turutõrked, ning viidake kliima-, keskkonnakaitse- ja energiaalase riigiabi suuniste punkti 34 alapunktidele a, b, c või d.

23. Kooskõlas kliima-, keskkonnakaitse- ja energiaalase riigiabi suuniste punktiga 35 esitage teave kehtestatud poliitika ja võetud meetmete kohta, mille teie riigi ametiasutused on kindlaks teinud ja mis on juba suunatud asjaomaste regulatiivsete tõrgete või turutõrgete kõrvaldamisele.

24. Selleks et tõendada vastavust kliima-, keskkonnakaitse- ja energiaalase riigiabi suuniste punktile 36, esitage teave, mis tõendab, et abi on tõhusalt suunatud allesjäänud turutõrgete kõrvaldamisele, võttes arvesse ka võimalikku muud poliitikat ja meetmeid, mis on juba kehtestatud mõne tuvastatud turutõrke kõrvaldamiseks.

25. Selleks et tõendada vastavust kliima-, keskkonnakaitse- ja energiaalase riigiabi suuniste punktile 37, selgitage, kas ametiasutuste andmetel on teatatud meetme(te)ga hõlmatud projektide või tegevustega tehnoloogilise sisu, riskitaseme ja suuruse poolest sarnased projektid või tegevused juba liidus turutingimustel ellu viidud. Jaatava vastuse korral esitage täiendavaid tõendeid, et näidata vajadust riigiabi järele.

26. Selleks et tõendada vastavust kliima-, keskkonnakaitse- ja energiaalase riigiabi suuniste punktile 38, viidake 14. küsimuse punktile c antud vastuses juba esitatud kvantitatiivsetele tõenditele.

2.1.2. Asjakohasus

*Selles osas teabe esitamiseks vt kliima-, keskkonnakaitse- ja energiaalase riigiabi suuniste jagu 3.2.1.2 (punktid 39–46).*

27. Selleks et kontrollida vastavust kliima-, keskkonnakaitse- ja energiaalase riigiabi suuniste punktile 40, tõendage, et puuduvad vähem moonutavad vahendid, mis on asjakohasemad.

28. Selleks et kontrollida vastavust kliima-, keskkonnakaitse- ja energiaalase riigiabi suuniste punktile 41, tõendage, et abimeede on kavandatud nii, et see ei kahjusta muude sama turutõrget kõrvaldavate meetmete, näiteks turupõhiste mehhanismide (nt ELi HKS) tõhusust.

29. Selleks et kontrollida vastavust kliima-, keskkonnakaitse- ja energiaalase riigiabi suuniste punktile 42, kinnitage, et ühtegi abimeetme(te) abisaajat ei saa pidada saaste eest vastutavaks kehtiva liidu või liikmesriigi õiguse alusel (*põhimõte „saastaja maksab“*).

30. Selleks et kontrollida vastavust kliima-, keskkonnakaitse- ja energiaalase riigiabi suuniste punktidele 43–46 ja tõendada abi asjakohasust erinevate abivahendite puhul, esitage alljärgnev teave.

(a) Selgitage, miks muud potentsiaalselt vähem moonutavad abivormid on vähem asjakohased, nagu on nõutud kliima-, keskkonnakaitse- ja energiaalase riigiabi suuniste punktis 44.

(b) Tõendage, et abimeetme valik on turutõrke kõrvaldamiseks asjakohane, nagu on nõutud kliima-, keskkonnakaitse- ja energiaalase riigiabi suuniste punktis 45.

(c) Selgitage, kuidas abimeede ja selle ülesehitus on asjakohased meetme selle eesmärgi saavutamiseks (kliima-, keskkonnakaitse- ja energiaalase riigiabi suuniste punkt 46).

2.1.3. Proportsionaalsus

*Selles osas teabe esitamiseks vt kliima-, keskkonnakaitse- ja energiaalase riigiabi suuniste jagu 4.7.2,4 (punktid 318–320).*

31. Kliima-, keskkonnakaitse- ja energiaalase riigiabi suuniste punktile 318 vastavuse kontrollimiseks esitage teave, mis tõendab, et abi ei ületa maksu tavasummat, mida muidu kohaldataks.

32. Kui maksu või maksutaolise tasu vähendamine on sõltuvalt kliima-, keskkonnakaitse- ja energiaalase riigiabi suuniste jaost, mille alla toetatavad tegevused kuuluvad, seotud investeerimiskuludega, kirjeldage kooskõlas kliima-, keskkonnakaitse- ja energiaalase riigiabi suuniste punktiga 319, kuidas tagatakse, et abi ei ületa kohaldatavaid abi ülemmäärasid ja maksimaalseid abisummasid:

* jao 4.2 puhul (kliima-, keskkonnakaitse- ja energiaalase riigiabi suuniste punktid 146–151)
* jao 4.3.1 puhul (kliima-, keskkonnakaitse- ja energiaalase riigiabi suuniste punktid 177–180)
* jao 4.3.2 puhul (kliima-, keskkonnakaitse- ja energiaalase riigiabi suuniste punktid 200–204)
* jao 4.4 puhul (kliima-, keskkonnakaitse- ja energiaalase riigiabi suuniste punktid 239–245)
* jao 4.5 puhul (kliima-, keskkonnakaitse- ja energiaalase riigiabi suuniste punktid 265–271)
* jao 4.6 puhul (kliima-, keskkonnakaitse- ja energiaalase riigiabi suuniste punktid 288–291)

Vastake abi ülemmäärade ja maksimaalsete abisummade kohta vastava jao täiendava teabe lehel olevatele küsimustele.

33. Kui maksu või maksutaolise tasu vähendamine vähendab korduvaid tegevuskulusid, kirjeldage kliima-, keskkonnakaitse- ja energiaalase riigiabi suuniste punktiga 320 vastavuse kontrollimiseks, kuidas tagatakse, et abisumma ei ületa keskkonnasõbraliku projekti või tegevuse kulude ja vähem keskkonnasõbraliku vastupidise stsenaariumi kohaste kulude vahet. Esitage üksikasjad ka selle kohta, kuidas võetakse arvesse keskkonnasõbralikuma projektiga kaasnenud võimalik kokkuhoid või lisatulu.

2.1.4. Läbipaistvus

*Selles osas teabe esitamiseks vt kliima-, keskkonnakaitse- ja energiaalase riigiabi suuniste jagu 3.2.1.4 (punktid 58–62).*

34. Kinnitage, et liikmesriik täidab kliima-, keskkonnakaitse- ja energiaalase riigiabi suuniste punktides 58–61 sätestatud läbipaistvusnõudeid.

35. Esitage link veebisaidile, kus avaldatakse heakskiidetud abikava või üksikabi andmise otsuse ja selle rakendussätete täistekst ning teave iga üksikabi kohta, mida antakse sihtotstarbeliselt või kliima-, keskkonnakaitse- ja energiaalase riigiabi suuniste alusel heakskiidetud abikava alusel ja mis ületab 100 000 eurot, kusjuures üksikabi summad võib avaldada kliima-, keskkonnakaitse- ja energiaalase riigiabi suuniste punktis 60 sätestatud vahemikena.

2.2. Abi tõttu konkurentsile ja kaubandusele avalduva põhjendamatu negatiivse mõju vältimine ning tasakaalustamine

*Selles osas teabe esitamiseks vt kliima-, keskkonnakaitse- ja energiaalase riigiabi suuniste jaod 3.2.2 (punktid 63–70) ja 4.7.2.5 (punktid 322–324).*

36. Selleks et kontrollida vastavust kliima-, keskkonnakaitse- ja energiaalase riigiabi suuniste punktile 67, esitage teave teatatud meetme(te) võimaliku lühi- ja pikaajalise negatiivse mõju kohta konkurentsile ja kaubandusele.

37. Selgitage, kas meede on seotud mõne järgmise olukorraga.

(a) Sellest saab kasu ainult üks abisaaja või eriti piiratud arv abisaajaid.

(b) See on suunatud turule (või turgudele), kus turgu valitsevad ettevõtjad omandasid turuvõimu enne turu liberaliseerimist.

38. Kui abimeede keskendub konkreetsele tehnoloogilisele valikule, põhjendage tehnoloogilise valiku põhjust ja kirjeldage, kuidas see ei takista puhtamate tehnoloogiate kasutuselevõttu.

39. Kui teatatud meetme(te)l on ainult üks või väga piiratud arv abisaajaid, siis selleks, et kontrollida vastavust kliima-, keskkonnakaitse- ja energiaalase riigiabi suuniste punktile 68:

(a) selgitage, kas teatatud meede/meetmed tugevdavad või säilitavad abisaaja(te) turuvõimu või pärsivad olemasolevate konkurentide laienemist või ajendavad neid turult lahkuma või takistavad uute konkurentide turuletulekut. Selgitage sellega seoses ka seda, kas abimeetmega kaasneb abisaaja tootmisvõimsuse suurenemine;

(b) kirjeldage meetmeid, mis on kehtestatud selleks, et piirata abisaaja(te)le abi andmisest tulenevat võimalikku konkurentsimoonutust.

40. Selleks et kontrollida vastavust kliima-, keskkonnakaitse- ja energiaalase riigiabi suuniste punktile 69, esitage järgmised selgitused.

(a) Kas teatatud meetme(te) alusel antava abi eesmärk on säilitada majandustegevus ühes piirkonnas või meelitada seda ligi teistest siseturu piirkondadest.

(b) Jaatava vastuse korral täpsustage, milline on teatatud meetme(te) keskkonnamõju ja kuidas teatatud meede (meetmed) parandavad praegust keskkonnakaitse taset liikmesriikides.

(c) Kuidas tagatakse, et teatatud meetme(te) alusel antud abi ei avalda ilmselgelt negatiivset mõju konkurentsile ja kaubandusele.

41. Selleks et kontrollida vastavust kliima-, keskkonnakaitse- ja energiaalase riigiabi suuniste punktile 70:

(a) kinnitage, et teatatud abikava alusel võib abi anda maksimaalselt kümne aasta jooksul alates kuupäevast, mil teatati komisjoni otsusest, millega abi tunnistati siseturuga kokkusobivaks;

(b) kinnitage, et juhul, kui ametiasutused soovivad rakendada abikava maksimumperioodist kauem, teatavad nad meetmest uuesti.

42. Kirjeldage, kuidas tagatakse, et abi antakse kooskõlas kliima-, keskkonnakaitse- ja energiaalase riigiabi suuniste punktiga 322 ühtemoodi kõigile abikõlblikele ettevõtjatele, kes tegutsevad samas majandustegevuse sektoris ja kes on abimeetme eesmärke silmas pidades samas või sarnases faktilises olukorras.

43. Kavade puhul, mis kestavad kauem kui kolm aastat, kirjeldage kooskõlas kliima-, keskkonnakaitse- ja energiaalase riigiabi suuniste punktiga 323 järelevalvet, millega tagatakse abi jätkuv vajalikkus, ning kinnitage, et kava kontrollitakse vähemalt iga kolme aasta järel.

44. Kliima-, keskkonnakaitse- ja energiaalase riigiabi suuniste punkti 324 kohaselt ja olenevalt kliima-, keskkonnakaitse- ja energiaalase riigiabi suuniste jaost, mille alla toetatavad tegevused kuuluvad, vastake asjakohase täiendava teabe lehe järgmis(t)ele küsimus(t)ele. Projektide puhul, mis kuuluvad järgmiste jagude alla:

* 4.2 (asjakohase täiendava teabe lehe küsimus 52)
* 4.3.1 (asjakohase täiendava teabe lehe küsimused 49–52)
* 4.3.2 (asjakohase täiendava teabe lehe küsimused 46–55)

3. Abi positiivse mõju ning konkurentsile ja kaubandusele avalduva negatiivse mõju kaalumine

*Selles osas teabe esitamiseks vt kliima-, keskkonnakaitse- ja energiaalase riigiabi suuniste jagu 3.3 (punktid 71–76).*

45. Selleks et kontrollida vastavust kliima-, keskkonnakaitse- ja energiaalase riigiabi suuniste punktile 72, selgitage, kas teatatud meetme(te) raames toetatav tegevus vastab Euroopa Parlamendi ja nõukogu määruse (EL) 2020/852[[9]](#footnote-9) artiklis 3 sätestatud keskkonnasäästliku majandustegevuse kriteeriumidele, sealhulgas olulise kahju ärahoidmise põhimõttele, või muudele võrreldavatele meetoditele.

C osa. Hindamine

*Selles osas teabe esitamiseks vt kliima-, keskkonnakaitse- ja energiaalase riigiabi suuniste 5. jagu (punktid 455–463).*

46. Kui teatatud meede ületab kliima-, keskkonnakaitse- ja energiaalase riigiabi suuniste punktis 456 sätestatud eelarve/kulude künniseid, selgitage, miks tuleks teie arvates kohaldada kliima-, keskkonnakaitse- ja energiaalase riigiabi suuniste punktis 457 sätestatud erandit, või lisage käesolevale täiendava teabe lehele lisa, mis sisaldab hindamiskava projekti, mis hõlmab kliima-, keskkonnakaitse- ja energiaalase riigiabi suuniste punktis 458 nimetatud kohaldamisala[[10]](#footnote-10).

……………………………………………………………………………………………

47. Kui on esitatud hindamiskava projekt, siis:

(a) tehke allpool kokkuvõte lisas esitatud hindamiskava projektist;

(b) kinnitage, et järgitakse kliima-, keskkonnakaitse- ja energiaalase riigiabi suuniste punkti 460;

(c) esitage kuupäev ja link veebisaidile, kus hindamiskava on üldsusele kättesaadav.

48. Juhul kui abikava suhtes ei kohaldata praegu järelhindamist ja selle kestus ületab kolme aastat, siis selleks et kontrollida vastavust kliima-, keskkonnakaitse- ja energiaalase riigiabi suuniste punkti 459 alapunktile b, kinnitage, et teatate hindamiskava projektist 30 tööpäeva jooksul pärast olulist muudatust, millega suurendatakse abikava eelarvet rohkem kui 150 miljoni euroni mis tahes aastal või 750 miljoni euroni abikava kogukestuse jooksul.

49. Juhul kui abikava suhtes ei kohaldata praegu järelhindamist, siis selleks et kontrollida vastavust kliima-, keskkonnakaitse- ja energiaalase riigiabi suuniste punkti 459 alapunktile c, esitage allpool kohustus, et liikmesriik esitab hindamiskava projekti 30 tööpäeva jooksul pärast eelmisel aastal üle 150 miljoni euro suuruste kulude kandmist ametlikesse raamatupidamisaruannetesse.

50. Selleks et kontrollida vastavust kliima-, keskkonnakaitse- ja energiaalase riigiabi suuniste punktile 461:

(a) täpsustage, kas sõltumatu ekspert on juba valitud või valitakse edaspidi;

(b) esitage teave eksperdi valimise menetluse kohta;

(c) selgitage, kuidas on ekspert abi andvast asutusest sõltumatu.

51. Selleks et kontrollida vastavust kliima-, keskkonnakaitse- ja energiaalase riigiabi suuniste punktile 461:

(a) esitage kavandatud tähtajad hindamise vahe- ja lõpparuande esitamiseks. Lõplik hindamisaruanne tuleb esitada komisjonile aegsasti, et oleks võimalik hinnata abikava võimalikku pikendamist, ja hiljemalt üheksa kuud enne abikava lõppemist, kooskõlas kliima-, keskkonnakaitse- ja energiaalase riigiabi suuniste punktiga 463. Juhime tähelepanu sellele, et seda tähtaega võidakse lühendada kavade puhul, mida tuleb hinnata nende kahe viimase rakendamisaasta jooksul;

(b) kinnitage, et hindamise vahe- ja lõpparuanne avalikustatakse. Esitage kuupäev ja link veebisaidile, kus need aruanded on üldsusele kättesaadavad.

D osa. Aruandlus ja järelevalve

*Selles osas teabe esitamiseks vt kliima-, keskkonnakaitse- ja energiaalase riigiabi suuniste 6. jagu (punktid 464 ja 465).*

52. Kinnitage, et liikmesriik täidab kliima-, keskkonnakaitse- ja energiaalase riigiabi suuniste 6. jao punktides 464 ja 465 sätestatud aruandlus- ja järelevalvenõudeid.

1. Abikava kestus on ajavahemik, mille jooksul võib abi taotleda ja taotluse kohta otsuse teha (seega aeg, mida riiklikud ametiasutused toetusetaotluste heakskiitmiseks vajavad). Selles küsimuses viidatud kestus ei ole seotud abikava alusel sõlmitud lepingute kestusega, mis võib olla pikem kui meetme kestus. [↑](#footnote-ref-1)
2. Juhime tähelepanu sellele, et tegeliku või hinnangulise eelarve muudatus võib tähendada abi muutmist, millest tuleb uuesti teatada. [↑](#footnote-ref-2)
3. Juhime tähelepanu sellele, et kliima-, keskkonnakaitse- ja energiaalase riigiabi suuniste punktides 38 ja 52 ning joonealustes märkustes 39 ja 45 on esitatud täiendavad juhised selle kohta, kuidas tuleks välja töötada tõenäoline vastupidine stsenaarium. [↑](#footnote-ref-3)
4. „Võrdlusprojekt“ on määratletud kliima-, keskkonnakaitse- ja energiaalase riigiabi suuniste punkti 19 alapunktis 63. [↑](#footnote-ref-4)
5. Näiteks kui meede seisneb elektriautode registreerimismaksu vähendamises, peaks liikmesriik kõigepealt võrdlema võrdlusprojekti (elektrisõidukipargi soetamine) ja vastupidise stsenaariumi (nt bensiinimootoriga sõidukipargi soetamine) kasumlikkust, kohaldades mõlemal juhul tavapärast autoregistreerimismaksu. Seejärel peab liikmesriik tõendama, et elektrisõidukite registreerimismaksu vähendamine motiveeriks abisaajat soetama elektrisõidukiparki, võrreldes selleks võrdlusprojekti kasumlikkust maksuvähendusega (st elektrisõidukipargi soetamine, mille suhtes kohaldatakse vähendatud registreerimismaksu) ja vastupidise stsenaariumiga projekti kasumlikkust (st bensiinimootoriga autopargi soetamine, kohaldades tavapärast registreerimismaksu määra). Teine näide võiks olla meede, mis seisneb keskkonnasõbralikesse masinatesse tehtavate investeeringute puhul lisaks tavapärasele amortisatsioonile 40 % lisakulude mahaarvamises maksustatavast tulubaasist. Sellisel juhul peaks liikmesriik võrdlema võrdlusprojekti (keskkonnasõbralike masinate soetamine) ja vastupidise stsenaariumiga projekti (nt standardmasinate soetamine) kasumlikkust, kohaldades mõlema stsenaariumi puhul maksustamise puhul tavapäraseid amortisatsioonieeskirju ja sama amortisatsiooniperioodi. Seejärel peab liikmesriik tõendama, et keskkonnasõbralike masinate investeeringukulude täiendav vähendamine 40 % võrra maksubaasist (seega amortisatsioon kokku 140 % ulatuses masina kasutusaja jooksul) motiveeriks abisaajat ostma seda kallimat mudelit. Selleks võrreldakse võrdlusprojekti kasumlikkust maksuvähendusega (st lõplik maksusumma, mis kuulub tasumisele pärast maksubaasi suhtes täiendava mahaarvamise kohaldamist) ja vastupidise stsenaariumi projekti kasumlikkust (st lõplik maksusumma, mis kuulub tasumisele pärast tavapäraste amortisatsioonieeskirjade kohaldamist maksubaasi suhtes). [↑](#footnote-ref-5)
6. Vt joonealuses märkuses 6 esitatud näited. [↑](#footnote-ref-6)
7. Kliima-, keskkonnakaitse- ja energiaalase riigiabi suuniste punkti 19 alapunkti 89 kohaselt on „liidu standard“:

   *kohustuslik liidu standard, millega nähakse ette keskkonnakaitse tase, mille ettevõtjad peavad saavutama, välja arvatud liidu tasandil kehtestatud standardid või eesmärgid, mis on siduvad liikmesriikidele, kuid mitte üksikutele ettevõtjatele;*

   *kohustus kasutada parimat võimalikku tehnikat (PVT), nagu see on määratletud direktiivis 2010/75/EL, ja tagada, et heitkogused ei ületa taset, mis saavutataks parima võimaliku tehnika kasutamisel; kui parima võimaliku tehnikaga seotud heitetasemed on kindlaks määratud direktiivi 2010/75/EL või muude kohaldatavate direktiivide alusel vastu võetud rakendusaktides, kehtivad käesolevate suuniste kohaldamisel need tasemed; kui selliseid tasemeid väljendatakse vahemikuna, kohaldatakse piirmäära, mis vastab parima võimaliku tehnika saavutamise kõige madalamale tasemele asjaomase ettevõtja puhul.* [↑](#footnote-ref-7)
8. Tasuvusperiood on aeg, mis kulub investeeringu (ilma abita) tagasi teenimiseks. [↑](#footnote-ref-8)
9. Euroopa Parlamendi ja nõukogu 18. juuni 2020. aasta määrus (EL) 2020/852, millega kehtestatakse kestlike investeeringute hõlbustamise raamistik ja muudetakse määrust (EL) 2019/2088 (ELT L 198, 22.6.2020, lk 13). [↑](#footnote-ref-9)
10. Hindamiskavast teatamiseks vajalik täiendava teabe lehe vorm (osa III.8) on kättesaadav siin: <https://competition-policy.ec.europa.eu/state-aid/legislation/forms-notifications-and-reporting_en#evaluation-plan> [↑](#footnote-ref-10)