|  |
| --- |
| III.6. rész –Kiegészítő adatlap az éghajlatvédelmi, a környezetvédelmi és energetikai állami támogatásokról szóló 2022. évi iránymutatás[[1]](#footnote-2) alapján nyújtott állami támogatáshoz – Frissített változat\* 4.7.2. fejezet – Környezetvédelmi támogatás adók vagy adójellegű díjak csökkentése formájában  \* hivatalosan még nem fogadták el |

*Ezt a kiegészítő adatlapot kell használni az éghajlatvédelmi, a környezetvédelmi és energetikai állami támogatásokról szóló 2022. évi iránymutatás (a továbbiakban: az iránymutatás) hatálya alá tartozó valamennyi támogatás bejelentéséhez.*

*Ez a kiegészítő adatlap az iránymutatás 4.7.2. szakaszának hatálya alá tartozó intézkedésekre vonatkozik. Ha a bejelentésben olyan intézkedések szerepelnek, amelyekre az iránymutatás több szakasza is vonatkozik, kérjük, töltse ki az iránymutatás megfelelő szakaszához kapcsolódó kiegészítő adatlapot, amint rendelkezésre áll.*

*Az e kiegészítő adatlap mellékleteként a tagállamok által benyújtott valamennyi dokumentumot meg kell számozni, és a dokumentumok számát fel kell tüntetni e kiegészítő adatlap vonatkozó szakaszában.*

|  |
| --- |
| **A. szakasz: A bejelentett intézkedés(ek) fő jellemzőinek összefoglalása** |

1. **A bejelentett intézkedés(ek) háttere és célkitűzése(i).**
   1. Amennyiben az általános adatlap (I. rész) 5.2. szakaszában még nem szerepel, kérjük, ismertesse a hátteret és a fő célkitűzést, kitérve azokra az uniós környezetvédelmi célkitűzésekre, amelyek támogatására az intézkedés irányul.

* 1. Kérjük, tüntesse fel az intézkedés bármilyen egyéb célkitűzését. A nem kizárólag környezetvédelmi jellegű célkitűzések esetében, kérjük, fejtse ki, hogy eredményezhetnek-e versenytorzulást a belső piacon.

1. **Hatálybalépés és időtartam:**
   1. Amennyiben az általános adatlap (I. rész) 5.5. szakaszában még nem tüntette fel, kérjük, tüntesse fel a támogatási program tervezett hatálybalépésének időpontját.

* 1. Kérjük, tüntesse fel a program időtartamát[[2]](#footnote-3).

1. **Kedvezményezett(ek)** 
   1. Amennyiben az általános adatlap (I. rész) 3. szakaszában még nem ismertette, kérjük, ismertesse az intézkedés(ek) (potenciális) kedvezményezettjét/kedvezményezettjeit:

* 1. Kérjük, tüntesse fel a kedvezményezett(ek) elhelyezkedését (vagyis adja meg, hogy csak az adott tagállamban található vagy másik tagállambeli gazdálkodó szervezetek is jogosultak-e részt venni az intézkedésben):

* 1. Az iránymutatás 15. pontjának való megfelelés értékelése céljából kérjük, adja meg, hogy az intézkedés(ek) keretében részesül-e (egyedi vagy program részét képező) támogatásban olyan vállalkozás, amellyel szemben valamely még nem teljesített, támogatást jogellenesnek és a belső piaccal összeegyeztethetetlennek nyilvánító korábbi bizottsági határozaton alapuló visszafizetési felszólítás van érvényben.

Ha igen, kérjük, adjon tájékoztatást a még visszafizetendő támogatási összegről, hogy a Bizottság figyelembe vehesse a támogatási intézkedés(ek) értékelésében:

1. Kérjük, erősítse meg, hogy az intézkedés(ek) nem tartalmaz(nak) az iránymutatás hatályán kívüli tevékenységekhez nyújtott támogatást (lásd az iránymutatás 13. pontját). Ellenkező esetben adjon részletes magyarázatot:

1. **Költségvetés és az intézkedés(ek) finanszírozása.**
   1. Amennyiben az általános adatlap (I. rész) 7.1. szakaszában még nem szerepel, kérjük, adja meg az intézkedés(ek) teljes időtartamára vonatkozó éves és/vagy teljes költségvetést. Ha a teljes költségvetés nem ismert (például azért, mert pályázatok eredményétől függ), kérjük, becsült költségvetést tüntessen fel, megjelölve a kiszámításához felhasznált feltételezéseket[[3]](#footnote-4):

* 1. Az intézkedés (vagyis az adó-/adójellegű díjcsökkentés) díjból történő finanszírozása esetén kérjük, tisztázza az alábbiakat:
  2. Az adójellegű díjat jogszabály vagy egyéb jogalkotási aktus állapítja-e meg. Ha igen, kérjük, adja meg a jogi aktust, annak számát, elfogadásának és hatálybalépésének időpontját, valamint a jogi aktusra mutató internetes hivatkozást:

* 1. Az adójellegű díjat egyformán szabják-e ki hazai és importált termékekre:

* 1. A bejelentett intézkedés hazai és importált termékek számára egyformán előnyös-e:

* 1. Az adójellegű díj teljes egészében vagy csak részben finanszírozza-e az intézkedést. Ha az adójellegű díj csak részben finanszírozza az intézkedést, tüntesse fel az intézkedés finanszírozásához igénybe vett egyéb forrásokat és azok arányát:

* 1. A bejelentett intézkedést finanszírozó adójellegű díj egyúttal más támogatási intézkedéseket is finanszíroz-e. Ha igen, adja meg az adott adójellegű díjjal finanszírozott többi támogatási intézkedést is:

|  |
| --- |
| **B. szakasz: A támogatás összeegyeztethetőségének értékelése** |

|  |
| --- |
| *Pozitív feltétel: a támogatásnak elő kell segítenie egy gazdasági tevékenység fejlődését* |

|  |
| --- |
| Valamely gazdasági tevékenység fejlődésének előmozdítása |

*Az e szakaszban kért információk közlésével kapcsolatban lásd az iránymutatás 3.1.1. szakaszát (23–25. pontját), valamint 4.7.2.1. szakaszát (310. pontját) és 4.7.2.2. szakaszát (311–313. pontját).*

1. Az Európai Unió működéséről szóló szerződés (EUMSZ) 107. cikke (3) bekezdésének c) pontja kimondja, hogy a Bizottság a belső piaccal összeegyeztethetőnek tekintheti azt a támogatást, amely *„egyes gazdasági tevékenységek vagy gazdasági területek fejlődését előmozdító támogatás, amennyiben az ilyen támogatás nem befolyásolja hátrányosan a kereskedelmi feltételeket a közös érdekkel ellentétes mértékben”*. Ezért azoknak a támogatásoknak, amelyek az EUMSZ e rendelkezése szerint összeegyeztethetőnek minősülnek, hozzá kell járulniuk egyes gazdasági tevékenységek fejlődéséhez.

Az iránymutatás 23. pontjának való megfelelés értékelése céljából kérjük, jelölje meg azokat a gazdasági tevékenységeket, amelyeket a támogatás eredményeként előmozdítanak, és azt, hogy ezzel miként támogatják e tevékenységek fejlődését.

1. Az iránymutatás 25. pontjának való megfelelés értékelése céljából kérjük, írja le, „*hogy a támogatás az uniós éghajlat-politika, a környezetvédelmi politika és az energiapolitika célkitűzéseinek eléréséhez hozzájárul-e és miként, és konkrétabban a támogatás környezetvédelemhez – ideértve az éghajlatváltozás mérséklését, vagy a belső energiapiac hatékony működését – való érdemi hozzájárulás szempontjából várható előnyeit”*.

1. Továbbá, attól függően, hogy a támogatott tevékenységek az iránymutatás mely szakaszának hatálya alá tartoznak, kérjük, tüntesse fel, hogy milyen mértékben kapcsolódik a támogatás az iránymutatás következő pontjaiban ismertetett célkitűzésekhez és/vagy szakpolitikákhoz: 135. pont (a 4.2. szakasz esetében), 160–161. pont (a 4.3.1. szakasz esetében), 190–191. pont (a 4.3.2. szakasz esetében), 217–219. pont (a 4.4. szakasz esetében), 253–254. pont (a 4.5. szakasz esetében) vagy 276–278. pont (a 4.6. szakasz esetében).

1. Az iránymutatás 311. pontja értelmében, és attól függően, hogy a támogatott tevékenységek az iránymutatás mely szakaszának hatálya alá tartoznak, kérjük, adjon tájékoztatást a támogatási intézkedés(ek) pontos hatályáról és az általa/általuk támogatott tevékenységekről, a vonatkozó kiegészítő adatlap következő kérdésének/kérdéseinek megválaszolásával. A következő szakasz alá tartozó tevékenységek esetében:

o 4.2. (*a vonatkozó kiegészítő adatlap 9–12. kérdése)*

o 4.3.1. (*a vonatkozó kiegészítő adatlap 10. kérdése)*

o 4.3.2. (*a vonatkozó kiegészítő adatlap 10. kérdése)*

o 4.4. (*a vonatkozó kiegészítő adatlap 11–13. kérdése)*

o 4.5. (*a vonatkozó kiegészítő adatlap 10–15. kérdése)*

o 4.6. (*a vonatkozó kiegészítő adatlap 10–12. kérdése)*

1. Kérjük, erősítse meg, hogy a támogatott tevékenységek elsősorban dekarbonizációs célokat szolgálnak. Ha a támogatási intézkedés elsődleges célja az üvegházhatásúgáz-kibocsátás megelőzése vagy csökkentése, kérjük, használja az iránymutatás 4.1. szakaszához tartozó kiegészítő adatlapot az iránymutatás 312. pontjának megfelelően, mivel az ilyen intézkedés értékelése az iránymutatás 4.1. szakasza alapján fog történni.

1. Kérjük, részletesen ismertesse a csökkentésre kerülő adókat és/vagy adójellegű díjakat (ideértve azok célját, hogyan számítják fel azokat az adó/adójellegűdíj-alap szerint, az adó/adójellegű díj mértékét, valamint azokat a szervezeteket, amelyek részt vesznek az adó/adójellegű díj mértékének meghatározásában és felülvizsgálatában, valamint a bevételek beszedésében és kezelésében). Ennek alapján, az iránymutatás 313. pontjának való megfelelés biztosítása céljából, kérjük bizonyítsa, hogy a tervezett intézkedés nem terjed ki az adók vagy adójellegű díjak olyan csökkentésére, amelyek az energia- vagy kapcsolódó szolgáltatások nyújtásának alapköltségeit tükrözik, mint például a hálózati díjak, a kapacitásmechanizmusokat finanszírozó díjak. Továbbá, kérjük, erősítse meg, hogy az intézkedés nem terjed ki a villamosenergia-fogyasztásra kivetett olyan adójellegű díjak csökkentésére, amelyek valamely energiapolitikai célkitűzést finanszíroznak.

1. Kérjük, ismertesse a kedvezményezett(ek)re vonatkozó támogathatósági követelményeket (például megadva bármilyen műszaki, környezetvédelmi [vagyis engedélyek], pénzügyi [vagyis biztosítékok] vagy egyéb követelményt, amelyet a kedvezményezett/kedvezményezettek köteles/kötelesek teljesíteni).

|  |
| --- |
| Ösztönző hatás |

*Az e szakaszban kért információk közlését illetően lásd az iránymutatás 3.1.2. szakaszát (26–32. pont) és 4.7.2.3. szakaszát (315–316. pont).*

1. A támogatás csak akkor minősül gazdasági tevékenységet elősegítőnek, ha ösztönző hatása van. Az iránymutatás 26. pontjának való megfelelés értékelése céljából kérjük, ismertesse, hogy az intézkedés(ek) hogyan sarkallja/sarkallják arra *„a kedvezményezettet, hogy változtassa meg magatartását, folytasson olyan további vagy környezetbarátabb gazdasági tevékenységet, amelyet támogatás nélkül nem vagy korlátozottan vagy más módon végezne”*.

1. Az iránymutatás 28. és 315. pontja alapján:

Kérjük, részletesen ismertesse a támogatási intézkedés eredményeként várt tényleges helyzetet és a támogatás nélküli, valószínű kontrafaktuális forgatókönyv(ek)et[[4]](#footnote-5). Ha várhatóan különböző kategóriákba tartozó kedvezményezettek lesznek támogathatók, kérjük, biztosítsa, hogy a kontrafaktuális forgatókönyv mindegyik ilyen kategória esetében hihető legyen.

Kérjük, vegye figyelembe az iránymutatás 165–169. pontja szerinti kontrafaktuális forgatókönyvre vonatkozó követelményeket (a 4.3.1. szakasz hatálya alá tartozó projektek és tevékenységek esetében), és az iránymutatás 226–230. pontja szerinti kontrafaktuális forgatókönyvre vonatkozó követelményeket (a 4.4. és a 4.5. szakasz hatálya alá tartozó projektek és tevékenységek esetében), és válaszolja meg a vonatkozó kiegészítő adatlap kérdéseit a 4.3.1., a 4.4. vagy a 4.5. szakasz tekintetében.

1. Kérjük, röviden ismertesse a valószínű kontrafaktuális forgatókönyv(ek) kiválasztásának okait a tervezett különböző kedvezményezetti kategóriák esetében.

1. Kérjük, számszerűsítse a tényleges és a kontrafaktuális forgatókönyvek tekintetében a költségeket és a bevételeket, valamint adott esetben a kedvezményezettek minden egyes kategóriája esetében indokolja a magatartásváltozást, összehasonlítva a referenciaprojekt[[5]](#footnote-6) vagy tevékenység jövedelmezőségét az adó- vagy adójellegű díj csökkentésével és anélkül[[6]](#footnote-7), az alábbiak alapján:
2. Az adott referenciaprojekt, a vonatkozó kontrafaktuális forgatókönyvek és az azokból eredő finanszírozási hiány[[7]](#footnote-8),

*VAGY*

1. egyenértékű adatok.

1. Az iránymutatás 27. pontjának való megfelelés értékelése céljából kérjük, adjon tájékoztatást annak megerősítéséhez, hogy a támogatás nem olyan tevékenység költségeit támogatja, amelyet a támogatás kedvezményezettje amúgy is végrehajtott volna, és nem valamely gazdasági tevékenység szokásos üzleti kockázatát kompenzálja.

1. Az iránymutatás 29., 31. és 316. cikkének való megfelelés bizonyítása céljából kérjük, tüntesse fel, hogy a projektet vagy tevékenységet már azt megelőzően megkezdték-e, hogy a kedvezményezett írásbeli támogatási kérelmet nyújtott be a nemzeti hatóságokhoz.

1. A támogatási kérelem benyújtása előtt megkezdett projektek vagy tevékenységek esetében:
2. Kérjük, erősítse meg, hogy az intézkedés objektív és megkülönböztetésmentes kritériumoknak megfelelően és további tagállami mérlegelési jogkör gyakorlása nélkül biztosítja a támogatás igénybevételének jogát, továbbá az intézkedést azelőtt fogadták el és léptették hatályba, hogy a támogatott projekttel vagy tevékenységgel kapcsolatos munka megkezdődött volna.

*VAGY*

1. Abban az esetben, ha a projekt vagy tevékenység már az írásbeli támogatási kérelem benyújtása előtt, és az intézkedés elfogadása és/vagy hatálybalépése előtt kezdődött meg, kérjük, erősítse meg, hogy a projekt vagy tevékenység már egy korábbi, adó- vagy adójellegűdíj-kedvezmények formájában megvalósuló hasonló program hatálya alá tartozott.

*VAGY*

1. Kérjük, bizonyítsa, hogy a projektre vagy a tevékenységre az iránymutatás 31. pontjában meghatározott kivételes esetek egyike (b) vagy c) alpont) vonatkozik.

1. Az iránymutatás 30. pontjának való megfelelés bizonyítása céljából kérjük, erősítse meg, hogy a támogatási kérelem tartalmazza legalább a pályázó nevét, a projekt vagy tevékenység leírását, beleértve annak helyét és a megvalósításához szükséges támogatás összegét.

1. Az iránymutatás 32. pontjának való megfelelés bizonyítása céljából:
2. Kérjük, tüntesse fel, ha vannak a bejelentett intézkedés(ek)re vonatkozó uniós szabványok[[8]](#footnote-9), a megfelelő uniós szabványoknál szigorúbb vagy ambiciózusabb, kötelező nemzeti szabványok, illetve uniós szabványok hiányában elfogadott kötelező nemzeti szabványok.

Ezzel összefüggésben kérjük, adjon tájékoztatást annak bizonyítására, hogy ösztönző hatás áll fenn.

1. Azokban az esetekben, amikor a vonatkozó uniós szabványt már elfogadták, de még nem lépett hatályba, kérjük, bizonyítsa, hogy a támogatásnak ösztönző hatása van, mert ösztönzi a beruházásnak a szabvány hatálybalépése előtt legalább 18 hónappal történő megvalósítását és befejezését.

1. A 4.2. szakasz hatálya alá tartozó projektek és tevékenységek esetében kérjük, ismertesse, hogy az intézkedés(ek) keretében az öt évnél rövidebb megtérülési idővel[[9]](#footnote-10) rendelkező projektek jogosultak-e támogatásra. Igen válasz esetén, kérjük, szolgáltasson bizonyítékot annak igazolására, hogy a magatartás megváltozásához támogatásra van szükség, amint azt az iránymutatás 142. pontja előírja.

|  |
| --- |
| Nem sértheti az uniós jog vonatkozó rendelkezéseit |

*Az e szakaszban kért információk közlésével kapcsolatban lásd az iránymutatás 3.1.3. szakaszát (33. pontját).*

1. Kérjük, hogy az iránymutatás 33. pontjával összhangban adjon tájékoztatást annak megerősítéséhez, hogy az uniós jog vonatkozó rendelkezései teljesülnek.

1. Az intézkedés(ek) adójellegű díjból történő finanszírozása esetén kérjük, tisztázza, hogy el kell-e végezni az EUMSZ 30. és 110. cikkének való megfelelés értékelését. Ha igen, kérjük, bizonyítsa, miért felel meg az intézkedés az EUMSZ 30. és 110. cikke rendelkezéseinek.Ezzel összefüggésben hivatkozni lehet a fenti 5. kérdés ii. alpontjában megadott információkra, amennyiben a bejelentett intézkedés(eke)t adójellegű díjból finanszírozzák.

|  |
| --- |
| *Negatív feltétel: a támogatás indokolatlanul nem érintheti a kereskedelmi feltételeket a közös érdekkel ellentétes mértékben* |

|  |
| --- |
| A verseny és a kereskedelem torzulásának minimálisra csökkentése |

|  |
| --- |
| A támogatás szükségessége |

*Az e szakaszban kért információk közlésével kapcsolatban lásd az iránymutatás 3.2.1.1. szakaszát (34–38. pontját).*

1. Kérjük, fejtse ki, hogy a magyar hatóságok mely piaci hiányosságo(ka)t tártak fel, amely(ek) akadályozza/akadályozzák a megfelelő szintű környezetvédelem elérését. Kérjük, adja meg, hogy az azonosított piaci hiányosságok melyik kategóriába esnek, hivatkozva az iránymutatás 34. pontjának a), b), c) vagy d) alpontjára.

1. Az iránymutatás 35. pontjával összhangban kérjük, az alábbiakban adjon tájékoztatást azokról a meglévő szakpolitikákról és intézkedésekről, amelyeket a magyar hatóságok azonosítottak, és amelyek már az azonosított szabályozási vagy piaci hiányosságok ellen irányulnak.

1. Az iránymutatás 36. pontjának való megfelelés bizonyítása céljából kérjük, szolgáltasson olyan információkat, amelyek igazolják, hogy a támogatás hatékonyan kezeli a fennmaradó piaci hiányosságokat, figyelembe véve az egyéb azonosított piaci hiányosságok orvoslására már alkalmazott egyéb politikákat és intézkedéseket is.

1. Az iránymutatás 37. pontjának való megfelelés bizonyítása céljából kérjük, fejtse ki, hogy a magyar hatóságok tudomása szerint valósítottak-e már meg a bejelentett intézkedés(ek) által lefedettekhez – a technológiai tartalom, a kockázati szint és a méret tekintetében – hasonló projekteket vagy tevékenységeket az Unióban piaci feltételek mellett. Ha igen, kérjük, támassza alá további bizonyítékokkal az állami támogatás szükségességét.

1. Az iránymutatás 38. pontjának való megfelelés bizonyítása céljából kérjük, hivatkozzon a fenti 14C. kérdésnél már közölt számszerű bizonyítékokra.

|  |
| --- |
| Megfelelőség |

*Az e szakaszban kért információk közlésével kapcsolatban lásd az iránymutatás 3.2.1.2. szakaszát (39–46. pontját).*

1. Az iránymutatás 40. pontjának való megfelelés ellenőrzése céljából kérjük, bizonyítsa, hogy nem állnak rendelkezésre megfelelőbb, kevésbé torzító eszközök.

1. Az iránymutatás 41. pontjának való megfelelés ellenőrzése céljából kérjük, bizonyítsa, hogy a támogatási intézkedést úgy tervezték meg, hogy ne veszélyeztesse az ugyanazon piaci hiányosság orvoslására irányuló egyéb intézkedések – például olyan piaci alapú mechanizmusok, mint az EU ETS – hatékonyságát.

1. Az iránymutatás 42. pontjának való megfelelés ellenőrzése céljából kérjük, erősítse meg, hogy a támogatási intézkedés(ek) egyik kedvezményezettje sem vonható felelősségre szennyezésért a hatályos uniós vagy nemzeti jog értelmében (*„a szennyező fizet” elv*).

1. Az iránymutatás 43–46. pontjának való megfelelés ellenőrzése és annak bizonyítása céljából, hogy a különböző támogatási eszközök közül a legmegfelelőbbet választották ki, kérjük, adja meg a következő információkat:
2. Kérjük, az iránymutatás 44. pontja értelmében fejtse ki, hogy miért kevésbé megfelelőek más, potenciálisan kevésbé torzító támogatási formák.

1. Kérjük, bizonyítsa, hogy a támogatási eszközt az iránymutatás 45. pontjában előírtak szerint azon piaci hiányosságnak megfelelően választották ki, amelynek kezelésére a támogatási intézkedés(ek) irányul(nak).

1. Kérjük, fejtse ki, hogy a támogatási intézkedés és annak kialakítása hogyan felel meg a célkitűzése elérésének (az iránymutatás 46. pontja).

|  |
| --- |
| Arányosság |

*Az e szakaszban kért információk közlésével kapcsolatban lásd az iránymutatás 4.7.2.4. szakaszát (318–320. pontját).*

1. Az iránymutatás 318. pontjának való megfelelés ellenőrzése céljából kérjük, adjon tájékoztatást annak bizonyítására, hogy a támogatás nem haladja meg az egyébként alkalmazandó adó vagy adójellegű díj szokásos mértékét vagy összegét.

1. Azokban az esetekben, amikor az adó- vagy adójellegűdíj-csökkentés a beruházási költségekhez kapcsolódik, és attól függően, hogy a támogatott tevékenységek az iránymutatás mely szakaszának hatálya alá tartoznak, kérjük, ismertesse az iránymutatás 319. pontjával összhangban, hogyan fogják biztosítani, hogy a támogatás nem fogja meghaladni a támogatási intenzitásokat és maximális támogatási összegeket:

o a 4.2. szakasz esetében (az iránymutatás 146–151. pontja)

o a 4.3.1. szakasz esetében (az iránymutatás 177–180. pontja)

o a 4.3.2. szakasz esetében (az iránymutatás 200–204. pontja)

o a 4.4. szakasz esetében (az iránymutatás 239–245. pontja)

o a 4.5. szakasz esetében (az iránymutatás 265–271. pontja)

o a 4.6. szakasz esetében (az iránymutatás 288–291. pontja)

Kérjük, adja meg az érintett szakasz vonatkozó kiegészítő adatlapján a maximális támogatási intenzitásokat és a maximális támogatási összegeket.

1. Azokban az esetekben, amikor az adó- vagy adójellegűdíj-csökkentés csökkenti az ismétlődő működési költségeket, az iránymutatás 320. pontjának való megfelelés ellenőrzése céljából kérjük, ismertesse, hogyan fogják biztosítani, hogy a támogatás összege nem fogja túllépni a környezetbarát projekt vagy tevékenység költségei és a kevésbé környezetbarát kontrafaktuális forgatókönyv költségei közötti különbséget. Kérjük, azt is részletezze, hogyan veszik figyelembe a környezetbarátabb projektből származó potenciális költségmegtakarítást és/vagy többletbevételt.

|  |
| --- |
| Átláthatóság |

*Az e szakaszban kért információk közlésével kapcsolatban lásd az iránymutatás 3.2.1.4. szakaszát (58–62. pontját).*

1. Kérjük, erősítse meg, hogy a tagállam teljesíteni fogja az iránymutatás 58–61. pontjában meghatározott átláthatósági követelményeket.

1. Kérjük, adja meg az internetes hivatkozást, ahol közzéteszik a jóváhagyott támogatási program vagy az egyedi támogatás odaítéléséről szóló határozat és a végrehajtására vonatkozó rendelkezések teljes szövegét és az eseti jelleggel nyújtott vagy az iránymutatás alapján jóváhagyott és 100 000 EUR-t meghaladó támogatási program keretében nyújtott egyedi támogatásokról szóló tájékoztatást, melyben az egyedi támogatási összegek az iránymutatás 60. pontjában meghatározott tartományok szerint adhatók meg.

|  |
| --- |
| A támogatás versenyre és a kereskedelemre gyakorolt indokolatlan negatív hatásainak elkerülése, valamint kiegyenlítés |

*Az e szakaszban kért információk közlésével kapcsolatban lásd az iránymutatás 3.2.2. szakaszát (63–70. pontját) és 4.7.2.5. szakaszát (322–324. pontját).*

1. Az iránymutatás 67. pontjának való megfelelés ellenőrzése céljából kérjük, adjon tájékoztatást a bejelentett intézkedés(ek) versenyre és kereskedelemre gyakorolt lehetséges rövid és hosszú távú negatív hatásairól.

1. Kérjük, fejtse ki, hogy az intézkedésre vonatkozik-e bármely alábbi helyzet:
   1. Csak egy vagy különösen korlátozott számú kedvezményezettnek szól.

* 1. Olyan piacra (vagy piacokra) irányul, ahol a hagyományos piaci szereplők a piac liberalizációja előtt szereztek piaci erőt.

1. Amennyiben a támogatási intézkedés meghatározott technológiai választásra/útvonalra összpontosít, kérjük, indokolja a technológiai választást és azt, miért nem gátolja majd tisztább technológiák bevezetését.

1. Ha a bejelentett intézkedés(ek) csak egy vagy különösen korlátozott számú kedvezményezettnek szól(nak), az iránymutatás 68. pontjának való megfelelés ellenőrzése céljából kérjük:
   1. Fejtse ki, hogy a bejelentett intézkedés(ek) növeli(k)-e vagy fenntartja/fenntartják-e a kedvezményezett(ek) piaci erejét, illetve gátolja/gátolják-e a meglévő versenytársak terjeszkedését, előidézi(k)-e a versenytársak kilépését, vagy eltántorítja/eltántorítják-e az új versenytársakat a piacra lépéstől. E tekintetben azt is fejtse ki, hogy a támogatási intézkedés a kedvezményezett termelési kapacitásának növekedését eredményezi-e.

* 1. Ismertesse a kedvezményezett(ek) támogatásban részesítése által esetlegesen előidőzett versenytorzulás korlátozására hozott intézkedés(eke)t.

1. Az iránymutatás 69. pontjának való megfelelés ellenőrzése céljából kérjük, fejtse ki az alábbiakat:
   1. A bejelentett intézkedés(ek) keretében nyújtott támogatás gazdasági tevékenységnek a belső piac egy adott régióján belüli megőrzésére vagy más régiókból való áthelyezésére irányul-e:

* 1. Ha igen, kérjük, adja meg, mi a bejelentett intézkedés(ek) nettó környezeti hatása, és hogyan javítja/javítják a bejelentett intézkedés(ek) a környezetvédelem meglévő szintjét a tagállamokban:

* 1. Miért nem gyakorol a bejelentett intézkedés(ek) keretében nyújtott támogatás nyilvánvalóan negatív hatást a versenyre és a kereskedelemre:

1. Az iránymutatás 70. pontjának való megfelelés ellenőrzése céljából:
   1. Kérjük, erősítse meg, hogy a bejelentett program keretében a támogatást összeegyeztethetőnek nyilvánító bizottsági határozatról szóló értesítés napjától számított legfeljebb 10 éven belül nyújtható támogatás:

* 1. Kérjük, erősítse meg, hogy ha a magyar hatóságok a program időtartamát a maximális időtartamon túl kívánják meghosszabbítani, akkor újra bejelentik az intézkedést:

1. Kérjük, ismertesse, hogyan biztosítják, hogy a támogatást – az iránymutatás 322. pontjával összhangban – azonos módon nyújtják minden olyan támogatható vállalkozás számára, amely azonos gazdasági tevékenységi ágazatban működik, és amely a támogatási intézkedés céljainak vagy célkitűzéseinek szempontjából azonos vagy hasonló ténybeli helyzetben van.

1. A három évnél tovább tartó programok esetében kérjük, ismertesse az iránymutatás 323. pontjával összhangban a nyomon követést, amivel biztosítani fogják, hogy a támogatás továbbra is szükséges, és erősítse meg, hogy a programot legalább háromévente értékelni fogják.

1. Az iránymutatás 324. pontja értelmében, és attól függően, hogy a támogatott tevékenységek az iránymutatás mely szakaszának hatálya alá tartoznak, kérjük, válaszolja meg a vonatkozó kiegészítő adatlap következő kérdését/kérdéseit. A következő szakasz alá tartozó projektek esetében:

o 4.2. (*a vonatkozó kiegészítő adatlap 52. kérdése)*

o 4.3.1. (*a vonatkozó kiegészítő adatlap 49–52. kérdése)*

o 4.3.2. (*a vonatkozó kiegészítő adatlap 46–55. kérdése)*

|  |
| --- |
| *A támogatás pozitív hatásainak összevetése a versenyre és a kereskedelemre gyakorolt negatív hatásokkal* |

*Az e szakaszban kért információk közlésével kapcsolatban lásd az iránymutatás 3.3. szakaszát (71–76. pontját).*

1. Az iránymutatás 72. pontjának való megfelelés ellenőrzése érdekében kérjük, fejtse ki, hogy a bejelentett intézkedés keretében támogatott tevékenységek megfelelnek-e az (EU) 2020/852 európai parlamenti és tanácsi rendelet[[10]](#footnote-11) 3. cikkében a környezeti szempontból fenntartható gazdasági tevékenységekre vonatkozóan előírt kritériumoknak, beleértve a „jelentős károkozás elkerülését célzó elvet” vagy más hasonló módszertant.

|  |
| --- |
| **C. szakasz: Értékelés** |

*Az e szakaszban kért információk közlésével kapcsolatban lásd az iránymutatás 5. fejezetét (455–463. pontját).*

1. Ha a bejelentett intézkedés(ek) túllépik az iránymutatás 456. pontjában foglalt költségvetésre/kiadásokra vonatkozó küszöbértéket, kérjük, fejtse ki, hogy álláspontjuk szerint miért alkalmazandó az iránymutatás 457. pontjában meghatározott kivétel, vagy mellékletben csatolja ehhez a kiegészítő adatlaphoz az iránymutatás 458. pontjában előírt tartalmú értékelési terv tervezetét[[11]](#footnote-12).

……………………………………………………………………………………………

1. Értékelési terv tervezetének benyújtása esetén kérjük:
2. Az alábbiakban foglalja össze az értékelési terv mellékletben csatolt tervezetét:

………………………………………………………………………………….

1. Erősítse meg, hogy az iránymutatás 460. pontját betartják:

………………………………………………………………………………….

1. Adja meg az értékelési terv közzétételének időpontját és az internetes hivatkozást, ahol nyilvánosan hozzáférhető lesz:

………………………………………………………………………………….

1. Az iránymutatás 459. pontja b) alpontjának való megfelelés ellenőrzése céljából, amennyiben a támogatási program jelenleg nem képezi utólagos értékelés tárgyát, és időtartama meghaladja a három évet, kérjük, erősítse meg, hogy az értékelési terv tervezetét bejelentik 30 munkanapon belül az olyan jelentős módosítást követően, amely a program költségvetését bármely évben 150 millió EUR vagy a program teljes időtartama alatt 750 millió EUR fölé növeli.

1. Az iránymutatás 459. pontja c) alpontjának való megfelelés ellenőrzése céljából, amennyiben a támogatási program jelenleg nem képezi utólagos értékelés tárgyát, kérjük, az alábbiakban vállaljon kötelezettséget arra, hogy a tagállam az értékelési terv tervezetét bejelenti 30 munkanapon belül azt követően, hogy az előző évre vonatkozóan 150 millió EUR-t meghaladó kiadások kerülnek be a hivatalos elszámolásba.

1. Az iránymutatás 461. pontjának való megfelelés ellenőrzése céljából:
   1. Kérjük, tisztázza, hogy már kiválasztották-e vagy a későbbiekben fogják kiválasztani a független szakértőt.

* 1. Kérjük, adjon információt a szakértő kiválasztására szolgáló eljárásról.

* 1. Kérjük, indokolja a szakértő engedélyező hatóságtól való függetlenségét.

1. Az iránymutatás 461. pontjának való megfelelés ellenőrzése céljából:
   1. Kérjük, adja meg az időközi és a végső értékelési jelentés benyújtására vonatkozóan javasolt határidőket. Felhívjuk a figyelmet arra, hogy az iránymutatás 463. pontjával összhangban a végső értékelési jelentést kellő időben – de legkésőbb a program lejárta előtt kilenc hónappal – be kell nyújtani a Bizottság számára ahhoz, hogy a Bizottság megvizsgálhassa a támogatási program meghosszabbításának lehetőségét. Megjegyzendő továbbá, hogy ez a határidő lerövidülhet azon programok esetében, amelyeknél a végrehajtás utolsó két évében válik szükségessé az értékelési követelmény alkalmazása.

* 1. Kérjük, erősítse meg, hogy az időközi és a végső értékelési jelentést közzéteszik. Kérjük, adja meg e jelentések közzétételének időpontját és az internetes hivatkozást, ahol nyilvánosan hozzáférhetők lesznek.

|  |
| --- |
| **D. szakasz – Jelentéstétel és nyomon követés** |

*Az e szakaszban kért információk közlésével kapcsolatban lásd az iránymutatás 6. szakaszát (464. és 465. pontját).*

1. Kérjük, erősítse meg, hogy a tagállam teljesíti az iránymutatás 6. szakaszának 464. és 465. pontjában meghatározott jelentéstételi és nyomonkövetési követelményeket.

………………………………………………………………………………………….....

1. HL C 80., 2022.2.18., 1. o. [↑](#footnote-ref-2)
2. Felhívjuk a figyelmet arra, hogy támogatási program esetében az időtartam annak az időszaknak felel meg, amelyben támogatási kérelmet lehet benyújtani, illetve támogatásról lehet dönteni (tehát ideértve a nemzeti hatóságok számára a támogatási kérelmek jóváhagyásához szükséges időt is). Az e kérdésben említett időtartam nincs összefüggésben a támogatási program keretében kötött szerződések időtartamával, amely meghaladhatja az intézkedés időtartamát. [↑](#footnote-ref-3)
3. Felhívjuk a figyelmet arra, hogy a tényleges vagy a becsült költségvetés megváltoztatása a támogatás módosításának minősülhet, amely esetben új bejelentésre lesz szükség. [↑](#footnote-ref-4)
4. Felhívjuk a figyelmet arra, hogy az iránymutatás 38. és 52. pontja, valamint (39) és (45) lábjegyzete további iránymutatást nyújt a valószínű kontrafaktuális forgatókönyv kidolgozásához. [↑](#footnote-ref-5)
5. A „referenciaprojekt” fogalmát az iránymutatás 19. pontjának 63. alpontja határozza meg. [↑](#footnote-ref-6)
6. Például, ha az intézkedés az elektromos személygépkocsikra kivetett regisztrációs adó csökkentése formájában valósul meg, úgy a tagállamnak első lépésben össze kell hasonlítania a referenciaprojekt (elektromosgépjármű-park vásárlása) és a kontrafaktuális projekt (vagyis benzinüzemű személygépkocsipark vásárlása) jövedelmezőségét. Ehhez mindkét forgatókönyv esetében a szokásos gépjármű-regisztrációs adót kell alkalmazni. Ezután a tagállamnak bizonyítania kell, hogy az elektromos személygépkocsik regisztrációs adójának csökkentése a kedvezményezettet elektromosgépjármű-park vásárlására fogja ösztönzi. Ennek bizonyításához össze kell hasonlítani a referenciaprojekt adócsökkentéssel számolt jövedelmezőségét (vagyis elektromosgépjármű-park vásárlása csökkentett gépjármű-regisztrációs adó alkalmazásával) és a kontrafaktuális projekt jövedelmezőségét (vagyis benzinüzemű személygépkocsipark vásárlása a szokásos gépjármű-regisztrációs adó alkalmazásával). Egy másik lehetséges példa egy olyan intézkedés, amelynek keretében környezetbarát gépekbe történő beruházások esetében alkalmazott, adózási szempontú standard értékcsökkenésen felül a jövedelemadó-alapból további 40 %-os költséglevonást alkalmaznak. Ebben az esetben a tagállamnak össze kell hasonlítania a referenciaprojekt (környezetbarát gépek vásárlása) jövedelmezőségét és a kontrafaktuális projekt (vagyis standardgépek vásárlása) jövedelmezőségét. Ehhez mindkét forgatókönyv esetében az adózási szempontú standard értékcsökkenési szabályokat és ugyanazt az értékcsökkenési időszakot kell alkalmazni. Ezt követően a tagállamnak bizonyítania kell, hogy az adóalapnak a környezetbarát gép beruházási költségei 40 %-ával való további csökkentése (azaz a gép élettartama alatt keletkezett költségek összesen 140 %-os értékcsökkenése) arra ösztönzi a kedvezményezettet, hogy a drágább változatot vásárolja meg. Ez elvégezhető a referenciaprojekt adócsökkentéssel számolt jövedelmezőségének (vagyis az adóalap további csökkentése után esedékes adó végösszege) és a kontrafaktuális projekt jövedelmezőségének (vagyis a standard értékcsökkenési szabályok adóalapra való alkalmazása után esedékes adó végösszege) összehasonlításával. [↑](#footnote-ref-7)
7. A példákat lásd a 6. lábjegyzetben. [↑](#footnote-ref-8)
8. Az iránymutatás 19. pontjának 89. alpontja szerint az „uniós szabvány”:

   *olyan kötelező uniós szabvány, amely meghatározza az egyes vállalkozások által környezeti szempontból elérendő szinteket, kivéve az uniós szinten meghatározott olyan normákat vagy célokat, amelyek a tagállamokra kötelezőek, de az egyes vállalkozásokra nem;*

   *a 2010/75/EU irányelvben meghatározott elérhető legjobb technikák (BAT) használatának, valamint annak biztosítása kötelezettsége, hogy a kibocsátási szintek ne haladják meg a BAT alkalmazása során elérhető szinteket; amennyiben az elérhető legjobb technikához kapcsolódó kibocsátási szintet a 2010/75/EU irányelv vagy más vonatkozó irányelvek alapján elfogadott végrehajtási jogi aktus tartalmazza, ezen iránymutatás alkalmazásában az adott szintet kell használni; amennyiben az említett szinteket tartományban állapítják meg, az a korlát alkalmazandó, amelynél az adott vállalkozásnál az elérhető legjobb technikákat először elérték.* [↑](#footnote-ref-9)
9. A megtérülési idő a befektetés költségének (támogatás nélküli) megtérüléséhez szükséges idő. [↑](#footnote-ref-10)
10. Az Európai Parlament és a Tanács (EU) 2020/852 rendelete (2020. június 18.) a fenntartható befektetések előmozdítását célzó keret létrehozásáról, valamint az (EU) 2019/2088 rendelet módosításáról (HL L 198., 2020.6.22., 13. o.). [↑](#footnote-ref-11)
11. Az értékelési terv bejelentésére szolgáló kiegészítő adatlap (III.8. rész) sablonja a következő internetcímen érhető el: [https://competition-policy.ec.europa.eu/state-aid/legislation/forms-notifications-and-reporting\_en#evaluation-plan](#evaluation-plan) [↑](#footnote-ref-12)